
Marija Radić: 

NARODNA OBRANA U HRVATSKOJ 


(Članak tiskan u 3. broju »Vijesti petrogradskoga slaven¬ 
skoga dobrotvornoga društva«, »Izvjestija S. Peterburgs- 
kago slavjanskago blagotvoriteljnago obščestva« g. 1903. 

str. 27—34.) 


Pokret, koji je nastao u Hrvatskoj prije pola godine 
otprilike, ne može se nazvati drukčije, nego narodnom 
obranom. 

U Hrvatskoj ima nekoliko stotina madžarskih željez¬ 
ničkih činovnika, koji su ovdje postavljeni u protimbi s 
jasnom odredbom § 46. hrvatsko-ugarske nagodbe, a koji 
i u službi i u razgovoru s općinstvom upotrebljuju samo 
madžarski jezik, ili u krajnjoj potrebi njemački, također u 
opreci s jasnom odrebom spomenute nagodbe, upravo u 
opreci s § 57, koji glasi: »Za organe zajedničke vlade usta¬ 
novljuje se također hrvatski jezik službenim jezikom unu¬ 
tar granica kraljevine Dalmacije, Hrvatske i Slavonije«. 

Unatoč toga drže se Madžari surovo i upravo barbar¬ 
ski; hrvatske seljake i seljakinje nazivaju »marvom«, a 
hrvatsku inteligenciju, koja brani narodni jezik, nazivaju 
»buntovnicima«, proganjaju ih sudbenim procesima, a kat¬ 
kad i silom izbacuju iz vlakova. 

Ti se činovnici na željezničkim stanicama usred hr¬ 
vatskoga naroda mogu uporediti u današnje vrijeme s ma¬ 
lenim otocima usred uzburkanoga mora. Ipak, osim jed¬ 
noga Madžara, koji je u Zaprešiću (blizu Zagreba) uvri¬ 
jedio hrvatske seljake, kad su oni zahtijevali, da se skine 

protuzakonito izvješena madžarska zastava sa zgrade že¬ 
ljezničke stranice, nikomu od tamošnjih parazita, koji si¬ 
novima hrvatskoga naroda otimlju koru kruha iz usta, 
nije bila dirnuta ni vlas na glavi. Ne treba jačega i rječi¬ 
tijega dokaza, da su Hrvati narod prosvijećen i razuman, 
koji znade pravi uzrok i prave krivce današnje svoje ne¬ 
volje: razlogom je — madžarska vlast u Hrvatskoj, a 
krivci su — grof Khuen Hedervary i njegovi madžarski 
janjičari. 

Slobodno bismo mogli obići čitavu zemaljsku kuglu 
i nigdje ne bismo našli toliko nepravedne i neprirodne 
vlasti, kakva je madžaronska u Hrvatskoj. Madžari ne 
vladaju u Hrvatskoj svojom oružanom silom — oni je 
nemaju — nego im oružanu silu daje čitava monarhija, 
protiv koje se oni bore i kod svoje kuće i u inozemstvu, 
monarhija, koju su htjeli razdijeliti g. 1848., a od koje se 
nastoje odijeliti i sada pomoću Pruske, Italije i Turske. 

Njemački car i pruski kralj Vilim n. svojim pohodom 
u Budim-Peštu g. 1896. još je povećao i podupro madžar¬ 
sku osnovu, prema kojoj bi slobodni Madžari, Talijani i 
Turčin mogli vječno vladati nad svima Slavenima osim 
Rusije, a s vremenom i same Ruse odbaciti daleko u Aziju. 

»Velika Madžarska« od Karpatskih gora do Jadran¬ 
skog mora, kojoj bi se u najskorije vrijeme morala pripojiti 
Dalmacija te Bosna i Hercegovina, ta »velika Madžarska« 
ne bi mogla ni tri dana upravljati Hrvatskom, kad ni cijela 
Habsburška monarhija nije mogla ugušiti hrvatsku kra¬ 
ljevinu. 

Na sreću svaki i najjednostavniji hrvatski seljak do¬ 
bro poznaje zakon i vjeran je vladaru. Osim toga mnogi 
seljaci znadu, da će i u toj monarhiji slavenski narodi — 
čineći većinu — postići svoja prava, ali da se to ne može 
dogoditi prije, no što se slomi madžarska vlast u Hrvat¬ 
skoj, u kojoj od 2 i pol milijuna stanovnika ima svega 90 
tisuća Madžara, u kojoj gotovo ni jedan Hrvat ili Srbin 
ne zna i ne će znati madžarski. 

I zato — svjestan toga, da je on jedini i pravi gospo¬ 
dar u svojoj domovini — digao se hrvatski narod na obra¬ 
nu svoga prava s knjigom zakona u ruci, jer silu upotreb- 
ljuju samo razbojnici ili očajnici. A hrvatski narod ne 
očajava. Naprotiv, on vjeruje, pače znade više nego ikad, 
da će madžarska vlast izgubiti svoje značenje i za druge 


Slavene u monarhiji, čim bude svrgnuta u Hrvatskoj. 
Zato su hrvatski seljaci od Drave do mora energično tra¬ 
žili, da bi im se dopustile zakonom dozvoljene skupštine, 
na kojima bi im narodna inteligencija mogla rastumačiti 
sva njihova prava. 

»Učit ćemo se, jer neukomu i Bog ne pomaže!« — 
stalo se čuti po cijeloj Hrvatskoj, u kojoj je kao iz zemlje 
niknuo čitav niz neustrašivih i darovitih govornika. Velika 
zagrebačka skupština od 11. ožujka, nadalje velika skup¬ 
ština u Karlovcu od 6. travnja jasno su pokazale, da će 
se od tih govornika s vremenom razviti pravi narodni 
apostoli, za kojima će poći ugledni i neugledni, bogati i 
siromašni, stari i mladi, muško i žensko, jer su njihove 
težnje svakomu poznate i svima korisne. 

Čujmo njihove riječi, jer je u njima smisao i oprav¬ 
danje čitavoga toga pokreta, koji je grof Khuen od mir¬ 
noga načinio krvavim, ali još zakonitijim: 

Jezgra hrvatskoga naroda je seljaštvo, — seljaštvo 
sa svojim poštenim srcem, bistrim umom i žuljevitim ru¬ 
kama, — ali zabačeno i napušteno od svoje gospode. Go¬ 
tovo nitko ga ne uči novim zadaćama života i nitko ga 
ne brani od starih nepravda. Od seljaka se traži jedino 
da plaća, pati i šuti. Tako se ne može nastaviti! »Gospodu 
ćemo prosuđivati ne samo po njihovom programu i po 
onomu što pišu u novinama, nego u glavnom po tomu, 
što govore narodu, čemu ga uče i kako ga brane. U prvom 
redu treba narod učiti, da madžarska ruka ne bi mogla 
udarati bez madžaronske batine, da tu batinu treba slo¬ 
miti. To ne znači, da madžarone treba uništiti silom, nego 
jedino to, da ih je potrebno ubiti prezirom. »Ne skidajte 
šešira pred madžaronom, ne sjedajte s njim za isti stol, 
a sjedne li on k vama, otiđite od njega kao od kužnoga«. 

Takve su se riječi govorile na skupštinama, a narod 
ih je pozdravljao kao evanđelje. 

Ipak su drugi upozoravali narod, da će Madžari kao 
jedan čovjek ustati za svoje madžaronske sluge i za nji¬ 
hovoga vođu grofa Khuena; kad se slomi madžaronska 
batina, pokušat će madžarska ruka, da sama uhvati hrvat¬ 
ski vrat. Zato taj vrat treba da je toliko debeo, da ga ma¬ 
džarska ruka ne može obuhvatiti, t. j. svi Hrvati treba da 
se slože najprije među sobom, a onda sa Srbima i Slo¬ 
vencima. A da Madžari ne bi mogli pomoći svojim prija- 

teljima, treba načiniti dvije stvari: potrebno je jasno i 
glasno govoriti i dokazivati na djelu, da Hrvat Madžara 
ne mrzi, da mu želi svako dobro ne samo u Ugarskoj, nego 
i u Hrvatskoj, samo neka ne ponizuje nju i njezin narod, 
ako ju ne može zavoliti. A k tomu treba još dodati: Ne 
prođe li vas, gospodo Madžari, i dalje volja, da gospodarite 
kod nas, pa još pomoću nasilja i otimačine, znajte, da uz 
nas žive naša braća, koja žive i uz vas i među vama, i nad 
vama, i za vama; mi nismo samo Hrvati, nego smo bili, 
jesmo i bit ćemo ujedno i Slaveni. 

Iz svega se ovoga vidi, na kako zdravim i razumnim 
načelima je osnovan najnoviji hrvatski pokret, koji u 
prvom redu ide za tim, da od madžaronštine izliječi hrvat¬ 
sku i srpsku inteligenciju, od madžaronstva, t. j. od sla¬ 
bosti karaktera, od zaostalosti u prosvijeti i od nesposob¬ 
nosti za bilo kakav rad. Taj pokret ide nadalje za tim, da 
svima strankama bez razlike utuvi, da je njihova dužnost 
učiti, braniti i rukovoditi narod, a ne varati ga i voditi u 
propast, t. j. stati na put sramotnoj igri, koja — ne znaš, 
koga većma demoralizira: izbornike ih kandidate. Taj 
pokret teži napokon za ujedinjenjem svih Hrvata, a zatim 
i svih južnih Slavena, naročito Slovenaca, Hrvata i Srba 
u Habsburškoj monarhiji, u uvjerenju, da će tako jak i slo¬ 
žan narod od 15 milijuna naići na savjet, potporu i pomoć 
visoko kulturnih Čeha, preporođenih Poljaka i nepobje¬ 
divih Rusa, što bi imalo za posljedicu i to, da bi zarobljeni 
Slovaci zbacili nepodnošljiv madžarski jaram. 

Evo u čemu je smisao pokreta, koji je prava narodna 
obrana i po svojima načelima i po sredstvima, koja upo¬ 
trebljava za postignuće svoje uzvišene i plemenite svrhe. 

* 

Grof Khuen Hedervary došao je u Hrvatsku u jesen 
g. 1883., ali za vrijeme svoga banovanja nije nijednom 
prisegao na hrvatski ustav. 

U to vrijeme hrvatska i srpska inteligencija nalazila 
se već u žestokoj svađi radi Bosne i Hercegovine, a u hr¬ 
vatskoj opoziciji bjesnila je sramotna stranačka pole¬ 
mika toliko silno, da su »pravaši« (pristaše Starčevićevi) 
i »obzoraši« (pristaše Strossmayerovi) jedni drugima po¬ 
ricali i poštenje i ljubav prema domovini. Unatoč svega 
toga ušlo je na izborima g. 1884. u hrvatski sabor 26 


»pravaša« i 16 »obzoraša«, pa je opozicija u broju od 120 
zastupnika imala oko 34 glasova. 

U toj opoziciji bilo je dosta ljudi, koji niti u saboru, 
niti izvan njega nisu štedili Madžare i grofa Khuena, a uz 
tu odlučnu opoziciju pristala je cijela gornja Hrvatska, 
naime gradovi Bakar, Ivanić, Karlovac, Sisak, Križevci, 
Koprivnica, naime upravo oni gradovi, koji su sada sre¬ 
dište najjačega otpora i madžarskoj sili i madžaronskoj 
vladi. 



Marija Radić rod. Dvorak kao djevojka 


Grof Khuen odlučio je onda ukrotiti i opoziciju u 
saboru i gradove, pa je počeo sudbeno progoniti sve svoje 
protivnike, a da postigne svrhu, ukinuo je zakonom od 
3. kolovoza 1884. čl. 10. zakona o sudskoj vlasti, koji osi¬ 
gurava sudsku nezavisnost od političke uprave. Uskoro 
poslije toga, naime 5. veljače 1886. postavio je nad svima 
gradskim općinama posebne »vrhovne načelnike«, kojima 
je postavio po čl. 1.—3. toga zakona samo velike župane. 

koji su opet prema zakonskim propisima samo »banovi 
povjerenici«. 

No unatoč toga, što je sud sada bio podvrgnut admi¬ 
nistraciji, a sloboda gradskih općina bila uništena, opozi¬ 
cija je i god. 1887. ušla u sabor opet u znatnom broju, 
naime bilo je izabrano 16 »pravaša« i 8 »obzoraša«, pa ma 
da je to činilo samo V 5 glasova sviju narodnih zastupnika, 
Khuenu je i to bilo mnogo. Zato je odmah u proljeću 1888. 
izmijenio izborni zakon ovako: broj izbornih kotareva 
smanjio je od 120 na 90, a punomoćja zastupnička produ¬ 
žio je od 3 na 5 godina. Osim toga, prosvijećenima je gra¬ 
dovima pripojio neprosvijećene seoske općine, za koje je 
posebnim zakonom odredio, da se podijele na mnogo ma¬ 
lenih, da bi mnoštvo administrativnih činovnika moglo 
lakše predusresti »uzbunu«. 

Videći sve to, odlučili su »obzoraši«, da uopće ne stu¬ 
pe u izbornu borbu g. 1892., a »pravaši« su ušli u sabor sa 
sedam ljudi. Sedam od 90... Sada je grof Khuen bio 
zadovoljan, ali ne za dugo. »Obzoraši« i »pravaši« sklo¬ 
pili su sporazum, a dio hrvatske »pravaške« i »obzoraške« 
sveučilišne omladine spojio se u jednu grupu, koja je spa¬ 
lila g. 1895. pred samim kraljem madžarsku zastavu, a g. 
1897. počela u Zlatnom Pragu izdavati časopis »Hrvatska 
Misao«, koji je propovijedao gore izložene ideje. Ta je 
mladež postala spiritus movens sjedinjene opozicije, koja 
je osnovala 20 političkih klubova i kod izbora g. 1897. 
osvojila 28 izbornih kotareva. 

Grof Khuen stao je bjesniti. Raspustio je sve politi¬ 
čke klubove na temelju carskoga patenta od 26. siječnja 
1852., koji zabranjuje sva politička društva. Nadalje je 
uništio 6 izbora i zatvorio sve političke prvake i oko sto¬ 
tinu pobunjenih seljaka. Napokon je stao kao divlju zvje¬ 
rad proganjati svakoga, tko se usudio ma i pisnuti protiv 
njegove uprave. 

Jedno vrijeme vladala je u zemlji mrtva tišina, ali 
Khuen nije tomu miru vjerovao. Da sebi osigura buduć¬ 
nost, odredio je, da se u cijeloj Hrvatskoj osnuju kreditne 
udruge, potpunoma oprečne Reifeizovima i u svemu ovis¬ 
nima od madžarske centralne kreditne banke u Pešti. Od 
g. 1895. do svoga odlaska s banske stolice nije dopustio ni 
sveučilišnoj mladeži niti društva, niti čitaonice; napokon 
je na poseban način stao proganjati opozicionalne novine. 


Kako je poznato mora u Hrvatskoj svako periodično 
izdanje položiti zalog od 4000 forinti, a časopis, koji izlazi 
najmanje 2 puta mjesečno — 2000 forinti. Zakon o tisku 
krajnje je strog i daje političkoj vlasti neograničeno pravo 
nad štampom. Ah unatoč toga, nekoliko mladih ljudi, koji 
su učili u Zlatnom Pragu, sjetili su se, da imaju na raspo¬ 
loženju jedno sredstvo za narodnu obranu, naime zakon o 
pravu sastajanja od 14. siječnja 1875. Na temelju čl. 2. 
toga zakona mogu se održavati sastanci i skupštine s po- 
zivnicima bez ikakve vladine dozvole, a vlada nema dru¬ 
goga prava, nego da provjeri, jesu li svi prisutni pozvani 
usmeno ili pismeno. Pošto je to učinjeno, predstavnik 
vlasti treba da se udalji. Na temelju toga zakona stalo se 
sazivati uzvaničke sastanke najprije u Zagrebu početkom 
g. 1903., a onda i u nekima mjestima u blizini Zagreba. 
Napokon ih je stao tražiti i sam narod u cijeloj Hrvatskoj. 
Da se policijskoj vlasti grofa Khuena oduzme svaki izgo¬ 
vor za miješanje u ovaj pokret, tražili su njegovi rukovo¬ 
ditelji stalno u prvom redu saziv službenih sastanaka, na 
kojemu u svakom slučaju ima pravo i dužnost, da prisu¬ 
stvuje i predstavnik političke vlasti. A kad je grof Khuen 
zabranio sve te skupštine osim dviju spomenutih u Zagre¬ 
bu i u Karlovcu, počelo se sa sustavnim sazivanjem »pouz¬ 
danih sastanaka«. Razbješnjeli Khuen naredi onda, da se 
zatvore gotovo svi vođe pokreta i to samo radi toga, što 
su govorili na jednom takvom pouzdanom sastanku u Za¬ 
grebu, 25. IV. o. god. Poslije toga su peštanske novine ja¬ 
vile, da će od sada u Hrvatskoj nastati mir, jer su »uhva¬ 
ćeni članovi organizacionog odbora«. A međutim pokret 
je planuo neviđenom i nečuvenom silom. 

Zatvoreni pisci, urednici i novinari (dr. Heimerl, Lor- 
ković, urednik »Obzorov« Pasarić, književnik Radić i no¬ 
vinar Vilder) dok su bili na slobodi, s velikim su naporom 
postizavali, da pokret zadrže — unatoč Khuenovih i ma¬ 
džarskih izazivanja — u granicama najstrože zakonitosti. 
Njihovom je devizom: odlučna, ali lojalna obrana, jer svaki 
bačeni kamen past će opet na nas i ojačati vladu grofa 
Khuena. 

I zaista, pokazalo se, da niti u Zagrebu, niti u drugom 
kojemu gradu nije bilo ikakve demonstracije onoga dana, 
kad je bila sazvana kakva skupština. Što više, Heimerl i 
Radić nisu prestajali, da narod odvraćaju i u časovima 

noga U n n JiIja dem ° nStraCija ° d svakoga ’ mak ™ i zasluže- 

A kad su se našli pod ključem nemnogi ljudi koii <?u 
znah muževno i vješto voditi narodni pokret,' nezadololi- 
stvo i ogorčenje razlilo se jos većma i dolazilo do izraza 
kako je moglo i znalo u manifestacijama i đemonstraci- 

JctlHcL " " “ 

Sam Khuen je morao priznati korespondentu »Neue 
Freue Presse«, da nigdje nije bilo pljačke, a barun Korber 

— očito na njegovo nastojanje — izjavio je u Reichstagu 

— dakle pred cijelom Evropom — da su samo 2 teško ra¬ 
njena i 1 lako. Ali da je rekao i istinu, da je i prebroiio 
poimence 8 ubitik i stotinu teško i lako ranjenih, morao 
bi priznati, da postradali nisu bili »napadači«, a zatvoreni 
»buntovnici«. 


i u T , ako ’ P odl g’ nuta su u Hrvatskoj vješala za hrvatsku 
slobodu i njezine branitelje, a ne za zločince, koji se u tom 
pokretu nalaze među onima, koji krše zakon, pravo i 
prava, ali na sreću Hrvatska je sada ujedi- 
n j e n a i n i j e v i š e s a m a. 

Pereveo s ruskoga Stjepan Kranjčević 



M. Sedej: Pogreb 


MARIJA RADIĆ ROĐ. DVORAK 

Preko četrdeset godina prošlo je od onoga rujanskoga dana 
(1898.), kad se u nekoj praškoj crkvici obavila tiha svečanost, 
koja je položila temelje sretnog bračnog života velikoga pre¬ 
poroditelja hrvatskoga naroda, Stjepana Radića i omogućila 
mu, da je mogao onako ustrajno i požrtvovno izvršiti svoju 
uzvišenu zadaću. Toga se dana vjenčao Stjepan Radić s mla¬ 
dom češkom učiteljicom, Marijom Dvorakovom, koju je po¬ 
znavao već dulje vremena. 

Skromnoj svečanosti prisustvovali su — osim mladenaca 
— samo dva svjedoka: g. Vjekoslav Prpić, dalmatinski Hrvat, 
iskreni prijatelj gotovo svih naših visokoškolaca, koji su tih 
godina boravili na naukama u Zlatnomu Pragu, a kasnije se 
istakli u javnome životu, te Ceh Ferdinand Chalupniček. 

Iza vjenčanja i skromnog objeda krenuli su mladenci, pra¬ 
ćeni svjedocima, u neko selo u praškoj okolici, gdje su probo¬ 
ravili dan dva, a iza toga zajedno s g. Prpićem, koji je još 
i danas živi svjedok tih događaja, na put u Poljsku. Kako je 
Stjepan Radić bio prije nekoga vremena odlukom policijskih 
vlasti istjeran iz svih »zemalja zastupanih u carevinskom vije¬ 
ću«, pa prema tomu i iz Galicije, proživio je polulegalno neko¬ 
liko dana u Krakovu, a onda i u Lavovu kod svojih novih 
znanaca, za koje je dobio preporučena pisma i koje je sve 
redom svojim zanosnim i uvjerljivim izlaganjima predobio za 
pravednu hrvatsku stvar. 

Pošto je tako i svoje »bračno putovanje« iskoristio više 
za narodni posao, nego li za svoj užitak, poveo je svoju mladu 
ženu — u domovinu, u svoju dragu Hrvatsku, koju je i ona već 
naučila ljubiti istim žarom i zanosom, kojom ju je ljubio i on. 

Dovoljno je poznat život i rad pok. Stjepana Radića. Pre¬ 
težni dio Hrvata znade, kolike su bile njegove patnje, dok je 
jednakom neumomošću budio neukoga i zapuštenoga hrvat¬ 
skoga seljaka živom riječi i tiskanim slovom, dok se poput 
diva borio protiv mračnjaka, silnika i sebičnjaka sviju dlaka, 
ali još nitko nije potanje prikazao i po zasluzi ocijenio rad 
njegove vjerne životne drugarice, njegove isto tako neutru- 
dive i neustrašive pomoćnice, njegove žene Marije. 

Ta, uistina velika žena, koja je i nedavno pred hrvatskim 
banom izjavila, da je cio njezin život pripadao i pripada hrvat¬ 
skomu narodu isto onako, kako je pripadao i život njezinoga 
muža, Stjepana Radića, živi — hvala Bogu — još među nama 

i ne može bez ganuća ni pomisliti, a kamo li govoriti o muko¬ 
trpnoj prošlosti svojoj od onoga dana, kad se obavilo njezino 
vjenčanje u Pragu. 

Vjernije i istiniti je od svakoga znade ona, kolikom teži¬ 
nom su sa sviju strana padali udarci na osnivače seljačke 
stranke, u prvom redu na njezinoga predsjednika i kako mnogo 
moralne snage je trebalo dugi niz godina, da se izdrže svi ti 
gadni i podli napadaji, progoni, zatvori, oskudice i — nehaj 
onih, kojima je taj rad bio namijenjen: hrvatskih seljaka. Da 
se sve to izdrži, trebala je neslomljiva vjera u opravdanost 
započetoga rada i u siguran uspjeh. I koliko god je predsjed¬ 
nikova vjera bila čvrsta, odluka nepokolebljiva, nikad on ne 
bi ipak s tolikom ustrajnošću mogao koracati trnovitom sta¬ 
zom svoga života, da ga nije pratila velika i snažna duša, spo¬ 
sobna da se za volju uzvišene stvari — odriče, odriče gotovo 
svega onoga, za čim obično čezne žena: udobnosti, lagodna 
života, obilja, sigurnosti i karijere. Ta žena, koja kao rođena 
Češkinja ima neprocjenjivih zasluga za hrvatski narod, napu¬ 
stila je mjesto stalne učiteljice, dakle sigurnu egzistenciju i 
mogućnost u građanskom smislu dobre udaje i protiv volje 
svojih pošla za čovjeka, koji osim svojih zanosnih osnova i 
vruće ljubavi nije imao ništa. On je imao tako malo, da je 
prvi Božić sa ženom — kako sam pripovijeda — proveo u 
rodnom selu o kori kukuruzna kruha. Bilo je to u vremena, 
kad je čitava Posavina nakon triju poplava, jedne iza druge, 
gladovala u doslovnom značenju te riječi. A kad mu je mlada 
žena, videći, da se u njegovoj domovini jede kukuruz, rekla, 
da je to u Češkoj hrana za golube, odgovorio joj je: 

— Pa ti si moja golubica! 

* 

Stjepan Radić upoznao se sa svojom ženom — kako sam 
pripovijeda — koncem školske godine 1894. na jednom izletu. 
Ona je onda bila maturantica učiteljske škole i toliko se svojom 
živahnošću, jednostavnošću i razboritošću svidjela budućem 
preporoditelju hrvatskoga naroda, da je više nikad nije zabo¬ 
ravio, a ona se toliko oduševila za toga siromašnoga sveučili- 
štarca, koji je još k tomu bio — i ako sin bratskoga slaven¬ 
skoga naroda — ipak iz daleke i nepoznate zemlje, i za njegove 
ideale, o kojima joj je pripovijedao tako rječito i zanosno, te 
je pristala, da ga kao žena prati kroz cio život. 

Sama gospođa Marija Radić pripovijeda o svojemu prvom 
susretaju s pok. predsjednikom ovo: »Bilo je to polovicom go¬ 


dine 1894... Upravo prije nekoliko dana napravila sam bila 
ispit zrelosti na praškoj javnoj preparandiji, kad je jedno dru¬ 
štvo u Pragu priredilo izlet na Karlov Tyn (Grad češkoga kralja 
Karla IV. iz polovice XIV. stoljeća). 

To bijaše moj prvi veliki izlet... U jutro već poslije šest 
sati pošla sam sa svojom sestrom, koja me i pozvala na taj 
izlet, na smihovski kolodvor, kamo sam se vrlo žurila bojeći se, 
da ne zakasnim na vlak. Možda je već tu bila kakva slutnja, 
koja je požurivala moje korake, i Bog zna, jesam li mogla pre¬ 
dosjećati, da će taj izlet sa svojima posljedicama posve preo¬ 
krenuti moj život, do tada pravilan kao dobar sat. 

Došavši na Karlov Tyn, bila sam odmah predstavljena jed¬ 
nomu mladomu gospodinu, za koga su mi rekli, da je Hrvat i 
da je izvanredno vatren govornik ... Njegovu sam inteligenciju 
imala dakako prilike odmah upoznati. Pošto smo bili u vrtu 
gostionice nešto založili, otišlo je čitavo društvo od pedesetak 
ljudi pregledati Karlov Tyn. Moj dragi znanac nije me više 
puštao s vida, nego je išao uporedo sa mnom upravo korak po 
korak. Tako smo prošli gradom i vratili se u vrtnu restauraciju 
sve čavrljajući i o prirodi, i o školi, i o mojima rođacima — 
nisam naime onda već imala ni oca ni majke. Govorio je sa 
mnom dakako češki, no ne znajući još jezik točno, zamjenjivao 
bi izraze s hrvatskima, više puta n:a nepravom mjestu, no to 
kao da je njegovom pripovijedanju davalo još više dražesti i 
čara«. 

Ovdje gospođa Radić izlaže ukratko, kalio joj se pok. pred¬ 
sjednik predstavio kao seljačko dijete, kako joj je govorio o 
svojoj braći, od kojih ga najvećma ljubi mlađa sestra, o ne¬ 
pravdi, koja vlada u Hrvatskoj i završuje: »Mene su ove riječi 
duboko dirnute i to ne samo njegova nježna ljubav prema se¬ 
stri, nego i njegova ljubav prema narodu... Ja sam — izišavši 
iz škole — bila oduševljena rođoljupka, te sam svaku toplu 
riječ o narodu i domovini upravo gutala. Moj dragi drug kao da 
je znao, nije me mogao nikakvim izjavama ljubavi tako osvojiti 
kao svojima vatrenim riječima o radu medu svojim ljubljenim 
narodom«. 

Između ostaloga, što je tada čula od toga mladoga Hrvata, 
upamtila je i zabilježila i ove značajne riječi: »...Bit će mi 
vazda na umu, da je u Hrvatskoj premalo radnika, a život po¬ 
jedinca da je prekratak, a da ga radi neopreznosti moram pro¬ 
voditi u tamnicama. No kadgod dođu u izbor tamnica ili ku- 
kavština, tamnica ili podlost, tamnica ili — narodno poniženje, 

ja ću izabrati, razumije se, prvo, a u tom, držim, da se slaže¬ 
mo ... Mene ne će voditi... niti slavohleplje, niti popularnost, 
niti strah pred kritikom, niti želja za »mučeništvom«. Vodit će 
me nepomućena vjera u Boga, zdrav razum, čista savjest i iskre¬ 
na ljubav za narod, a nadam se i savjeti odanih i iskrenih pri¬ 
jatelja ...« 

»Pala mi je u oči — dodaje na ovo gospođa Marija Radić — 
ne samo neobična inteligencija, nego i iskrenost i dobrota moga 
znanca, čime se od sviju isticao, i ako je njegovo odijelo oda¬ 
valo veliko siromaštvo«. (»Moj prvi susretaj i poznanstvo s ne¬ 
zaboravnim blagopokojnim mojim drugom«. »Božićnica«, god. 
1931.). 

Kako temeljito je budući predsjednik hrvatske seljačke 
stranke spremao svoju izabranicu, koju je — kako kaže — 
smatrao svojom zaručnicom, vidi se po tom, da joj je za velikih 
praznika g. 1894., koje je proveo kao informator grofa Erdedia 
u Štakorovcu kraj Dugoga sela, danomice pisao češki opširna 
pisma i prave izvještaje o svemu, što je čitao i radio. Kasnije 
joj stao pisati hrvatski, ali s češkim tumačem, dok joj napokon 
nije pisao čisto hrvatski i to djelomice i ćirilicom, da joj to bude 
prijelaz za učenje ruskoga jezika. 

Kasnije, god. 1896., spasla mu je ljubav prema budućoj ženi 
život. Jer — pošavši u Moskvu, u kojoj se 30. svibnja imao 
kruniti car Nikolaj II., — skrenuo je u istočnu Moravsku, da 
se na jednoj željezničkoj stanici barem vidi sa svojom zaruč¬ 
nicom, koja je onda službovala kao učiteljica u nekom gorskom 
moravskom seocetu. Radi toga zakasnio je u Moskvu na kru¬ 
nidbu, pa je tako izbjegao tomu, da se nlađe među mnoštvom 
na Hodjinskom polju, koje je — gurajući se za carskim daro¬ 
vima — propalo kroz neke tribine, pa je tom zgodom zaglavilo 
preko 10 tisuća ljudi. Tako je upravo slučaj, što je izabranica 
Stjepana Radića, kći bratskoga nam češkoga naroda, spasla 
život najvećem i za narod najzaslužnijem čovjeku. 

* 

Marija Dvorakova rodila se 27. kolovoza 1874. u Zlatnom 
Pragu od dobrih građanskih roditelja, pa je u daljnjem srod¬ 
stvu s poznatim češkim glazbenim genijem Dvorakom. Otuda 
i njezin velik dar za glazbu, koji su od nje — a i od glazbeno 
dovoljno nadarena oca — naslijedila sva njezina djeca. Taj dar 
došao je osobito do izraza kod njezinoga unuka, Stjepana 
Radića. 


Škole je svršila u Pragu i odmah dobila mjesto i najprije 
u jednom samostanu. Svoj kratki boravak u njemu opisuje sama 
u vrlo uspjelim autobiografskim bilješkama »Nova učiteljica u 
samostanu«, koje su izišle u prilogu »Hrvatske Misli« za god. 
1904./5., u »Novom Viencu«. Kao vrlo spremnu i marljivu uči¬ 
teljicu uposliše ju na višoj, građanskoj školi sa 28 sati rada 
na nedjelju. Hranu je dobivala slabu, onu, koju su dobivale pi- 
tomice, a odana ljubavi učenica, od kojih su joj mnoge »bile 
prerasle preko glave — ta bilo ih je mnogo i s osamnaest i više 
godina, a jedna pače dvadeset i četiri« — izazvala je kod časnih 
sestara takvu mržnju i zavist, da su oko nje »splele cijelu 
mrežu ljubavnih spletaka i tako bez svakoga razloga dimule u 
njezino poštenje«. Škrtost pak upraviteljice toga samostana išla 
je tako daleko, da je mladu učiteljicu unatoč umirivanja, da je 
»sve u redu«, ostavila bez plaće preko škol. praznika i dala joj 
u ime odštete dvadeset i osam forinti govoreći: 

— A tu imate malu uspomenu na nas — reče časna majka 
pružajući joj malu škatuljicu sa srebrnim brošem. 

»Našoj učiteljici — završava autorica svoje bilješke — 
ostade u duši toliko ogorčenja i žalosti, što je svoje povjerenje 
k časnim sestrama morala tako skupo platiti. No brzo im je 
oprostila i mislila samo na to, kako joj barem u početku bijaše 
neizmjerno ugodan taj društveni život u samostanu, makar da 
se prebrzo uvjerila, kako je — na žalost, i tu molitva prečesto 
samo šaputanje usnama, dok je srce u pandžama crne mržnje 
i još crnje zavisti«. (»Novi Vienac«, str. 176). 

Novo namještenje bilo je već u državnoj službi. Postala 
je učiteljica šestoga razreda — napredna Češka imala je već 
onda osamgodišnje pučko školovanje — i radila marljivo na 
veliko zadovoljstvo naroda i školskih vlasti do svoje udaje. 

* 

Napuštajući svoju divnu i uređenu domovinu Češku i svoj 
visoko obrazovani češki narod, za koji je hrvatski narod svagda 
osjećao, a danas u teškim časovima, koji su ga snašli, osjeća 
napose iskrenu i toplu bratsku ljubav, odrekla se Marija Radić 
mirna i sređena života u običnom malograđanskom smislu, da 
ga zamijeni za život buran i nestalan, puru oskudice i patnja, a,li 
i prepun plemenitoga zanosa i požrtvovnoga pregaranja, život 
uz velikoga muža, kojemu je pomagala svojim znanjem, svojom 
ljubavlju i svojom divnom moralnom snagom. 

Poznato je, da je pok. predsjednik seljačke stranke bio vrlo 
kratkovidan, pa je sva svoja djela diktirao svojoj ženi, koja je 



isprvice rukom, »krasnim svojim rukopisom«, kako na jednom 
mjestu sam kaže, a kasnije strojem napisala svega 45 omašnih 
knjiga. U tom je jednaka umnoj ženi velikoga pisca ruske zem¬ 
lje, koja je samo roman »Rat i mir« prepisala nekoliko puta. 

Veličinu odluke njezine, da ostavi svoje već »toplo mjesto« 
i utrt put, pa da pođe u potpunu nesigurnost, vidi se po tom, što 
se odlučila da pođe za čovjeka, koji nj pomišljao nije, da stupi 
bilo u kakvu državnu službu, za čovjeka, koji često nije imao 
nekoliko novčića za najsitnije potrebe. 

Tu oskudicu osjetila je zajedno s mužem osobito u Parizu, 
kud ga je pratila, da može u kratkom vremenu svršiti studij i 
gdje su živjeli od smiješno malenih svotica, koje su primali od 
prijatelja iz Hrvatske, a kasnije od pomoći Rađićevih francuskih 
prijatelja, koji su se uvjerili, da nije došao u Pariz radi karijere, 
nego za to, da uz iskreno rodoljubno čuvstvo steče i evropsko 
obrazovanje bez kojega se ne da raditi ni u velikoj slobodnoj 
zemlji, a kamo li u malenu zapuštenu i potištenu narodu. 

Ali ni oskudica, ma kako bila velika i osjetljiva, nije toliko 
pogađala tu izvanrednu ženu, koliko je patila radi ravnodušno¬ 
sti, pače i neke zlorađosti, kojom su hrvatska gospoda, hrvat¬ 
ski rodoljubi odgovarali na česte zatvore, kojima je Stjepan 
Radić plaćao svoju neustrašivu borbu za slobodu hrvatskoga 
naroda. 

Jednoga razgovora o toj stvari s pok. predsjednikom sjeća 
se i danas, a upravo taj je razgovor on zapisao u »Uzničkom 
dnevniku« pod naslovom »Posljednja nedjelja«, gdje veli izme¬ 
đu ostaloga: 

»Govorio sam na čas i sa ženom, koja mi je donijela voća 
i koja mi je ogorčeno pripovijedala, kako joj opet tu i tu rekoše: 
—■ E, lako njemu; njemu je i u zatvoru dobro i lijepo. — I 
žena me prekori, što ja sa svakim razgovaram tako vedro i 
mirno,kao da sam kod kuće. Videći te takva svi misle, da si ti 
najsretniji, kad si u zatvoru; ne čudi se dakle, što i prijatelji i 
neprijatelji tvoji jednodušno ponavljaju: »Lako Stipi, može 
biti u zatvoru, njemu to ništa ne škodi« ... 

»I već htjedoh reći ženi, da mi u istinu »ne škodi«, ali videći 
ju svu zažarenu od gnjeva, rečem joj blago: 

»Što misliš, da se ikomu —- osim tebe — potužim, tko bi 
me razumio, i da ikoga išto zamolim, tko bi me čuo. I kad čo¬ 
vjek vidi, da nema i ne može imati nigdje oko sebe oslona, zar 
nije pametno, da ga traži u sebi, u vjeri, u radu svoje misli i u 
radosti svoga srca? A što naši ljudi n<e znaju upravo ništa pro¬ 


suditi, što ne znaju, da za rad i za dobru volju u zatvoru treba 
napregnuti sve duševne sile, što ću im ja. Zar da se pred njima 
pokažem zaplakan i satrven, kad to nisam, kad to ne ću i ne 
smijem biti? 

— Što oni ne bi znali, kako je u zatvoru, osobito oni, koji 
su u njemu već bili, pak oni, koji ga se boje kao vrag tamjana. 
Znadu oni, ali ne će da znadu; nisu oni plitki, nego su sebični, 
tako sebični, te ti ne priušte ni toga, što ti s velikim naporom 
uspijeva: u zatvoru uzdržati ravnotežje. Ta znaš, da mi je N. 
kazao: Lako Stipi, on i u zatvoru može pisati i učiti; a nije po¬ 
mislio, što bi bilo, da Štipa oslijepi«. 

A to je samo jedan slučaj od beskrajnoga niza, kad je ona 
— ostajući često mjesece i mjesece bez muža i druga — morala 
voditi brigu za djecu, za kućanstvo, a kasnije za knjižaru i nada 
sve za onoga, oko koga su se vrtjele sve njezine misli, a koji se 
tko zna koji put nalazio u zatvoru. 

Pa i kad nije bio u zatvoru, bilo je teških i preteških časova, 
jer su se protiv njegova nastojanja, da hrvatskomu seljaku skine 
mrenu s očiju, digla kao jedan čovjek sva hrvatska gospoda i u 
hajci protiv seljačke misli nisu štedjela snage, birala sredstava. 

Diviti se treba snazi, izdržljivosti i upornosti, kojom je ta 
žena koracala uz svoga velikoga muža. Sve te izvanredne nje¬ 
zine osobine došle su u punoj mjeri do izražaja i nakon žalosne 
smrti njegove, kad je s gnušanjem i ponosom odbila da primi 
išto kao odštetu za neprežaljeni gubitak. 

A kad se vodila borba između naroda hrvatskoga i onih, 
koji su ga htjeli skučiti i lišiti slobode, tko je bio prvi u vidljivu 
otporu, njego opet Marija Radić, na čijoj kući se u svakoj sve¬ 
čanoj zgodi vijala, ponosno i prkosno, hrvatska zastava kao 
znak neslomljive volje narodne, da svoju borbu vodi do kraja. 

* 

Prijevod članka iz pera Marije Radić, koji je izišao na rus¬ 
kom jeziku, dokazuje, da je ona uza sve svoje poslove i brige, 
pisala i sama. Potrebno je zato, da ovdje radi potpunosti nje¬ 
zine slike donesemo makar i letimičan prijegled o njezinim 
člancima, koji su izlazili u »Domu« i u »Božićnici«. Obično su 
ti članci odjek kakvoga važnijega događaja bilo u njezinu, bilo 
u narodnu životu, a sve u vezi s radom i djelovanjem njezinoga 
muža, pok. Stjepana Radića. 

Tako je primjerice prateći ga u London opisala dojam, koji 
je na nju učinio taj ljudski mravinjak, pa između ostaloga piše 
i ove značajne riječi: »I tu se veća važnost i vrijednost daje 

stvarima, njego živim ljudskim stvorovima, od kojih sirotinja 
živi tu u svakojakim rupama... u jednoj prostoriji do deset 
ljudi«. (»Mali pogled na London«, »Božićnica«, g. 1924.). 

U »Božićnici« g. 1926. opisuje isto tako Ženevu, u koju je 
također došla prateći svoga druga. U tom opisu je ova značajna 
izjava: »Čuvstvo dužnosti bilo je uvijek gospodar ostalim mo¬ 
jim osjećajima«. 

»Slobodni Dom« i »Božićnica« donose četiri prijevoda iz 
pera Marije Radić ovih važnih i informativnih članaka pisaca 
svjetskoga glasa: VIII. poglavlje Gibbsonove knjige »Evropa 
poslije rata« pod naslovom »Kako je u Versaillesu uređen Bal¬ 
kan«, (»Božićnica«, g. 1925.), »Vjerna slika političkog položaja 
na Balkanu« (»SI. Dom«, g. 1925. broj od 22. IV.), prijevod s 
engleskoga iz čosopisa »Curent history« od F. Homera, u kojem 
se nalazi ova važna opaska prevoditeljičina: » Nacionalizam, 
osobito poslije rata, znači isto, što reakcija i militarizam... 
Zato je HRSS i stavila u svoj program ovo temeljito načelo: 
»Narodnost vrijedi samo toliko, koliko je u njoj čovječnosti«. U 
broju od 6. V. »SI. Doma« g. 1925. nalazi se prijevod izvrsnoga 
članka iz časopisa »Observer« od F. Keera »Evropa poslije rata« 
s izrazito demokratskom i proturatnom tendencijom. A u »Bo¬ 
žićnici« g. 1926. izišao je prijevod rasprave »Političke prilike 
u Evropi u doba Gladstona« prema češkomu djelu »Borci za slo¬ 
bodu« od K. Tume, koji je upravo danas opet aktuelan. 

Da se vidi kriterij, koji je odlučivao pri biranju ovih prije¬ 
voda, dovoljno će biti citirati nekoliko redaka iz čl. »Vjerna 
slika političkoga položaja na Balkanu«: »Politička uznemire¬ 
nost — čitamo ovdje — koja ispunjuje čitavo balkansko podru¬ 
čje svojom tutnjavom blize oluje, izvire iz mnogo zdravijega i 
mnogo strasnijega izvora, nego što je komunizam. Ova tutnjava 
naviješta, da dolazi vrijeme, da na političku pozornicu iziđe sam 
balkanski puk. Taj puk treba i zahtijeva za sebe pravo, da vlada 
sam sobom«. 

U kratkom prikazu puta u Davos iznosi pod teškim dojmom 
od viđenih patnja naših ljudi, koji polaze u daleki svijet za za¬ 
radom, ovu tešku optužbu: »Po mom uvjerenju je nebriga za 
narod niajveći zločin prema državi tako još primitivnoj i neure¬ 
đenoj, kakva je naša, gdje treba graditi i popravljati sve ceste 
i željeznice, luke i mostove i gdje bi svi naši ljudi našli zarade, 
samo da se taj rad iole organizira«. 

O »Zagrebačkoj ženskoj organizaciji HSS« piše u »SI. Do¬ 
mu« br. 11' g. 1927. i kaže, da se »kod naših žena mora probu¬ 


diti svijest o ravnopravnosti žena s muškarcem i da treba početi 
s propagiranjem prava glasa za žene«. 

U »Božićnici« g. 1928. javlja se člankom »Svrha, rad i 
težnje naše ženske organizacije HSS«, pa tvrdi, da je glavna 
zadaća naših ženskih organizacija, da se žena osvijesti, da svoju 
svijest upotrijebi na samostalno prosuđivanje svih kulturnih, 
socijalnih i političkih prilika i da se bori za ravnopravnost s 
muškarcem. O istoj temi piše konačno još jednom g. 1938. u 
»Božićnici« pod naslovom »Ženski pokret u svijetu« u naše »Hrv. 
Srce« te daje kratak prijegled ženske borbe u svijetu, prikazuje, 
kako se nastojanjem Stjepana Radića probudila svijest naše 
seljačke žene i dodaje, da je najvažnija svrha zadruge »Hrv. 
Srce«, što pomaže, da se i kod nas žene organiziraju i da nastu¬ 
paju samostalno. 

Razumljivo je, da su nakon tragične smrti neprežaljenoga 
njezinoga druga zaredali članci, u kojima iznosi svoja sjećanja 
na velikoga pokojnika. Među ove članke spada i već spomenuti 
iz »Božićnice« g. 1931. Osim njega nalazimo ih najviše u »Do¬ 
mu« g. 1928. U broju 33. je kratak opis posljednjih dana pred¬ 
sjednikovih pod naslovom »Blagoj uspomeni na moga nepreža¬ 
ljenoga druga«; u broju 38. »Na posljednjem rastanku«; u 38. 
»Pod kontrolu Lige Naroda«, u kojemu traži, da se istraga pro¬ 
tiv ubojica vodi pod kontrolom. U 40. broju je čl. »Slobodna 
Francuska brani Hrvatsku«. U tom članku su i ove riječi: »Stje¬ 
pan Radić pao je u borbi ne samo kao Hrvat, nego i kao zastup¬ 
nik ideje velike demokracije, kao neustrašivi neprijatelj svake 
korupcije i uvjereni apostol pacifizma«, a ujedno u njemu tvrdi, 
da je on Francusku smatrao svojom drugom domovinom. U broju 
41. donosi jedan zaboravljeni članak pok. predsjednika, a u 51., 
pod naslovom »Prije pet godina« opisuje zajednički boravak 
u Londonu i povratak u Beč, pa dodaje na kraju, pošto je izra¬ 
zila želju, da se za nju Božić briše iz kalendara, jer ju suviše 
podsjeća na pokojnoga druga, da za narod to ne vrijedi. »Na¬ 
rod je vječan. On živi u svojoj sjajnoj prošlosti, a još više u 
svojoj budućnosti, te će se svojom uzornom slogom znati ođrvati 
svemu zlu, koje ga tišti i davi. Onda će hrvatski narod puna 
srca slaviti rođenje Slobode svoje novim pjesmama i novim 
veseljem«. 

U ovim časovima, kad je to vrijeme konačno došlo, prve 
naše misli treba da se sjete onih, koji su položili temelje ovom: 
uzornoj narodnoj slozi, osnivača seljačke stranke s pok. Stje¬ 
panom Radićem na čelu. Odmah iza toga sjetit ćemo se neu- 

momje i nepokolebljive njegove životne drugarice, koja je s njim 
i uz njega hrabro nosila teško njegovo breme i u znatnoj mu 
mjeri omogućila, da je izdržao i da nije klonuo. Cio hrvatski 
narod, a napose hrvatsko seljaštvo, pun je tople ljubavi i bes¬ 
krajnoga priznanja za ovu veliku ženu. 

Stjepan Kranjčević 



Kuća u kojoj je Stjepan Radić sa svojom ženom osnovao 
svoje dom.aće ognjište i iz koje je neumorno širio 
seljačku stranku 

Svoju kućicu u današnjoj Domjanićevoj ulici br. 18, 
a onda u Međašnoj 12, kupio je Stjepan Radić g. 1903. s 
nešto gotovine (1.000 kruna), koju je skupio od nagrade 
za književni rad kod »Matice hrvatske« (za djelo »Djevo¬ 
jački svijet«) i od češkoga književnoga društva »Svato- 
bor«, a većinom na dug. 

To je ta kuća, za koju je frankovac Zatluka u Siki- 
revcima kazao pred cijelom skupinom naroda, da je to 
najljepša kuća u Zagrebu, i za koju su mnogi frankovci, 
a i korteši drugih političkih stranaka znali govoriti, čas 
da je kupljena za srpske dinare, čas opet za ruske rublje, 


»a ima i takvih opakih ljudi, koji još i sada (g. 1909. piše 
Stjepan Radić) tvrde, da je tu kuću Radiću kupio Khuen«. 

Radi govora, kojim je u rujnu g. 1902. demonstrante 
odvratio od razbijanja srpskih trgovina i pozvao ih, da 
skinu protuzakoniti madžarski napis na kolodvoru, bio je 
Stjepan Radić osuđen na šestmjesečni zatvor. Dok je on 
bio u zatvoru, kupila je njegova žena ovu kuću. 

»Svatko može sebi predstaviti moju radost — piše 
Stjepan Radić — kad sam se iz zatvora lijepo kočijom do¬ 
vezao sa ženom i djecom u Međašnu ulicu, koja je onda 
bila sva u zelenilu, u kojemu se moja »palača« isticala kao 
ruža u kiti cvijeća. 

Iz te kućice stao sam osnivati Seljačku stranku neu¬ 
morno, da su tadašnji moji politički protivnici upravo 
očajno pisali, da sam kao vihor svom Hrvatskom pro¬ 
hujao«. S. K. 


Treba da pročitate knjigu: 

MAKSIM GORKU: 

MATI 

Jedno od najsnažnijih djela velikog pisca, koji se javio 
'na granici dviju epoha 

Jedna od najčitanijih knjiga Maksima Gorkoga: u Fran¬ 
cuskoj i njenim prekomorskim zemljama »Mati« se toliko 
traži i čita, da gotovo svakog mjeseca izlazi po jedno 

izdanje 

Ruska izdanja za posljednjih dvadeset godina: 
1,472.000 primjeraka 

Četvrto hrvatsko izdanje bit će doskora rasprodano. 
Požurite s narudžbama 

378 strana — sa slikom Gorkoga 

Din 20.— 

za zadrugare Din 16.—. Poštarina Din 2.— 
j Presvlaka od umjetne kože Din 12.— £ 


354 


355 



KONJAREVA PJESMA 

O, da sam se rodio kao konjče 
I to konj rođenog mi kraja 
U djetinjstvu barem prvom 
Naužio bi se proljeća i maja 
I djetinjeg raja. 

Kad mati bi me zanijela 

Kod uprege svi bi konjaru davali savjete 

Čuvaj ju, pazi, da se ne udari ili padne 

Da sretno donese, činili bi zavjete 

Kad oždrebila bi se, svi ukućani bi se veselili 

Sve dobro materi i meni zaželili 

Pokraj mene u štali čitave bi noći noćili 

I čim bi se okrenuo ii' dizao 

Na noge bi skočili, 

Kako dišem, da 1’ sisam, slušali 
Je 1’ mlijeko dobro i to bi kušali 
A kad bi se na noge digao 
I kruh i sol u štalu donosili 
I Boga i svetog Antu za moje zdravlje prosili 
I grivu i dlaku marljivo mi redili. 

Kad bi uz kola kasao, na kolima ponosno bi sjedili 
Trkalište i igre sve bi mi priuštili, 

I kukuruz i krumpir za mene ljuštili. 

A ovako, eto, kao dijete od poroda sam stradao 

Ni kao mladić boljem se ni jesam nadao 

Od slabe hrane slabo tijelo skrpio 

Rad toga uvijek i uvijek kod težeg posla trpio. 

Kraj konja u štali spavao 

Zemljici snagu davao ... 

A sad ni konja, ni snage 
Sve uzeše drugi 
I još me pitaju 
Što uzrok mojoj je tuzi. 

Mihovil Pavlek-Miškina 


PJESMA SLUŽAVKE 

Ja sam siroče 
Ja ništa nemam 
Ja sebe nemam 
Moji me u grad poveli 
Tuđi me ljudi uzeli 
Služavka sam sada 
Velikoga grada. 

Tuđe ću ljude dvoriti 
Tuđe ću kuće rediti 
Tuđu ću djecu čuvati 
Svome se nikad radovati. 

U stanu dužna sam vijek biti 
Podove glatke čistiti 
Krevete bijele slagati 
Nikad na njima spavati 
U kuhinji jela pripremati 
Strpljivo kletve slušati 
Posljednja jela kušati. 

Po ulici smijem kretati 
Sa psima kad idem šetati 
Psiću se smiješiti 
Nikad utješiti 
Neću li tako 
Smijem se ubiti 
AT nikada, nikada 
Snage izgubiti. 

Mihovil Pavlek-Miškina 


KIŠOVITA NOĆ 

U polumračnoj, sirotinjskoj izbi, na sanduku kraj 
kreveta gori svijeća. Titravi plamečak obasjava ženu skup¬ 
ljenu na maloj klupi i bolesnog sina na krevetu. 

Čudne sjene, miču se, šute. 

Te sjene smo mi: moja mati i ja. Čudni smo, tužni, 
pusti u ovoj noći. Vani pada kiša, vjetar udara u okna 
naše sobe, voda se niz njih cijedi. 

Prošlo je šest, a oca još nema. Rekao je: »ako bude 
ljekar vratit ću se odmah«. 

»Šta je s njim, šta radi? Možda mu ljekar nije potpi¬ 
sao listu za bolnicu ? Možda je otišao na selo pa ga čeka ? 
Ko zna ? Da mu se nije nešto desilo ... kiša... nabujale 
vode?« — govori mati. Njen je glas tužan, tih, nagađa¬ 
jući. Ona je visoka, žutog, dugog lica. Danas je tužna, za¬ 
brinuta. Ona mi čitav dan govori: »da mi se hoćeš živ 
vratiti! Ko zna?« 

Sa ceste dopire hrapav glas: 

»Petre, Petre!« 

U sobi nasta muk. Mati usta, istegli vrat, slično živo¬ 
tinji kad čuje šum, zatim otvori prozor. Na cesti se zausta- 
više kola. 

»Je 1’ tu Petar?« — reče neko s ceste. 

»Nije još došao!« — odgovori mati. — »Jutros je oti¬ 
šao, pa ga još nema«. 

Čovjek na cesti nešto promrmlja zavodeći konja u 
kanal. Zatim se začuše koraci kroz kaljavo dvorište. Mati 
zatvori prozor. 

U trijemu zastružu nečije teške noge i vrata se naglo 
otvore. Najprije se pomoli glava pod žutom prokislom ka¬ 
pom, a onda se uvuče krupno, pogureno tijelo. 

»Dobru večer!« — pozdravi došljak glasno. 

Mati tiho otpozdravi paleći lampu i zagledajući do¬ 
šljaka. 

»Hoće li vaš sin u bolnicu... došao sam s kolima?« 

»Jest, jest, dobro ... čekaj, evo tu sjedi!« — Odgovori 
mati pružajući došljaku klupu. Zatim mati ulazi u sobu 
i govori mi tiho: »Kočijaš ... vozit će te u bolnicu!« 

Opet se jave koraci i glasovi u trijemu. Sada se vrata 
otvore tiho i na njima opazim oca. Za njim, još u mraku, 
stoji susjed, briše noge i udara pokislom kapom o vrata. 


Upadaju u čađavu petrolejsku svjetlost, u gušeći zadah 
sirćeta i znoja. Otac, krupan i namršten, skida kapu i 
gleda u me. 

»Kako si?« pita me. 

Susjed, u starim čakširama od sukna i sivom kaputu, 
pripasanom komadom užeta, ide po sobi polako, baca oko 
sebe oštre poglede, kao da traži nešto. Zatim, zabaci kapu 
na zatiljak pa se zavali na sanduk do prozora. Otac izvadi 
iz kaputa listu za bolnicu i sjeda na stolicu kod stola, a 
mati mu donosi veliki komad kruha i mesa. 

»Gladan si... znam!« — veli mu. 

S velikim naporom skida on kaput i baca ga na pro¬ 
zor. Umoran je i gladan, — od deset nije jeo ništa. Sjedi on 
tako za stolom, narezuje meso i baca ga s velikim koma¬ 
dima hljeba u široka usta. Dugo žvače i, zagledan u jedan 
ugao naše sobe, u skromni stan pauka i žohara, tare oštre 
brkove hrapavom šakom. Lice mu je surovo, neobrijano 
i namršteno, oči zelene, a nad njima nakostrušene smeđe 
obrve. Od njegove glave pada krupna sjena na vlažan zid. 

Ne skidam oka s njega, mislim o njemu i sjećam se 
njegovih uspomena iz rata, s Pijave i Soče, gledam ga kako 
sjedi skupljen u rovu, a noćna kiša guli mu kožu i meso. 

Susjed sjedi zamišljen, oborene glave na zid, puši i 
kroz guste oblake dima promatra moga oca. 

»Mogao bi Petre do ponoći zaspati!« — reče. — »Umo¬ 
ran si!« 

Otac slegnu ramenima i odmahnu mrzovoljno rukom. 

»Evo, tu, mogli bi obojica!« — reče mati pokazujući 
rukom na postelju. 

»U dvanaest nas probudi!« — zapovijedi otac majci. 

Sat tiho kuca, miče se kazalo crno. Kiša šiba prozor¬ 
ska okna. U vrbiku plače vjetar. 

Oko dvanaest mati budi oca i susjeda. Oni ustaju, 
spremaju se i odlaze iz sobe. Zatim ona, plačući, dolazi k 
meni, sjeda na krevet i briše suze crnim rupcem što joj 
je na glavi. 

»Samo da mi se hoćeš živ vratiti...« — uzdiše ona 
gušeći se u suzama. 

Ona me gleda vlažnim, staklenastim očima. Njezine 
su ruke žute, ispucane i drhte. Dugo me gleda, ne skida 
očiju s mene. Šuteći usta, pođe tihim korakom do slike 

na vlažnom zidu. Zagleda se u nju, prekrsti se, pa poče 
da moli žalostivim recitativom. 

Zidovi su ozbiljno zamišljeni — šute. Na njih se 
spuštaju tamne sjenke. 

Čudi me molitva moje majke. Ona je uvjerena da sam 
izgubljen. 

»Gospode, smiluj se!« — glasno progovori ona, podi¬ 
žući glavu. 

Ona gleda u beskrajnu nebesku daljinu. I šta li je 
tamo vidjela, ta jadna, napaćena žena, tamo u toj bes¬ 
krajnoj pustinji! 

Na vlažnim zidovima naše sobe ima mnogo slika. Ne- 
izblijeđele pačetvorine, razne veličine, pokazuju da su i 
tu nekada visjele slike. U uglu stoji mala plehnata peć 
baca titrav odsjev, koji obasjava čitavu sobu. Do peći je 
košara s ugljenom, a uz suprotan zid, između dva prozora 
je stol, do njega je sanduk, a iza njega, u uglu, stoji mali 
ormar s mojim knjigama. Tu, u tom tamnom uglu, proveo 
sam mnoge noći, a na tom starom sanduku pisali smo 
pisma bratu koji je otišao u svijet. Možda ne ću više ni¬ 
kada sjediti tu i prelistavati knjige ... Teško je to ... 
Nastojim da ne mislim o tom više. 

Kraj kreveta stoji otac. 

»Knjige iz ormara složi u onaj mali sanduk od sapuna 
i dobro ga utegni žicom! Bojim se ... Razvući će!« — za¬ 
povijedam ocu, a on me samo gleda i šuti. 

Zato mati plače: 

»E jadni moj... hoćeš li doći živ?« 

Ona stoji dugo, a ja okrećem glavu i ne gledam u nju 
više. Šutim i mislim o svemu. Kraj kreveta stoji jedna vi¬ 
soka, tužna žena, stežući rubac na glavi. Stoji i gleda u 
me. Lice joj je sivo, sivlje nego obično, a iz očiju joj tekle 
suze. Kao iza sna dolazim k svijesti: pa to je moja mati, 
koja me je rodila jedne kasne, jesenske noći u mokrom 
ležaju. 

Zatim me ta visoka, tužna žena diže iz kreveta i, dok 
na me navlači košulju, cipele i kaput, otac i susjed spre¬ 
maju ležaj na kolima. Konj udara kopitom. 

Na vratima opazim oca. Sve mi bi jasno: treba poći. 

»Hoćemo li?« — pita me on promuklim glasom. — 
»Zakasnit ćemo«. 


Izlazimo u noć. Silazimo strmim stepenicama, prvi 
ja, otac za mnom, jednom me rukom pridržava, a drugom 
vuče po kamenom zidu. Za nama mati tetura. Konj lupnu 
kopitom, iza kuće zalaja naš čupavi pas. Avlija je puna 
blata. Kiša ne pada više. Na cesti susjed drhti od hladnoće. 
Pod prozorom stoji mati, a kroz prozor pada žuta svjetlost 
na kaljavu cestu i obasjava majku. 

Konj je išao korakom. Kopita su mu upadala u duboki 
sloj blata. Lijeno se okreću drveni točkovi i s njih se blato 
cijedi. A kiša tiho pada. 

Osvrćem se na majku, koja u dnu avlije, skupljena, 
gleda za nama. 

Prelazimo preko maloga mosta, ograđenog debelim, 
betonskim zidom. Tu sam često sjedio. 

Škripe drvena kola, probijaju se neravnim, raskalja- 
nim drumom, zavijaju između visokih stijena i ogoljelih 
brda. Uz put, koji vodi niz brdo u grad, odmiče svijetlo. 
Dolina spava, umotana u neprovidnu sivu maglu. 

Kod ulaza u varoš konj uspori hod. Okna na malim 
kućama su crna i zastrta. Iza njih, na stjeničavim slamari- 
cama, snivaju crni prljavi ljudi. Negdje, na Suhom Dolu, 
rađa se vjetar, dolazi tiho ulicom, udara u okna na ku¬ 
ćama. 

Vozimo se. Tu, vrlo blizu, je bolnica. Kočijaš zaustavi 
konja, onda skoči s kola. Sat kuca. Otac i susjed pričaju 
nešto tiho, da mi ne bi čuli. Zatim otac reče glasno : 

»Svinja!« 

Opraštamo se. Susjed mi pruži tešku ruku, a za njim 
kočijaš. 

»Zbogom!« 

»Zbogom!« — kažu mi. 

»Zdravo!« — odgovaram ja. 

Oni prođu i domahuju mi. Njihovi likovi postaju ma¬ 
nji, izgube se u mraku pa se opet pojave pod žutim svjet¬ 
lom uličnog fenjera. 

Vinko Boraš 


ZAČLANITE SE U NAŠU ZADRUGU, AKO JOŠ NISTE 
ZADRUGAR! 

Maksim Gorkij 


A. P. CEHOV 1 ) 

Jeđaređ me pozvao sebi u selo Kučuk-Koj, gdje je 
imao mali komadić zemlje i bijelu dvokatnu kućicu. 
Tamo, pokazujući mi svoje »imanje«, živo se razgovori©: 

— Da imam mnogo novaca, sagradio bi ovdje sana¬ 
torij za bolesne seoske učitelje. Znate, podigao bi neko 
svijetlo zdanje — veoma svijetlo, s velikim prozorima i 
visokim stropovima. Imao bih prekrasnu knjižnicu i 
razne glazbene instrumente, pčelae, vrt, voćnjak: moglo 
bi se držati predavanje o agronomiji, meteorologiji, učitelj 
treba da zna sve, mili moj, sve! 

Odjednom zašutio, zakašljucao, pogledao me sa 
strane svojim mekanim, dragim smiješkom, koji me je 
uvijek tako neodoljivo privlačio njemu i pobuđivao na 
osobito oštru pažnju prema njegovim riječima. 

— Dosadilo vam slušati moje fantazije? A ja volim 
govoriti o tome. Kad bi vi znali kako je potreban ruskom 
selu dobar, uman, obrazovan učitelj! Kod nas u Rusiji 
treba ga staviti u neke posebne uvjete i potrebno je to 
učiniti čim prije, ako shvaćamo, da će se bez širokog 
obrazovanja naroda država srušiti, kao; kuća načinjena 
iz loše ispečene opeke. Učitelj treba da bude artist, umje¬ 
tnik, žarko zaljubljen u svoje djelo, a u nas — on je nad¬ 
ničar, loše obrazovan čovjek, koji polazi na selo učiti 
djecu s takvom voljom, s kakvom bi išao u izgnanstvo. 
On je gladan, zaboravljen, prestrašen mogućnošću da 
izgubi koru kruha. A trebalo bi, da bude prvi čovjek u 
selu, kako bi mogao odgovoriti seljaku na sva njegova 
pitanja, kako bi seljaci spoznali u njemu snagu dostojnu 
pažnje i poštovanja, kako se niko ne bi mogao derati na 
nj ... uništavati njegovu ličnost, kao što to rade kod nas 
svi: pandur, bogat trgovac, pop, policajac, kurator škole, 
starješina i onaj činovnik što obnaša zvanje školskog 
nadzornika, ali se ne brine za bolje podizanje obrazova¬ 
nja, već samo za pomno izvršivanje cirkulara iz okruga. 
Zar nije neukusno jadno plaćati čovjeka, koji je pozvan 
da odgaja narod, — shvaćate li? — da odgaja narod! 
Ne smije se dopustiti da taj čovjek hoda u prnjama, 

drhće od studeni u vlažnim školama što su nalik na rupe, 
da se truje ugljenim plinom, prehlađuje, navuče u tri¬ 
desetim godinama upalu grla, reumatizam, tuberkulozu... 
ta to je sramota. Naš učitelj živi osam, devet mjeseci u 
godini kao pustinjak, nema s kime da riječ progovori, on 
otupljuje u samoći, bez knjiga, bez razonode. A pozove 
li sebi drugove — optužit će ga zbog nepouzdanosti — 
glupa riječ, kojom lukavi ljudi plaše budale!... Odvratno 
je to sve... kakovo izrugivanje čovjeku, koji radi velik, 
strašno važan posao. Znate — kad vidim učitelja, postaje 
mi neugodno pred njime i zbog njegove bojažljivosti i 
zbog toga što je loše odjeven, čini mi se, da sam zbog 
oskudice učiteljeve i sam nekako kriv... odista! 

Zamuknuo, zamislio se i, mahnuvši rukom, tiho 
rekao: „ 

— Neskladna, nezgrapna je zemlja — ta naša 
Rusija. 

Sj ena duboke tuge pokrila njegove divne oči, tanke 
zrake nabora okružile ih, čineći pogled njegov dubljim. 
Pogledao je naokolo i našalio se nad samim sobom: 

_Vidite — izbacio sam vam čitav uvodnik iz libe¬ 
ralnih novina. Idemo — da vam dam caj, zato, sto ste 
tako strpljivi. 

Cesto je to bivalo u njega: govori tako toplo, ozbiljno, 
iskreno, a odjednom se nasmije i nad samim sobom i nad 
svojim govorom, i u tom mekanom, tužnom smiješku 
osjećao se profinjeni skepticizam čovjeka, koji zna vri¬ 
jednost riječi, vrijednost snatrenja. I još je u tom smije¬ 
šku probijala draga skromnost, tankoćutna nježnost... 

Tiho i šuteći pođosmo u kuću. Bijaše jasan, topal 
dan; igrajući se jarkim zrakama sunča ni m, šumili valovi, 
pod brijegom radosno cvilio zadovoljan nečim pas. 
Cehov me uze pod ruku i, kašljucajući, polako progo¬ 
vori: 

.— Sramotno je i žalosno, a istinito: ima mnogo 
ljudi, koji zavide psima .... 

I odmah, nasmijavši se, dodao: 

— Danas sve govorim nemoćne riječi... znači — 
starim! 

* 

Vrlo često znao sam ga slušati: 

— Eto, znate, doputovao neki učitelj .., bolestan, 
oženjen, — ne biste li mu mogli pomoći? Ja sam ga pri¬ 
vremeno primio .... 

Hi: 

— Čujte, Gorkij, — jedan učitelj želi se upoznati s 
vama. On ne izlazi iz kuće, bolestan je. Hoćete li otići do 
njega — u redu? 

Ili: 

— Eto, učiteljice mole, da im se pošalje knjiga.... 

Ponekad bih našao kod njega tog »učitelja«: obično 
bi učitelj, crven od saznanja svoje nespretnosti, sjedio 
na kraju stolice i u znoju lica skupljao riječi, nastojeći 
da govori glade i »obrazovanije«, ili, s okretnošću bole- 
sno-stidljivog čovjeka, sav se usredotočio u želji da se 
ne pokaže glupim u očima piščevim, te samo zasipao 
Antona Pavlovića tučom pitanja, koja jedva da su mu 
dolazila u glavu do tog trenutka. 

Anton Pavlović pažljivo bi slušao neskladno priča¬ 
nje, u njegovim tužnim očima svjetlucao se smiješak, 
drhtali nabori na slijepoočicama i gle, svojim dubokim, 
mekanim, upravo zagasitim glasom on bi sam počimao 
govoriti jednostavne, jasne, blize životu riječi, — riječi, 
koje su nekako odmah uprošćavale subesjednika: on bi 
prestajao nastojati da bude umnik, od čega je odmah po¬ 
stajao i umniji i zanimljiviji.... 

Sjećam se, jedan učitelj — visok, mršav, žuta, gla¬ 
dna lica i duga grbava nosa, melankolično savinuta pre¬ 
ma podbratku, sjedio je nasuprot Antonu Pavloviću i, ne¬ 
pomično mu gledajući u lice crnim očima, mrzovoljasto 
govorio basom: 

— Iz podobnih utisaka življenja za trajanja peda¬ 
goške sezone stvara se takav psihički konglomerat, koji 
apsolutno guši svaku mogućnost objektivnog odnosa pre¬ 
ma okolnom svijetu. Naravno, svijet i nije ništa drugo, 
no naša predstava o njem.... 

Tu on zašao u područje filozofije i zakoračio po njoj, 
podsjećajući na pijanicu na ledu. 

— Nego, recite, — neglasno i prijazno upitao Čehov, 
— tko to u vašem kotaru tuće djecu ? 

Učitelj skočio sa stolice i uzrujano zamahnuo' ru¬ 
kama : 

— Što to vi! Ja? Nikada! Tući? 

I uvređeno se uspuhao. 

— Ne uzbuđujte se, — nastavio Anton Pavlović, 
smiješeći se umirujuće, — zar ja govorim o vama? No 
sjećam se — čitao sam u novinama — neko bije, baš u 
vašem kotaru.... 

Učitelj sjeo, otro oznojeno lice i, uzdahnuvši s olak¬ 
šanjem, tupim basom stao govoriti: 

— Istina je! Bijaše jedan slučaj. To je — Makarov. 
Znate i nije čudo! Surovo, ali — shvatljivo. Oženjen, 
četvero djece, žena — bolesna, i on sam — sušičav, plaća 
— 20 rubalja... a škola — podrum, učitelj ima — jednu 
sobu. U takvim uglovima — i anđela božjeg bi udario bez 
svake krivice, a učenici — oni nikako nisu anđeli, vje¬ 
rujte! 

I taj čovjek, koji je maločas nemilosrdno čudio Če- 
hova svojom zalihom umnih riječi, odjednom je, zloguko 
mašući grbavim nosom, stao govoriti jednostavnim, te¬ 
škim, kao kamen, riječima, jarko osvjetljujući prokletu, 
groznu istinu onog života, kojim živi rusko selo.... 

Opraštajući se s domaćinom, učitelj uhvatio obim 
rukama njegovu neveliku suhu ruku s tankim prstima i, 
stežući je, rekao: 

— Išao sam k vama, kao da idem pretpostavljeno¬ 
me, — bojažljiv i prestrašen, naduo sam se, ko puran, 
htio sam vam pokazati, da, recimo, ni ja nisam likom 
šiven... a odlazim eto — kao od dobrog, blizog čovjeka, 
koji sve shvaća. Velika je to stvar sve shvatiti! Hvala 
vam! Idem. Nosim sobom lijepu, dobru misao: veliki ljudi 
su jednostavniji, i razumljiviji, i bliži dušom našem čovje¬ 
ku, nego li sve te mizerije, med kojima živimo. Zbogom! 
Nikad vas ne ću zaboraviti.... 

Nos mu zadrhtao, usne se složile u dobar smiješak 
i on neočekivano dodao: 

— A zapravo govoreći i podlaci su — također ne¬ 
sretni ljudi, — đavo nek ih nosi! 

Kad je otišao, Anton Pavlović pogledao za njim, na¬ 
smiješio se i rekao: 

— Valjan momak. Ne će dugo učiti... 

— Zašto? 

— Izmučit će ga ... prognati ... U 

Zamislivši se, dodao tiho i mekano: 

— U Rusiji je čestit čovjek — nešto nalik na dim¬ 
njačara, kojim dadilje plaše sitnu djecu. 

* 

Čini mi se, da je svaki čovjek uz Antona Pavlovića 
osjećao u sebi želju da bude jednostavniji, istinitiji, da 
bude više svoj, i ja sam mnogo puta zamjećivao kako su 
ljudi skidali sa sebe šarene nakite knjiških fraza, modnih 
riječi i sve ostale jevtine stvarčice, kojima se ruski čo¬ 
vjek, nastojeći da se prikaže Evropejcem, kiti, kao di¬ 
vljak školjkama i ribljim zubima. Anton Pavlović nije 
volio riblje zube i pjevčevo perje; sve šareno, bučno i 
tuđe, što čovjek navlači na sebe da bude »važniji«, iza¬ 
zivalo je u njem pobunu i ja sam primjećivao, da ga je 
svaki put, kad bi ugledao pred sobom uparađenog čovje¬ 
ka, obuzimala želja, da ga oslobodi svih tih mučnih i ne¬ 
potrebnih tričarija, koje unakazuju pravo lice i živu dušu 
subjesjeđnikovu. Sav život proživio je Cehov slušajući 
svoju dušu, uvijek je bio svoj, unutarnje slobodan i ni¬ 
kad se nije obazirao na ono što su jedni očekivali od 
Antona Čehova, drugi, suroviji, tražili. Nije volio raz¬ 
govore o »visokim« temama, — razgovore, kojima se taj 
mili ruski čovjek tako usrdno naslađuje, zaboravljajući, 
da je smiješno, a i neduhovito raspravljati o baršunastim 
haljinama u budućnosti, nemajući u sadašnjici ni pošte¬ 
nih gaća. 

Divno jednostavan, on je volio sve jednostavno, 
istinsko, iskreno, i imao je svoj način da uprošćava ljude. 

Jednom ga posjetiše tri sjajno odjevene dame; na¬ 
punivši njegovu sobu šumom svilenih haljina i mirisom 
j akih parfema, one su izvještačeno sjele nasuprot doma¬ 
ćinu, pričinile se, kao da ih zanima politika i — počele 
»stavljati pitanja«. 

— Antone Pavloviću! Što vi mislite, kako će svršiti 

rat? 

Anton Pavlović pokašljao, promislio i mekano, ozbilj¬ 
nim tonom prijazno odvratio: 

—< Vjerojatno — mirom .... 

— No, naravno! — No tko će pobijediti? Grci ili 
Turci? 

— Čini mi se — pobijedit će oni, koji budu jači... 

— A tko je, po vašem mišljenju, jači? zapitale dame 
jedna za drugom. 

— Onaj, koji se bolje hrani i bolje je obrazovan... 

— Ah, kako je to duhovito! — uskliknula jedna. 

— A koga vi više volite — Grke ili Turke? upitala 
druga. 

Anton Pavlović prijazno je pogledao i odgovorio s 
krotkim ljubeznim smiješkom: 

— Ja volim marmeladu.... volite li je i vi? 

— Vrlo — živnuvši uskliknula dama. 

— Ona ima tako odličnu aromu — solidno potvrdila 
druga, 

I sve tri stale živo govoriti, pokazujući u pitanju 
marmelade prekrasnu erudiciju i potanko poznavanje 
predmeta. Bijaše očito, da su bile veoma zadovoljne time, 
što ne moraju naprezati mozga i pretvarati se, da se 
ozbiljno brinu za Turke i Grke, o kojima dotad nisu ni 
mislile. 

Odlazeći, one veselo obećaše Antonu Pavloviću: 

— Poslat ćemo vam marmelade! 

— Divno ste razgovarali! — primjetih, kad one 
odoše. 

Anton Pavlović tiho se zasmijao i rekao: 

— Potrebno je, da svaki čovjek govori svojim je¬ 
zikom. .. 

Drugi put zatekoh kod njega mladog, ljepuškastog 
pomoćnika državnog tužioca. Stajao je pred Čehovom i, 
tresući kovrčavom glavom, živo govorio: 

— Pripovijetkom »Zločinac s predumišljajem« vi, 
Antone Pavloviću, postavljate preda me veoma složeno 
pitanje. Ako sam utvrdio kod Denisa Grigorjeva prisu¬ 
stvo zle namjere, koja je djelovala svijesno, moram, bez 
daljnjega strpati Denisa u zatvor, kako to traže interesi 
društva. No, on je divljak, on nije svijestan krivičnosti 
djelovanja, meni ga je žao! Ako se pak ponesem prema, 
njemu, kao subjektu, koji je radio bez razumijevanja i 
prepustim se čuvstvu milosti — čime ja jamčim društvu, 
da Denis ne će ponovno odvinuti šarafe na tračnicama 


i prouzrokovati željezničku nesreću? To je pitanje! Što 
da se radi? 

Zamuknuo, zabacio tijelo nazad i zaustavio pitajući 
pogled na licu Antona Pavlovića. Munđirčić na njem bi¬ 
jaše novcat, a dugmeta na grudima sijahu isto tako sa- 
mosvijesno i tupo, kao i očice na čišćahnom lišcu mladog 
zaštitnika pravosuđa. 

— Da sam ja sudac — ozbiljno rekao Anton Pavlo¬ 
vić — riješio bi Denisa.... 

— Na temelju čega? 

— Rekao bih mu: ti, Denise, još ni jesi dozrio do tipa 
svijesnog zločinca, idi — i dozri! 

Pravnik se nasmijao, ali se odmah svečano uozbiljio 
i nastavio : 

— Ne, poštovani Antone Pavloviću, — pitanje, koje 
ste vi postavili može se riješiti jedino u interesu društva, 
čiji život i vlasništvo sam ja pozvan braniti. Denis je 
divljak, da, no on je — zločinac, — eto što je istina! 

— Sviđa li vam se gramofon? — odjednom ljubazno 
upitao Anton Pavlović. 

— O, da! Veoma! Čudesan izum! — živo se odazvao 
mladić. 

— A ja ne mogu podnijeti gramofone! — tužno pri¬ 
znao Anton Pavlović. 

— Zašto? 

— Ta oni govore i pjevaju, a ništa ne osjećaju. I sve 
u njih ispada karikaturno, mrtvo... A fotografijom, 
bavite li se? 

Pokazalo se, da je pravnik strastveni poklonik foto¬ 
grafije, on odmah stade sa zanosom govoriti o njoj, sa¬ 
svim zaboravši na gramofon, bez obzira na svoju sličnost 
s tim »čudesnim izumom«, što je tako fino i istinito zapa¬ 
zio Čehov. Ponovno vidjeh kako je iz mundira izvirio živ 
i dosta zabavan čovječić, koji se međutim još osjećao u 
životu, ko štene u lovu. 

Otprativši mladića, Anton Pavlović neveselo reče: 

— Evo, ovakovi prištevi na.... stražnjici pravosuđa 

— odlučuju sudbinom ljudi. 

I, požutivši malo, dodade: 

— Državni tužioci veoma vole pecati ribu. Osobito 

— smrkiše! 



Vladao je umijećem da svuda pronađe i prikaže blju- 
tavost — umijećem, koje je svojstveno samo čovjeku što 
stavlja visoke zahtjeve životu, umijećem koje se stvara 
samo gorućom željom, da se sagleda ljude jednostavne, 
lijepe, harmonične. Bljutavost je uvijek imala u njem 
okrutnog i strogog suca. 

Neko je kod njega pripovijedao, da je izdavač popu¬ 
larnog časopisa — čovjek, koji je stalno raspravljao o 
potrebi ljubavi i milosrđa prema ljudima — sasvim bez 
uzroka uvrijedio željezničkog konduktera i da se uopće 
taj čovjek ponaša veoma grubo prema ljudima, koji zavise 
o njemu. 

— Kako i ne bi — rekao Anton Pavlović, mračno se 
nasmijavši — ta on je aristokrat, školovan... učio je u 
seminari ju! Otac mu je hodao u opancima, a on nosi lako- 
vane cipele... 

I u tonu tih riječi bijaše nešto, što je odmah učinilo 
»aristokrata« bijednim i smiješnim. 

— Veoma talentiran čovjek! — govorio je o jednom 
novinaru. — Piše vazda tako plemenito, humano ... limu- 
nadno. Psuje svoju ženu u prisustvu stranih ljudi, nazi¬ 
vajući je glupačom. Služinska je soba kod njega vlažna 
i djevojke stalno dobivaju reumatizam ... 

— Antone Pavloviću, sviđa li vam se N. N. ? 

— Da... vrlo. Ugodan čovjek — kašljucajući slaže 
se Anton Pavlović. — Sve zna. Mnogo čita. Uzeo mi tri 
knjige i nije vratio. Rastrešen je, danas će vam reći da 
ste divan čovjek, a sutra će nekom saopćiti, da ste mužu 
vaše ljubavnice ukrali svilene čarape, crne, s plavim pru¬ 
gama ... 

Neko se kod njeg žalio na dosadu i težinu »ozbiljnih« 
dijelova u debelim časopisima. 2 ) 

— A vi ne čitajte te članke — uvjerljivo ga posavje¬ 
tovao Anton Pavlović. — To je prijateljska literatura . .. 
literatura prijatelja. Nju sastavljaju gospoda Krasnov, 
Černov i Bjelov. Jedan napiše članak, drugi pobija, a treći 
pomiruje protivurječja prvih. Slično kao kad se igra vint 
s budalom. 3 ) A zbog čega je to potrebno čitatelju — nitko 
od njih sebe ne pita. 

Jedared došla k njemu neka dama, zdrava, lijepa, 
lijepo odjevena i počela govoriti »čehovski«: 


— Dosadno je živjeti, Antone Pavloviću! Sve je tako 
sivo: ljudi, nebo, more, čak i cvijeće izgleda mi sivo. I 
nema želja ... duša je tužna. Baš kao neka bolest... 

— I jeste bolest! — uvjerljivo rekao Anton Pavlović. 

-— Bolest je to. Latinski se zove morbus pretvaralis. 

Dama, na njenu sreću, očito, nije znala latinski, a 
možda se i pričinila da ne zna. 

— Kritici naliče na sljepiće, koji smetaju konju da 
ore zemlju — govorio on, smiješeći sa svojim mudrim smi¬ 
ješkom. — Konj radi, svi su mišići napregnuti, ko strune 
na kontrabasu, a gle, na zemlji leži sljepić i škaklje, i 
šumi. Treba stresati kožom i mahati repom. O čemu on 
šumi? Jedva da je i njemu samom shvatljivo. Naprosto 
— karakter je u njega nemiran i hoće da se oglasi — eto, 
i ja na zemlji živim! Pogledajte — mogu dapače i šum 
podizati, o svemu mogu šum podizati! Ja dvadeset i pet 
godina čitam kritike svojih pripovijedaka i ni jedne ko¬ 
risne primjedbe ne pamtim, ni jednog korisnog savjeta 
nisam čuo. Samo je jedared Skabičevskij 4 ) učinio na mene 
utisak, napisavši da ću umrijeti pijan pod plotom ... 

U njegovim sivim, tužnim očima gotovo uvijek se 
mekano iskrio fin smiješak, no ponekad bi te oči postale 
hladne, oštre i okrutne; u te minute njegov gipki, srdačni 
glas zvučio bi tvrđe i tad mi se činilo, da taj skromni, me¬ 
kani čovjek, ako nađe za potrebno, može ustati protiv ne¬ 
prijateljske sile snažno, tvrdo i da ne će uzmaknuti 
pred njom. 

Ponekad mi se činilo — da je u njegovu odnosu prema ’ 
ljudima bilo osjećanja nekog beznađa, blizog hladnom, 
tihom očajavanju. 

— Čudno je biće — ruski čovjek! — reče jedamput. 
U njem se, kao u rešetu, ništa ne zadržava. U mladosti 
on lakomo puni dušu svačim, što mu pane pod ruku, a 
poslije tridesete godine u njem ostaju neke sive krpetine. 
Da bi se lijepo živjelo, čovječji — treba raditi! Raditi s 
ljubavlju, s vjerom. A kod nas to ne umiju. Arhitekt, koji 
je sagradio dvije, tri pristojne kuće, sjeda za karte i karta 
se čitav život ili pak strši za kazališnim kulisama. Liječ¬ 
nik, ako ima praksu prestaje pratiti znanost, ništa ne čita, 
osim »Novosti terapije« i u četrdesetim godinama je 
ozbiljno uvjeren, da sve bolesti potječu od — prehlade. 
Ja nisam susreo ni jednog činovnika, koji bi bar malo 

shvaćao značenje svog rada: obično on sjedi u prijestol¬ 
nici ili u gubemijskom gradu, sastavlja spise i šalje ih u 
Zmijev ili Smorgonj na izvršenje. A koga će ti spisi lišiti 
slobode kretanja u Zmijevu i Smorgonji — o tom činov¬ 
nik misli baš tako malo, ko bezbožac o mukama paklen¬ 
skima. Stvorivši si ime uspjelom obranom, odvjetnik se 
već prestaje brinuti za obranu istine, pa brani samo pravo 
vlasništva, kladi se na trkama, jede oštrige i izdaje se za 
profinjenog poznavača svih umjetnosti. Glumac, koji je 
odigrao prilično dvije, tri uloge, više ne uči uloge, već 
stavlja cilindar i misli da je genij. Sva je Rusija zemlja 
nekih lakomih i lijenih ljudi: oni strašno mnogo jedu, 
piju, vole spavati danju i u snu hrču. Žene se zbog reda 
u kući, a ljubavnice drže zbog prestiža u društvu. Psi¬ 
hologija je u njih pasja: kad ih biju — oni tihano cvile i 
skrivaju se po svojim pasjim kućicama, kad ih miluju — 
legnu na leđa, podignu šape uvis i mašu repićima... 

Bolan i hladan prezir zvučio je u tim riječima. No, 
prezirući, on je žalio, i, kad se desi, da kod njega opsuješ 
nekog, Anton Pavlović se odmah zauzme: 

— Ta, zašto ? On je starac, sedamdeset mu je godina. 

Ili: 

— On je još mlad, to je po gluposti... 

I kad je tako govorio, — ja nisam vidio na njegovom 
licu mržnje ... 

* 

U mladosti bljutavost se čini samo smiješnom i 
ništavnom, ali pomalo ona okružuje čovjeka, svojom sivom 
maglom, prožima mozak i krv njegovu, kao otrov i ugljeni 
plin i čovjek postaje nalik na stari cimer izjeden rđom: 
kao da je nešto naslikano na njem, ali što — ne razabireš. 

Anton Čehov je već u prvim svojim pripovijetkama 
umio otkriti u mutnom moru bljutavosti njene tragično 
mračne šale; treba samo pažljivo pročitati njegove »hu- 
morističke« pripovijetke, da bi se uvjerilo kako je mnogo 
—- za smiješnim riječima i položajima — okrutnoga i 
odvratnoga žalosno vidio i stidljivo sakrio autor. 

Bio je nekako stidljivo skroman, ne dopuštaše sebi 
da gromovito i otvoreno kaže ljudima: 

— Ta budite... čestitiji! — uzalud se uzdajući, da 
će se oni samo domisliti na postojanu potrebu, za njih 
same, da budu čestitiji. Mrzeći sve bljutavo i prljavo, on 

je opisivao odvratnosti života plemenitim jezikom pjesni¬ 
ka, s mekanim smiješkom humorista — i iza prekrasne 
vanjštine njegovih pripovijedaka malo je primjetljiv njihov 
nutarnji smisao pun gorkog prijekora. 

Vrlo poštovana publika čitajući »Kćer Albionovu« 
smije se i jedva da vidi u toj pripovijetci najgnusnije 
ruganje sitog gospodina čovjeku osamljenu, koji je 
svemu i svima tuđ. I u svakoj humorističkoj pripovijetci 
Antona Pavlovićaja čujem tihi, duboki uzdah čistog, 
istinski-čovječjeg srca, beznadni uzdah saučešća za ljude, 
koji ne umiju cijeniti svoje čovječje dostojanstvo, već žive, 
bez protivljenja se pokoravajući gruboj sili, ko robovi, 
ni u šta ne vjerujući, osim u potrebu, da svaki dan jedu 
što masniji šči 5 ) i ništa ne osjećajući, osim straha, da ih 
ne posmica neko jak i brutalan. 

Niko nije shvaćao tako jasno i profinjeno, kao Anton 
Čehov, tragizam sitnica života, niko do njega nije umio 
tako bespoštedno istinito naslikati ljudima sramnu i ža¬ 
losnu sliku njihovog života u mutnom kaosu malograđan¬ 
ske svakidašnjice. 

Njegov neprijatelj bijaše bljutavost; on se čitava 
života borio sa njom, ismijavao je i prikazivao nepristra- 
snim, oštrim perom, umijući naći plijesan bljutavosti i 
tamo, gdje je na prvi pogled izgledalo sve uređeno veoma 
lijepo, udobno, čak — i sjajno ... I bljutavost mu se zato 
osvetila gadnim ispadom, položivši njegovo mrtvo tijelo — 
mrtvo tijelo pjesnikovo — u vagon za prijevoz »oštriga«. 6 ) 

Prljavo-zelena mrlja tog vagona pričinja mi se upravo 
golemim, pobjedničkim smiješkom bljutavosti nad pre¬ 
morenim neprijateljem, a bezbrojna »sjećanja« uličnih 
novina — licumjernom žalošću, iza koje osjećam hladno, 
smrdljivo disanje te iste bljutavosti, potajno zadovoljne 
smrću neprijatelja svoga. 

# 

Čitajući pripovijetke Antona Čehova, osjećaš se baš 
ko u tužni dan pozne jeseni, kad je uzduh tako prozračan 
i u njem se oštro ocrtavaju gola stabla, tijesne kuće, sivi 
ljudi. Sve je tako čudno —- samotno, nepomično i bespo¬ 
moćno. Udubljene su plave daljine — puste i, slivajući 
se s blijedim nebom dišu žalosnom studeni na zemlju, 
pokrivenu smrznutim blatom. Um autorov, kao jesenje 
sunce, okrutnom jasnoćom osvjetljuje izrovane ceste, 

krive ulice, tijesne i prljave kuće, u kojima se guše od 
dosade i lijenosti mali, jadni ljudi, ispunjujući kuće svoje 
tupom, polusnenom prazninom. Gle, kako nemirno, ko 
sivi miš, skakuće »Dušica« — mila, krotka žena, koja zna 
tako ropski, tako snažno ljubiti. Može ju se udariti po 
obrazu, a ona se ne će usuditi ni da jače zastenje, krotka 
robinja. Do nje tužno stoji Olga iz »Triju sestara«: i ona 
mnogo voli i bez riječi se pokorava hirovima razvratne i 
gadne žene svog lijenčine-brata, pred njenim očima lomi 
se život njenih sestara, a ona plače i nikome ne može 
pomoći i ni jedne žive, jake riječi protesta protiv bljutav- 
štine nema u njenim grudima. 

Gle, plačljiva Ranevskaja i drugi bivši vlasnici »Treš- 
njika« — egoistični, ko djeca i uveli, ko starci. Zakasnili 
su da umru na vrijeme i tuguju, ništa ne videći oko sebe, 
ništa ne shvaćajući — paraziti, bez snage da se ponovno 
upiju u život. Bijedni student Trofimov krasno govori o 
potrebi rada, a — besposliči, od dosade se zabavljajući 
glupim izrugivanjem Varji, koja radi ne skrštajući ruke 
za sreću besposličara. 

Veršinin sanja o tom, kako će lijep biti život za trista 
godina, i živi, ne primjećujući, da se oko njeg sve raspa¬ 
da, da se pred njegovim očima Solenij od dosade i zbog 
gluposti sprema ubiti žalosnog baruna Tuzembaha. 

Promiče pred očima bezbrojan red robova i robinja 
svoje ljubavi, svoje gluposti i lijenosti, svoje požude za 
blagom zemlje; idu robovi mutnog straha pred životom, 
idu u nemirnoj tjeskobi i ispunjuju život nepovezanim 
riječima o budućnosti, osjećajući, da u sadašnjici — nema 
za njih mjesta... 

Ponekad se u njihovoj sivoj gomili oglasi pucanj, to 
su se Ivanov ili Treplev dosjetili što im treba raditi, i 
— umrli. 

Mnogi od njih divno sanjare o tom, kako će lijep biti 
život za dvjesta godina, a nikome ne pada na pamet jedno¬ 
stavno pitanje: a tko će ga učiniti lijepim, ako mi budemo 
samo sanjarili? 

Mimo svu tu dosadnu, sivu gomilu nemoćnih ljudi 
prošao je veliki, umni, prema svemu pažljivi čovjek, po¬ 
gledao te dosadne žitelje svoje domovine i s tužnim smi¬ 
ješkom, s tonom mekanog, no dubokog prijekora, s bez¬ 


nadnom žalošću na licu i u grudima, rekao divnim iskre¬ 
nim glasom: 

— Gadno živite, gospodo! 

* 

Peti dan kako imam povišenu temperaturu, a ležati 
mi se ne će. Sivi finski dažd škropi zemlju mokrom pra¬ 
šinom. Na tvrđavi Inno tutnje topovi, »provjeravaju« ih. 
Noću liže oblake dugi jezik reflektora, prizor odvratan, 
jer ne da, da se zaboravi đavolska napast — rat. 

Čitah Čehova. Da nije umro pred deset godina, rat 
bi ga, vjerojatno, ubio, otrovavši ga ispočetka mržnjom 
prema ljudima. Sjetih se njegovog pogreba. 

Lijes pisca, kog je tako »nježno volila« Moskva, bijaše 
dovezen u nekom zelenom vagonu, na čijim je vratima 
krupnim slovima bilo ispisano: »Za oštrige«. Dio nevelike 
gomile, što se bila sakupila na kolodvoru da dočeka 
pisca, pošao je za lijesom generala Kellera, kog su dovezli 
iz Mandžurije i veoma se čudio što Čehova sahranjuju 
s orkestrom vojničke glazbe. Kad se griješka razjasnila, 
neki veseli ljudi stali se smijuljiti i hihotati. Za lijesom 
Čehova išlo je stotinjak ljudi, ne više; dobro se sjećam 
dvojice advokata, obojica bijahu u novim cipelama i ša¬ 
renim kravatama — još momci. Išao sam za njima i 
slušao, kako jedan, V. A. Maklakov, govori o razumu 
pasa, a drugi, nepoznati, hvali udobnosti svog ljetnikovca 
i ljepotu pejsaža u njegovoj okolini. A neka dama u ljubi¬ 
častoj haljini, idući pod čipkastim suncobranom, uvjera¬ 
vaše starca s rožnatim naočarima: 

— Ah, bio je divno drag i tako duhovit... 

Starac je nepovjerljivo kašljucao. Dan bijaše topal, 
prašan. Na čelu sprovoda veličanstveno je jašio debeli 
policijski nadzornik na debelom bijelom konju. Sve to i 
još mnogo ostalog bijaše okrutno bljutavo i nespojivo s 
uspomenom na velikog i tankoćutnog umjetnika. 

* 

U jednom pismu starcu A. S. Suvorinu Čehov 
je rekao: 

»Nema ništa dosadnijeg i nepoetičnijeg, da tako ka¬ 
žem, od prozaične borbe za opstanak, koja oduzima radost 
životu i nagoni u apatiju«. 


Tim riječima izraženo je veoma rusko raspoloženje, 
općenito, po mom mišljenju, ne svojstveno Antonu Pav- 
loviću. U Rusiji, gdje svega ima mnogo, ali nema u ljudi¬ 
ma ljubavi prema radu, tako misli većina. Rusu se dopada 
energija, no — slabo vjeruje u nju. Pisac aktivnog na- 
strojenja — na primjer Jack London — nemoguć je u 
Rusiji. Iako se knjige Londonove rado čitaju kod nas, 
ipak ja ne vidim, da bi one pobuđivale volju ruskog čo¬ 
vjeka za akciju, one samo razdražuju uobrazilju. No Če- 
h° v — nije vrlo ruski u tom smislu. Za njega se još u 
mladosti »borba za opstanak« razvila u gadnom, bezboj¬ 
nom obliku svakodnevnih, sitnih briga za komadić kruha, 
no ne samo za sebe — za velik komadić kruha. Tim bri¬ 
gama, bez radosti, on je dao sve snage mladosti i treba 
se čuditi: kako je mogao sačuvati svoj humor? On je 
vidio život samo kao žalosno nastojanje ljudi da se nasite, 
da budu na miru; velike drame i tragedije njegove bijahu 
sakrivene za njega pod debelim slojem svakidašnjice. I 
tek kad se malo oslobodio brige da vidi oko sebe site 
ljude, on je jasno sagledao suštinu tih drama. 

Nisam vidio čovjeka, koji bi osjećao, tako duboko i 
svestrano, značenje rada, kao temelja kulture, kao Anton 
Pavlović. To se odražavalo kod njega, u svim sitnicama 
domaćeg gospodarstva, u izboru predmeta i u onoj pleme¬ 
nitoj ljubavi za predmete, koja potpuno isključuje nasto¬ 
janje da ih se gomila, ljubavi, koja se ne umara da im se 
divi, kao proizvodu stvaralačkog duha čovječjeg. Volio je 
graditi, saditi, poljepšavati zemlju, osjećao je poeziju rada. 
S kakvom je dirljivom pažnjom gledao, kako u njegovom 
vrtu rastu voćke, koje je sam zasadio i ukrasio grmlje! O 
brigama oko gradnje kuće u Autki govorio je: 

— Kad bi svaki čovjek na komadiću svoje zemlje uči¬ 
nio sve što može, kako bi divna bila zemlja naša. 

Kad sam započeo pisati komad »Vaska Buslajev« 7 ) 
pročitah mu hvalisavi Vaskin monolog: 

— Eh, da mi je snage, pa poviše! 

Vruće bi dahnuo — snjegove rastopio, 

Zemljom bi pošao, svu je uzorao, 

Vijek bi hodao — gradove gradio, 

Crkve podizao i vrtove sadio! 

Zemlju bi okitio — ko djevojku, 

Zagrlio je —■ ko nevjestu svoju, 

Podigo bi zemlju k svojim grudima, 

Podigo bi, ponio je gospodu: 

— Pogledaj de, gospode, kakva je zemlja, — 
Kako li je Vaska okitio! 

Ti si je ko kamen s neba pustio, 

A ja učinih dragulj iz nje! 

Pogledaj de gospode, raduj se, 

Kako se zelena na sunašcu bljeska! 

Poklonio bi ti je ko dar, 

No — skup je odveć — put će da mi bude! 

Čehovu se dopao taj monolog, uzbuđeno kašljucajući 
reče meni i liječniku A. N. Aleksinu: 

— Dobro je to ... Veoma istinsko, čovječje! Upravo 
u tome i jeste »smisao filozofije cijele«. Čovjek je naselio 
zemlju, učinio je prikladnom za sebe. — Kimnuvši tvrdo 
glavom ponovio: 

— Učinit će! 

Predložio da se pročita ironija Vaskina još jedared, 
poslušao, gledajući u prozor i posavjetovao: 

— Dva posljednja retka — nemojte, to je drskost. 
Suvišno... 

# 

O svojim književnim radovima govorio je malo, nera¬ 
do: rekao bih — stidljivo i s istom, čini mi se, opreznošću, 
s kojom je govorio o Lavu Tolstoju. Samo ponekad, u ve¬ 
selom trenutku, nasmjehnuvši se, ispričao bi temu, uvijek 
— humorističku. 

v — Znate — pisat ću o učiteljici, ona je ateistkinja, 
obožava Darwina, uvjerena je u potrebu borbe s predra¬ 
sudama i praznovjericom naroda, a sama u pola noći kuha 
u kupaonici crnog mačka, da bi našla »ključac« — koš- 
čieu, koja privlači muškarca, raspaljuje u njem ljubav ■— 
postoji takova koščica ... — O svojim komadima on je go¬ 
vorio kao o »veselima« i, izgleda, bijaše iskreno uvjeren, da 
piše baš »vesele komade«. Vjerojatno, prema njegovim 
riječima Sava Morozov uporno je dokazivao: 

— Čehovljeve komade treba režirati kao lirske ko¬ 
medije. 

No uopće prema književnosti pokazivao je veoma da¬ 
lekovidnu pažnju, pogotovo dirljivu — prema »piscima- 
početnicima«. On je s čudesnim strpljenjem čitao opsežne 
rukopise V. Lazarevskoga, N. Oligera i mnogih drugih. 

— Treba nam više pisaca — govorio bi. — Literatura 
je kod nas još uvijek novost i »za izabrane«. U Norveškoj 
na svakih dvjesta dvadeset i šest ljudi pučanstva — dolazi 
jedan pisac, a kod nas — jedan na milijun ... 

* 

Bolest je ponekad izazvala kod njega raspoloženje 
hipohondra, čak i mizantropa. U takve dane bivao je ćud¬ 
ljiv u svojim sudovima i težak u odnosu spram ljudi. 

Jedared reče, ležeći na divanu, suho kašljucajući, 
igrajući se toplomjerom: 

— Živjeti zato da bi se umrlo, nije uopće zabavno, 
a živjeti, znajući da umireš prije vremena — to je već 
sasvim glupo ... 

Drugi put, sjedeći uz otvoren prozor i gledajući u da¬ 
ljinu, na more — neočekivano, ljutito progovorio: 

— Navikli smo da živimo u nadi na lijepo vrijeme, 
žetvu, ugodan roman, u nadi da ćemo se obogatiti ili dobiti 
mjesto policijskog nadzornika, a gle, nadu da se postane 
pametniji ne primjećujem kod ljudi. Mislimo: pod novim 
carem bit će bolje i za dvjesta godina još bolje, a niko se 
ne brine da bi to bolje počelo sutra. Uopće — život svakim 
danom postaje sve složeniji i valja se nekud sam po sebi, 
a ljudi — vidljivo glupave i sve više ljudi ostaje po strani 
od života. 

Promislio i, nabravši čelo, dodao: 

— Baš kao lazari za vrijeme križnog puta. 

Bio je liječnik, a bolest liječnikova uvijek je teža od 
bolesti njegovih pacijenata; pacijenti samo osjećaju, a li¬ 
ječnik još i zna koješta o tom, kako se razara njegov orga¬ 
nizam. To je jedan od onih slučajeva, kad se može sma¬ 
trati da znanje približava smrt. 

* 

Lijepe bijahu njegove oči, kad se smijao — nekako 
ženski umiljate i nježno mekane. I smijeh njegov, gotovo 
bezvučan, bijaše nekako osobito lijep. Smijući se, on se 
upravo zanosio smijehom, radovao se; ne znam tko bi se 
još mogao smijati tako — da kažem — »duhovno«. 

Grube anegdote nikad ga nisu nasmijavale. 

Smijući se tako milo i od srca, pripovijedao mi je: 

— Znate zašto se Tolstoj ponaša prema vama tako* 
nejeđnoliko ? Ljubomoran je, misli, da Suleržickij voli vas 
više, nego njega. Da, da. Jučer mi je govorio: ne mogu se 
ponašati prema Gorkome srdačno, sam ne znam zašto, ne 
mogu. Čak mi je neprijatno što Suler stanuje kod njega. 
Škodi to Suleru. Gorkij je zao čovjek. On je nalik na semi- 
narista, kog su silom zamonašili i time ga ogorčili na sve. 
U njeg je duša uhode, došao je odnekuda, u tuđu mu, 
zemlju hanaansku, sve zagledava, sve primjećuje i o svemu 
izvješćuje nekog svog boga. A bog je u njega — nakaza, 
nalik na satira ili vodenog duha seoskih žena. 

Pričajući, Čehov se smijao do suza i, otirući suze, 
nastavio: 

— Ja kažem: Gorkij je dobar. A on: ne, ne, znam ja. 
U njeg je nos ko u patke, takve nosove imaju samo ne¬ 
sretni i zli. I žene ga ne vole, a žene, kao i psi imaju osje¬ 
ćalo za dobrog čovjeka. Eto Suler —- on posjeduje odista 
dragocjenu sposobnost nesebične ljubavi za ljude. U tom 
je on genijalan. Znati ljubiti, znači — sve znati.... 

Otpočinuvši, Čehov ponovio: 

— Da, starac je ljubomoran ... Kako je čudesan ... 

* 

O Tolstoju je uvijek govorio s nekim posebnim, jedva 
ulovljivim, nježnim i zbunjenim smiješkom u očima, govo¬ 
rio, spuštajući glas, kao o nečem varljivom, tajanstvenom, 
što zahtjeva riječi pažljive, mekane. 

Žalio se jedared, što oko Tolstoja nema Eckermanna, 8 ) 
čovjeka, koji bi pažljivo zapisivao oštre, neočekivane i, 
često, proturječne misli starog mudraca. 

— Eto vi bi morali da se primite toga — uvjeravao 
on Suleržickoga. — Tolstoj vas toliko voli, tako mnogo i 
lijepo govori s vama. 

O Suleru reče mi Čehov: 

— To je — mudar dječak. 

Vrlo dobro reče. 

* 

Jedared, kod mene, Tolstoj se zanosio pripovijetkom 
Čehovljevom, izgleda, — »Dušicom«. 9 ) Govorio: 

— To je — kao čipka, koju je iščipkala čista djevica; 
življahu u staro doba takve djevice čipkarice, »vjekovu- 
še«, sav svoj život, sve sanje o sreći one stavljahu u uza- 

rak. Sanjahu kroz taj uzorak o najdražem, svu nejasnu, 
čistu ljubav svoju čipkahu u čipku. — Tolstoj govoraše, 
veoma uzbuđeno, sa suzama u očima. A Čehov je tog dana 
imao povišenu temperaturu, sjedio je s crvenim mrljama 
na jabučicama i, nagnuvši glavu, pažljivo brisao cviker. 
Dugo je šutio, najzad, uzdahnuvši, reče tiho i zbunjeno: 

— Ima tamo — štamparskih griješaka ... 

* 

Može se o Čehovu napisati mnogo, a treba o njemu 
pisati veoma malo i jasno, što ja ne umijem! Lijepo bi bilo 
napisati o njem onako, kako je on sam napisao »Stepu«, 
pripovijetku punu arome, laku i tako, ruski, zamišljeno — 
tužnu. Pripovijetku — za samoga sebe. 

Dobro se sjetiti takovog čovjeka, odmah ti se u 
život vraća bodrost, ponovno ulazi u nj jasan smisao. 

Čovjek — to je osovina svijeta. 

— A reći će — poroci, a nedostatci njegovi? 

Svi smo mi gladni ljubavi za čovjeka, a kad si gladan 
i loše ispečeni hljeb — slatko prija. 

Preveo Marijan Jurković 


1 ) Ove uspomene bile su prvi put tiskane godine 1905. 
Posljednjih osam odlomaka objelodanjeno je kasnije — god. 23. 

2 ) Ruski časopisi daju mjesečno 18 araka (290 strana) 
— otuda im i ime »debeli časopisi«. 

3 ) Karte — igra se u četvero, a kad četvrti manjka, mora 
jedan partner igrati s »budalom«. 

4 ) Odnosi se na članak A. M. Skabičevskoga »Ima li g, 
Čehov ideala?«. (To je onaj isti A. M. Skabičevskij, čiji je 
prvi dio povijesti ruske književnosti izdala kod nas »Matica 
hrvatska« g. 1907. 

B ) Šči — rusko narodno jelo, juha od kupusa. 

°) 2. srpnja (po starom kalendaru) 1904. Čehov je umro 
u lječilištu Badenweiler (u Schwarzwaldu), kamo je bio otpu¬ 
tovao tražeći lijeka svojoj teškoj bolesti. Tijelo piščevo bilo je 
prevezeno u Rusiju u teretnom vagonu — s natpisom, koji 
spominje Gorkij. 

7 ) Zamisao ovu Gorkij nije ostvario: »Vaska Buslajev« 
nađen je kao fragment u piščevoj ostavštini. 

s ) Radi se o Johannu Eckermannu, tajniku Goetheovom, 
autoru »Razgovora s Goetheom«, knjizi, koju je ovaj posljednji 
provjerio. 

8 ) L. N. Tolstoj napisao je g. 1905., poslije smrti Čehov- 
ljeve, poseban »Pogovor« »Dušici«, za izdanje u »Krugu 
čitanja«. 

DVIJE PJESME 

UTOPLJENIK 

Jučer težak, 

danas utopljenik pod vrbama, 
Zar je takav korak tvoga dana? 

Jučer se gristi s brigama 
i krasti drva po adama, 
a danas ležati, podbuo i truo, 
s trulim kladama. 

HERCEGOVAČKOM SELJAKU 

Uvijek te vidim prijatelju Bezimeni, 

Ttad dim duvana suzi moj svijet 
i pogled tone u dubine, 
u mutne dubine, koje u letu sanjaju ptice, 
a što ih imaju samo naše jadne tamne sobice. 

Uvijek te vidim prijatelju Bezimeni 

zasukanih kosmatih udova, 

vidim te pognutog u gustom lišću duvana, 

nad zemljom plitkom, nad kamenom vrelim; 

vidim te gdje ideš od struka do struka, 

da spustiš uza svaki po kaplju crne gorčine, 

da srču duvani, ko kafu, te gorke začine. 

Uvijek te vidim prijatelju Bezimeni 
kad podne zbriše plave sjene danu, 
a sunce ručku bijeli stolnjak prostire. 

Ti si jedini mrk, tebe jedinog sjena zastire: 
tvoja misao gorda sunčani stolnjak razdire. 

Uvijek te vidim prijatelju Bezimeni 
kad auti ostave prah, a odnesu pjesme. 

Uvijek stojiš mrk u polju našem mrk i jasan, 
kao uzrečica tvoja, kao poslovica puka: 

(»ko ljeti hladuje, zimi se dobro grije«). 

Misao nova na cestama pod upornim suncem klije. 
(Iz knjige »Lice dana«) 

Grgur Karlovčan 


RAZGOVOR 

jedne subote popodne, uđu u praznu seosku 
krčmu dva čovjeka s naprtnjačama. Obojica su bili prašni, 
umorni, s krupnim kapljama znoja na opaljenim obrazima. 

Stariji je nosio plavo radno odijelo, puno masnih mrlja. 

Njegov drug, golemi seljački momak, bio je bosonog. 

— A, dobar dan, majstori! — pozdravi ih krčmarica. 

— Idete kući preko nedjelje! Zar niste još gotovi s vrševi- 
nom u Zagradu? Naši u selu već vas ne mogu iščekati. 

— Ostalo nam je samo par kuća ... Prekosutra ćemo 
i to svršiti, a u utorak zorom evo nas ovdje! Došli bi već 
davno prije, da se nije pokvario stroj i pomeo nam račune. 

— Eh, onda ću tako javiti ljudima, da se priprave za 
utorak. A ti, Pava, svake godine s majstorom po vrševina- 
ma! — okrene se žena momku. — Šteta što nisi izučio nje¬ 
gov zanat. 

— Ne mogu ja bez Pave, navikli smo jedan na dru¬ 
goga. Nitko meni ne zna tako hraniti mašinu, kao on, a 'i 

razumije i drugo... Nego dajte vi nama jednu litru, pa 
da krećemo dalje. Nije nas bilo kod kuće četrnaest dana. 

Krčmarica donese vino i ode za poslom. 

— Ded, Pava, potegni, isperi pljevu! — namigne maj¬ 
stor momku. Za dva sata smo kod naših ... Ja ću odmah 
u krevet! Svake vrševine izgubim po sedam kila... Kako 
ne ćeš! Ujutro ustaj u dva sata, a navečer ne dospiješ 
zaspati prije jedanaest. 

i — Lako za spavanje, naspavat ću se u zimi! — na¬ 
smije se momak. — Ovo sad mi je zarada za cijelu godinu. 

Gle, majstore, tamo na prozoru su novine! Natakni tvoje 
očaline i pročitaj iz njih štogod, da čujemo, što se događa 
u svijetu. 

— Pa hajde!... I onako ih nisam imao u rukama od 
proljeća. U zimi još dođem do njih, dobijem od učitelja 
stare. A kad navali posao, i ne sjetim se na njih. Pazi, što 
piše: »Rat Japana i Kine nastavlja se svom žestinom«. 

— Što veliš, majstore, zar ti još ratuju! Ma sjećam 
se, da su ratovali već o lanjskoj vrševini! 

— Čekaj... a dalje kaže: »Krvave borbe u Španiji.« 1 

— O čuda, pa i ti su ratovali još o lanjskoj vrševini! 





Ljetos, 

— E moj Pava, baš ti mi živimo, a da ništa ne zna¬ 
mo! Samo da to zlo ne dođe i do nas ... Tko zna, danas 
mi ovdje vršimo pšenicu, a oni tamo ljude — na godinu 
može biti obrnuto ... Nego slušaj dalje: »Sukob između 
Rusije i Japana mogao bi se pretvoriti u pravi rat. Ruski 
aeroplani i tankovi prešli su u navalu ...« 

— Ej) bit će vraga, kad su već i ti počeli! — zabrinuto 
kimne Pava. — Ta dvojica ne znadu za šalu. 

— Istina! — potvrdi majstor. — Već su počeli... 
Cuj, što veli dalje: »Japanski poslanik Điuđicu posjetio je 
ruskog komesara Medvedova i oštro protestirao ...« 

— Protestijerao, velite! — otegne Pava i iskapivši 
čašu, pa nastavi zainteresirano. — Slabo će mu koristiti.. 
A kakav ti je to komesar, koji ima takvu moć? Bit će 
drukčiji, nego onaj naš na općini... 

— Haha, dakako da je drukčiji! — nakesi se majstor. 
— ,T° ti . I e isto > št° i ministar. Baš si seljačina — kao naš 
općinski! Pa onaj naš ne smije mrakom proći kroz selo ... 
Vidi tu je slika onog Japanca... 

Obojica se nagnu nad novine razgledajući sliku. 

— Ima očaline, a sav je slab i malešan kao gnjida. 
Gdje će taj s Rusom! — zaintači Pava. — I baš on da je 
oštro protestijerao,.. Ama kako oni to rade, ta velika 
gospoda, to bih ja htio znati! Kad susjedovo prase provali 
u moj vrt, ja najprije pritkom po njemu, a kako ću pro- 
testijerati kod susjeda, zna se. A oni, velika gospoda, ne 
će valjda jedan drugome psovati majku. Nego, nekako 
finije... 

— Joj, baš si izvalio! Pa znaš, kako gospoda rade u 
takvim zgodama. 

— Vraga znam, nisam ja imao s gospodom posla. Bit 
će, da taj gnjidavi dotrči Rusu u kuću, lupi iza sebe vra¬ 
tima, da se sve ori, pa mu onda kresne u oči: 

»Čuješ, bratko, tebi vrag ne da mira ... Opet tvoje 
pjrase provalilo u moj vrt i sve izrovalo. Ako ti, bratko, 
malo ne pripaziš na njega, mogao bi ostati bez praseta i 
još dobiti koju po glavi ...« 

— Ajojoj, Pava, baš si pogodio! — zagrca se majstor 
od smijeha. — Ne ide to kao kod nas na selu. Nego ti se 
taj Japanac obuče u crno, metne na glavu crni lonac, pa 
hajđ k Rusu i pokuca na vrata ... 

— Pokuca!... 


384 


— Dakako... Kad on unutra, a Rus ga dočeka isto 
tako sav u crnom i kaže mu: 

»Milo mi je, susjede, da ste došli... a da vam pravo 
kažem, baš sam vam se i nadao. Izvolite sjesti! Jeste li 
možda za crnu kavu ? ... Japanac ti samo puše kroz nos, 
škilji kroz očaline i zamuckuje: 

»Nije mi, susjede, do crne kave, nego da se ozbiljno 
porazgovorimo...« 

»No dobro, dobro«, smješka se Rus i tapše Japančića 
po ramenu, »sad najprije sjednite! Bit će vremena i za 
razgovor — a crnu kavu ćete popiti...« 

I oni ti sjednu ... Japančić malen, vrckav, iz očiju mu 
viri sama žuč i sve grize nokte od muke. A Rus se mirno 
zavalio u stolac, velik, krupan kao ti — i samo se smješka. 

— Mogu misliti — komesarina! Kad dođeš našem 
komesaru na općinu, on ti se razvalio na stolcu, raskopčao 
prsluk i košulju i samo puše od sile ... 

— Opet ti o našem komesaru — baš ga imaš u nosu! 
Ma ono ti je sasvim drugi čovjek, znanstven, pismen... 
Što ti je palo u glavu, da miješaš s njim ovog našeg selja¬ 
činu. Pa taj ne zna pravo ni pisati, plajvajz drži u ruci 
kao sjekiru ... 

— Bit će, kako veliš, ti znaš bolje. Ma kad je čovjek 
znanstven, zašto se onda zove: komesar! Kad čujem to 
ime, zacrni mi se pred očima... Nego ded čitaj dalje! 

»Ni Rusija ni Japan«, nastavi majstor, »ne mogu sad 
uzmaknuti zbog svog prestiža, koji bi stradao« .. . 

— Vidi sad! — smrkne se Pava. — Što mu je taj 
prestiž ? 

— E, jesi nedotupavan! To ti je nešto, kako bih re¬ 
kao ... no, kao tvoja momačka čast! 

— Hm .. . Svejedno mi ne ide u glavu, zašto onda 
nijedan od njih ne može uzmaknuti. 

— Ma brate, ako se nas dvojica uhvatimo sutra u 
seosko kolo, pa se posvadimo — i ja tebe pred djevojkom 
opalim preko ušiju, što ćeš ti udariti, a ? Pobjeći ? .. . 

— Ne govori, majstore, koješta! Gdje bi ti mene pred 
djevojkama tako osramotio! Ta zgrabio bih te zubima za 
grlo ... 

— A da sam ja dvaput jači od tebe? 

— Ta da si kao gora, ja bih te za vrat, pa makar me 
kasnije odvezli u bolnicu . .. 


— No vidiš, tako i oni — to ti je taj njihov prestiž, 
momačka čast. Već su jedan drugog opalili preko ušiju i 
sad se krkaju, a oni drugi stoje okolo, pa ih još bockaju i 
draže: 

»Drž se, bratko!« »Ne daj se, Japančieu!« 

— Aha, sad razumijem ... A hoće Rus, prignječit će 
on onog gnjidavog ... I pravo mu budi, Japančiću, kad se 
ide miješati s komesarima! Da on njih pozna kao ja, bježao 
bi od njih kao vrag od tamjana ... 

— Ahaha, prestani, ugušit ću se! — iskrivi se majstor 
od smijeha. — O moj Pava, tko o čemu, a ti o komesaru 
— baš ti ne ide iz glave! Ma kad ti se tako zamjerio, do¬ 
čekaj ga negdje... Ne voli njega nitko u selu, svima je 
napakostio ... 

— Uh!... Ispij, majstore, pa idemo. Ostavi novine, 
ne mogu više čuti to ime ... Neka onaj Rus i Japanac svrše 
među sobom, kako najbolje znadu, a ja ću već svršiti svo¬ 
je ... Kad mi prekipi, protestijerat ću, kako ja znam! 

Ispiju i krenu ... Pava je odmicao cestom velikim ko¬ 
racima, stisnutih šaka, mrk kao oblačina. Majstor iza 
njega, jedva ga dostiže i govori mu gušeći se od smijeha: 

»Ta opet ti kažem, ne miješaj ti ovog našeg s onim ... 
Ono je čovjek znanstven, pismen, a ovaj naš seljačina, 
kaišar, koji ne zna pravo ni pisati, plajvajz drži kao sje¬ 
kiru ...« 

Josip Pavičić 


NOVELE Augusta CESARCA 

koje iz tehničkih razloga nisu mogle izaći 
prije, nalaze se u štampi i izlaze početkom 
mjeseca listopada (oktobra) o. g. Pret¬ 
platila cijena 25 Din broširano, 35 Din 
vezano. Pretplate prima knjižara »Odjek«, 
Zagreb, Daničićeva 51, IH. 
Čekovni račun 31489. 


KAKAV CE BITI BUDUĆI RAT? 

Možda u naslovu ovoga članka treba izmijeniti riječ 
»budući« riječju »sadašnji«. Jer, stvarno, dok pišem ove 
redove možda su već avijoni krenuli da sruče svoj smrto¬ 
nosni teret, ili već topovi gruvaju u sunčane daljine hori¬ 
zonta, ubijaju i ruše ... 

Veliki rat g. 1914.—1918. bio je pozicioni rat — voj¬ 
ska se ukopala u zemlju, pješadija i konjica nije mogla da 
se krene naprijed pošto ih je zaustavljala gusta mreža 
bodljikavih žica, smrtonosna olovna kiša mitraljeza i ura- 
ganska vatra artiljerije. 

Taj nepokretan, pozicioni rat trajao je 4 godine. Po¬ 
krenut od nezasitnih osvajača, on je neminovno zaoštrio 
socijalne protivurječnosti u zemljama koje su ratovale, i 
doveo je do čitavog niza revolucionarnih eksplozija. Narod 
nije više mogao da podnosi sve tegobe i strahote velikoga 
rata. 

Nastojanje da se savlada nepokretnost rata izazvalo 
je pojavu novih vrsta oružja. Rat iz dvije dimenzije, pre¬ 
šao je u treću, sa površine zemlje u zrak — počeli su zračni 
naleti i bombardiranja. Godine 1915. Nijemci su po prvi 
put primjenili otrovne plinove, koji su trebali da izbace 
protivnika skrivenog u šančevima i kavernama i da rašči¬ 
ste put za svoju pješadiju koja je krenula u navalu. Poja¬ 
vili su se tankovi, koji svojim tijelima uništavaju žičane 
zapreke. Oni su prelazili šančeve protivnika, zalazili mu 
u pozadinu i uništavali tačke vatre — mitraljeska gnijezda 
i baterije lake artiljerije. 

Međutim, sve te nove vrste oružja primjenjivali su za 
vrijeme Svjetskoga rata samo u embrionalnoj formi. Ni 
za koga nije više tajna, da bez obzira na sve zabrane ke¬ 
mijskoga rata po raznim međunarodnim sporazumima, u 
svima zemljama, u tajnim laboratorijima spremaju danju 
i noću najraznovrsnije i najkompliciranije po svom djelo¬ 
vanju otrovne materije. Znamo isto tako, da su se teški 
i nepokretljivi tankovi vremena velikoga rata pretvorili 
u moćne i brze suhopuzne oklopnjače. Avijacija naših dana 
postala je takva sila o kakvoj niti su mogli niti su znali 
da sanjaju prije 20 godina. 

Kakav će biti dakle sutrašnji rat, ili rat koji je već 
možda započeo? Kakvu će ulogu igrati u njemu avioni, 
tankovi i druge vrste oružja? Kako će to oružje utjecati 
na karakter budućih bitaka? 

Mnogi misle da avioni, tankovi, kemijsko oružje u ko¬ 
rijenu mijenja oblike budućega rata, da će taj rat postati 
manevarski rat, pokretan rat, i da će trajati vrlo kratko. 
Tako ne misle samo mnogi vojni pisci i mnogi aktivni ge¬ 
nerali i generalštabni stručnjaci raznih zemalja. To je ona 
čuvena teorija »Munjevitog rata« — »Blitz-Krieg-a«. Ne¬ 
davno nam je šef talijanskog generalštaba general g. Pa- 
riani izložio teoriju takvog rata, koji nju opravdava time, 
da se talijanska ratna znanost ne može pridržavati ukoče¬ 
ne znanosti o »pozicionom ratu«, u kome se neprijatelj 
savladava sistematski i postepeno, tako da, »čak i u slu¬ 
čaju da postignemo pobjedu u jednom takvom dugotraj¬ 
nom ratu, došli bismo u položaj da budemo napadnuti od 
onih koji čekaju da se mi iskrvarimo, pa da nas savladaju«. 
Nesumnjivo iskreno priznanje motiva, koji su, možda, osim 
drugih, ovu teoriju rodili. 

Sjećajući se, kakav je potresan utisak proizvelo u prve 
dane svoje pojave za vrijeme Svjetskog rata oružje novih 
vrsta, svaki vojni pisac polaže odlučujuću ulogu u budu¬ 
ćem ratu na neku, jednu vrstu oružja. 

Talijanski vojni pisac Giulio Duhet napisao je veliku 
knjigu pod naslovom: »Gospodstvo u zraku«. U toj knjizi 
Duhet tvrdi da će sudbinu budućega rata odlučiti avija¬ 
cija. Pomoću čitavih armija brzih i dobro naoružanih bom¬ 
bardera Duhet je spreman da pobjedi svaku zemlju. Pje¬ 
šadiji, artiljeriji pa čak i tankovima on je dao veoma ne¬ 
znatnu ulogu. Sve odlučuje avijacija. 

Kako sebi i nama predstavlja Duhet takav rat? 

U zoru jednog još ljetnog dana čitava armija groznih 
bombardera spremna je za let. Evo diže se u zrak jedna 
eskadrila za drugom. U strogom bojnom redu lete oni na 
neprijateljsku zemlju i niko nije u stanju da zaustavi nji¬ 
hov let. Lovačka avijacija protivnika ne može da uništi 
zračne gigante debelim oklopom zaštićene i dobro naoru¬ 
žane nizom mitraljeza i topova. 

Kratka borba — i lovci protivnika padaju na zemlju 
kao baklje. 

Kad su održali pobjedu u zraku, teški bombarderi 
odlijeću u rajone, gdje se nalaze neprijateljski aerodromi, 
ruše hangare, radionice, magazine. Bombardiraju željezni¬ 
čke čvorove, tvornice, velika poduzeća. I najzad — pojav¬ 
ljuju se iznad krupnih naseljenih mjesta, centara neprija¬ 
teljske zemlje, iznad same prijestolnice i ruše je svojim 
bombama. Neprijatelj je pobjeđen i moli za mir. Rat se 
završava do večeri slijedećeg dana. I sve je to sposobna 
da ostvari vojska od hiljadu teških bombardera. Tako je 
mislio Duhet. 

Duhet ima mnogo pristaša i branilaca svoje teorije 
»gospodstva u zraku«. Njemački major Helders, nadahnut 
talijanskim piscem napisao je roman, u kome je prikazao 
budući rat između Engleske i Francuske. 

Engleska zračna flota, koja se sastoji od dobro nao¬ 
ružanih bombardera, vrši let na Pariš . 

»9. srpnja Pariš se probudio posle zapame, zagušljive 
noći... Postepeno se skupljaju grupe ljudi, čitaju, prosu¬ 
đuju novosti.. . Odjedared žvižduk sirena presjeca zrak... 
Čuje se udaljena tutnjava. Svi prisluškuju. Zemlja se od¬ 
jednom zaljuljala ... pritisak zraka ... eksplozije. Istog 
momenta počinje paklena larma: žvižduk sirena, oštri 
pucnji zenitnih topova, potmule eksplozije granata, klo- 
kotanje mitraljeza, ali sve to nadilazi užasan žvižduk bom¬ 
bi. Zemlja drhti. Ljudi u smrtnom strahu pune crne tunele 
metroa i skloništa. Na razmaku 50 m. od ulaza u metro 
pala je bomba od jedne tone, probila trotoar, betonizirane 
svodove tunela i eksplodirala u dubini zemlje. Na ulicama 
se čuje zvonjava vatrogasnih automobila: »Vatra, vatra!« 
Gori ne samo na nekim mjestima, svuda, u svima četvrti¬ 
ma. Takvo je djelovanje termitnih bombi«. 

Tako lako i jednostavno predstavljao je sebi major 
Helders rušenje jedne od najvećih metropola svijeta, po¬ 
moću samo jednog bombardiranja. Pri tom je podvukao 
da ni jedan engleski bombarder za vrijeme toga naleta nije 
oboren, bez obzira na sve protivakcije francuskih naoru¬ 
žanih sila. »Pod strašnom prijetnjom bombarderskih na¬ 
vala francuskoj je vladi ostalo samo jedno — da po svaku 
cijenu zaključi mir« — kaže Helders na kraju svoje knjige. 

Major Helders brzo završava svoj fiktivan rat. Počeo 
je on ujutro 9. srpnja, a već u podne 13. srpnja u Londonu 
je bilo potpisano primirje. 

Fouler-Right, engleski pukovnik napisao je također, 
prošle godine vojno-fantastičan roman pod naslovom: 
»Rat godine 1938«. Slično Duhetu i Heldersu on daje pred¬ 
nost isključivo avijaciji ispred sviju ostalih rodova oružja. 
Po njegovom romanu može se zaključiti da se samo po¬ 
moću zračnih sila može postići ishod rata. Opet pod udar¬ 
cima iz zraka uništavaju se aerodromi protivnika, ruše 
radiostanice, a ogroman, milionski grad Prag pretvara se 
u gomile ruševina. Potpuna propast jedne države po Fou- 
ler-Rightu dešava se za jednu noć. 

Tako prikazuju neograničenu vojnu moć avijacije sta¬ 
noviti vojni pisci. Po njihovom mišljenju sve je nemoćno 
pred zračnim neprijateljem. Artiljerija, pješadija i druge 
vrste oružja moraju se dati u muzej kao zastarjela i nepo¬ 
godna sredstva rata. Čak i prema tankovima pristaše 
Duheta ne osjećaju no samo jednostavno bagateliziranje. 
Evo kako Helders opisuje dvoboj između aviona i tanka u 
budućem ratu: 

»Željezne ptice prave krut viraž i spuštajući se skoro 
do same zemlje otvaraju u svima pravcima vatru iz auto¬ 
matskih topova i mitraljeza. Komandant aviona G-46 
Georg Winton sam upravlja svojim avijonom. Kad je opa¬ 
zio tank on pušta seriju metaka iz oba automatska topa. 
Smiješno je gledati kako tank pokušava da pobjegne u 
cik-caku, da izađe iz polja gađanja, dok se nije prevalio 
od direktnog pogotka granate od 37 mm. Iz tanka je pro¬ 
kuljao plamen i stup dima . . .« 

Ne avijacija, nego tank bit će gospodar bitke u budu¬ 
ćem ratu, oponira engleski general Fuler, koji je također 
napisao knjigu o budućem ratu. Istina, ta knjiga nije tako 
debela kao »Gospodar u zraku« Duheta, ali u njoj ima isto 
tako smjelih tvrđenja i fantastičnih zaključaka, čak još 
više nego li kod talijanskog poklonika bombarđerske avi¬ 
jacije. 

»Rat budućnosti bit će rat između pokretljivih tvr¬ 
đava, piše Fuler u svojoj knjizi. Sve je nemoćno pred tan¬ 
kovima. Tankovi pobjeđuju čak i avijaciju«. 

I kao da odgovara Heldersu, general Fuler na svoj 
način opisuje susret avijona sa tankovima, i, razumije se, 
pobjeđuje njegovo voljeno oružje — tankovi. 

»Na putu avijona — piše Fuler, — tank će odgovarati 
metcima, što će primorati konstruktore da čelikom odjenu 

svoje avijone. Kalibar metak i debljina oklopa rast će i u 
tom se odnosu tank nalazi u boljem položaju nego li avi- 
jon, vezan zakonom teže. Tako će tank iskoristiti za borbu 
sa avijonom njegovu slabost i pobijedit će«. 

Eno, gdje kolona tankova nastupa na neprijateljsku 
zemlju. Oni idu nezadrživo preko polja, brežuljaka. Oni sa¬ 
vladavaju sve zapreke. Pomoću avijona oni se prebacuju 
na daleke udaljenosti. Oni uništavaju sve prepreke i ulaze 
U neprijateljske gradove i naselja, — beščutna, ogromna 
čudovišta, koja rigaju smrtonosnu vatru. Oni čak prelaze 
na podmornicama mora i okeane i pokazuju se negdje 
neočekivano na morskoj obali neprijateljske zemlje, izla¬ 
zeći iz vode kao ogromne kornjače. Te pokretljive tvrđave 
na gusjenicama poplavljuju neprijateljsku zemlju. Tan¬ 
kovi svuda. To nalikuje na strašnu najezdu nekih zlih bića 
sa druge planete. I šta ostaje bijednom neprijatelju? Da 
se preda što je moguće prije. 

»Rat će završiti za 2—3 dana«, tvrdi general Fuler. I 
sve će to učiniti samo tankovi. Ostale vrste oružja, tvrdi 
engleski fantazer, bit će nepotrebne. »Kako će malo nali¬ 
kovati bitke budućnosti na savremene!« — uzvikuje Fuler 
u svojoj knjizi. »Za pješadiju, konjicu i artiljeriju u njima 
nema mjesta«. 

O ne, ni avijacija ni tankovi, armije tankova, — nego 
kemija će biti carica budućega rata, govore pristaše kemij¬ 
skoga oružja. Sva ostala bojna sredstva past će na koljena 
pred tim izdajničkim i nevidljivim materijama koje guše, 
prave smrtne rane, izazivlju krvave suze. 

Takvi teoretičari budućega rata htjeli bi da zamijene 
svu vojsku sa malim odredima kemičara, koji nose balone 
sa otrovnim materijama. Njima rat izgleda kao neprekidna 
pobjednička procesija po neprijateljskoj zemlji. 

Ispred tih odreda širio bi se grozan nevidljivi dim svu¬ 
da prodirućih materija, koje uništavaju sve što je živo na 
zemlji. Protivnik, razumije se, u strahu bježi bacajući 
oružje, koje više nije nikom potrebno. 

Tako bi htjeli da ratuju mnogi vojni pisci i mnogi 
generali. A pogledajmo šta nam kaže stvarnost o tome. 

Vidjeli smo na Zapadu, gdje se na visoravnima Piri- 
nejskog poluotoka vodila neravna borba između republi¬ 
kanske vojske i ujedinjenih Frankovih snaga sa obilnom 
tehničkom i vojnom pomoći izvana. Vidimo na Istoku, gdje 

se na obalama Istočnog Kineskog i Žutog Mora i u baseni- 
ma velikih rijeka bori za svoju nezavisnost kineski narod. 
Vidimo^ vidjeli smo i mogli bi sigurno reći za koliko su 
pogriješili vojni pisci i teoretičari u svojim shvatanjima o 
općem karakteru budućega rata. 

Rat u Španiji i Kini — generalna je proba novog svjet¬ 
skog požara, koji sada tek što nije buknuo ili je već počeo. 

Posljednji tipovi avijona i tankova bačeni su na polja 
bitke u Španiji i Kini. Protiv dobro organizirane kineske 
obrane upotrijebili su već Japanci i jedno od najotrovnijih 
materija — iperit. Ali ni jedna od ratujućih strana ne pri- 
mjenjuje samo avijaciju ili tankove, kako su sanjali o 
tome Duhet, Fuler i njihovi pristaše. Događaji u Španiji i 
Kini pokazali su već da se ishod rata ne može postići po¬ 
moću samo jedne vrste oružja, pa bilo ono najusavršenije 
i najjače. 

Nema sumnje, savremena bombarderska avijacija 
predstavlja grozno oružje. Pokušavalo se u Španiji ostva¬ 
riti ideje Duheta. Dnevno bombadiranje španjolskih gra¬ 
dova nije ni najmanje oslabilo moral pozadine, čak, može 
se reći, baš nasuprot — pojačala se volja za otpomošću. Po 
stopama iste metode Japanci zračnim bombardiranjima, 
ruše i uništavaju kineske gradove. Desetine najljepših gra¬ 
dova, stotine hiljada mirnih stanovnika podvrgnuto je 
zvjerskom uništavanju. 

Slike tog zvjerskog ubijanja i rušenja katkada u pot¬ 
punosti potsjećaju na stanovite stranice iz romana Hel- 
dersa, Fouler-Righta i drugih pisaca. Evo kako n. pr. opi¬ 
suje bombardiranje Kantona jedan očevidac: 

»Silne eksplozije potresle su grad i komadi greda, 
cigle i kamenje lete visoko na sve strane iznad krovova. 
Zapaljive bombe izazvale su požare u drvenim zgradama... 
Ogromne gomile svijeta počele su da bježe na sve strane 
iz grada, tražeći spasenje na grobljima koja pokrivaju bre¬ 
žuljke oko grada ... Jedna škola uništena je u prah i pepeo 
sa stotinama djece ... Gradu je bio dan odmor samo od 
7 sati. Uskoro poslije podne ponovo su počele da zavijaju 
sirene: »Sklonite se svi!« U 1 sat poslije podne na Kanton 
su iznova u izobilju bacane bombe . ..« 

Očigledno je da avijacija nije odnijela pobjedu u Špa¬ 
niji ni u Kini, niti je prisilila jedan ili drugi narod da padne 
na koljena i spusti zastavu borbe za nezavisnost. Baš nasu¬ 

prot — zvjerska bombardiranja mirnih gradova izazvala 
su kod branilaca još veću mržnju i prisilili ih da poduzmu 
mjere neophodne za obranu velikih centara od zračnog 
napada. Poslije toga ni jedan avijon nije smio bez opas¬ 
nosti da priđe Madridu, Kantonu, Hankowu. Lovačka avi¬ 
jacija i zenitna artiljerija koje brane gradove odmah otje¬ 
raju neprošene goste. Samo u prvoj polovici prve godine 
rata izgubili su Japanci u Kini 513 avijona. 

Rat u Španiji potvrdio je ogromnu ulogu tanka. Fran¬ 
ko je svoje nastupanje na Madrid izvršio sa svega 20—25 
tankova. Kada je došao sasvim blizu gradu imao je oko 
70 tankova, a poslije godinu dana 300 ne računajući tan¬ 
kove specijalnih jedinica italo-njemačkih. U mnogim slu¬ 
čajevima tank se pokazao kao sjajno sredstvo nastupanja. 
Svaka navala ili kontra udar otpočinje sa brzim kretanjem 
mase tankova. 

Mogu li tankovi odlučiti ishod rata? Iskustvo savre- 
menih ratova u Španiji i Kini razbilo je sve nade generala 
Fulera o svepobjeđnoj sili tankova. Tankovi nisu mogli 
da zauzmu ni Madrid ni Barcelonu — artiljerija i bacači 
granata zaustavljah su čelični talas gusjeničnih čudovišta 
velikih i malih, brzih i sporijih. 

Stanoviti vojni teoretičari umiju vrlo lijepo, kao inte¬ 
ligentni i pismeni ljudi da nam ocrtaju buduće konture 
rata ako u njemu budu učestvovali samo tankovi ili samo 
gigantski bombarderi ili samo kemijske brigade sa otrov¬ 
nim i zagušljivim materijama. Ali oni ništa ne govore o 
savremenom moćnom sistemu protizračne, antikemijske i 
antitankovne obrane. 

Pristaše Duheta hvaleći savremenu bombardersku 
avijaciju ništa ne spominju o uspjehu suvremene lovačke 
avijacije, automatske zenitne topove, koji puštaju do 150 
metaka u minuti, specijalne mitraljeske aparate koji isto¬ 
vremeno sipaju vatru iz 4 paralelne cijevi. Oni zaboravlja¬ 
ju na veoma osjetljive hvatače zvukova čiji je rad automat¬ 
ski vezan sa radom reflektora i akcijom zenitne artiljerije, 
o aerostatima koji zatvaraju zračni put, u čijim strašnim 
čeličnim mrežama pogiba svaki bombarder. Oni ništa ne 
govore o tome da sada ni jedna eskadrila avijona ne može 
neprimjetno da se potkrade nekom gradu tuđe zemlje jer 
njeno približavanje mnogo prije zabilježe i najavljuju spe¬ 
cijalne točke zračnog osmatranja i veze koje su snabđje- 

vene svima najnovijim priborima za otkrivanje zračnog 
neprijatelja i svima sredstvima telegrafske, telefonske i 
radio veze. 

Pristaše kemijskog rata prešućuju da za svaku novu 
otrovnu materiju odmah nalaze kontra djelujuće sredstvo 
i da je u borbi gasa sa protivgasom (maskom) do sada 
uvijek kontra sredstvo, odbranbeno sredstvo održavalo 
pobjedu. Oni šute kao da ne znaju kako je dosta lako dega- 
zirati zatrovano mjesto, a nasuprot, koncentrirati na jedno 
mjesto veću količinu otrovne materije u dovoljno jakoj 
koncentraciji znatno je teže. Oni prešućuju da bi za trova¬ 
nje jednog većeg evropskog grada bilo potrebno najmanje 
3000 bombardera, ako bi svaki mogao ponijeti po 2000 kg. 
kemijskih bombi. Ostvariti to nemoguće je. U svakom slu¬ 
čaju to za 3 puta prelazi čuvenu zračnu vojsku Talijana 
Duheta, pomoću koje se on nada da osvoji ne samo jedan 
grad, nego cijelu zemlju. 

Branioci tankovskog rata ne sustaju da opisuju sve¬ 
moć savremenih tankova. Ali pri tom oni zaboravljaju, da 
ona ista artiljerija koju Fuler želi da strpa u muzeje jeste 
najopasniji i najstrašniji neprijatelj tankova. Oni ne go¬ 
vore o protutankovskim topovima koji za minut izbacuju 
do 40 metaka težine od po 1 kg. Oni prešućuju da ti topovi 
veoma laki i pokretljivi mogu vrlo brzo da mijenjaju pra¬ 
vac pucanja. Oni ne će da upamte pokretljivu branu vatre 
koja može da ostvari u borbi sa tankovima obična poljska 
artiljerija, specijalnim probojnim zrnima koja probijaju 
čelik tankova kako se to pokazalo u Španiji. Sanjajući o 
sveprohodnosti tankova oni ne vide, ih točnije, ne žele da 
vide postojeće umjetne zapreke i jame koje ne mogu da 
savladaju čak ni gusjenične mašine. 

Rat u Španiji i Kini — generalna repeticija novog 
svjetskog požara — pokazuje, da ne postoje »glavni« i 
»sporedni« rodovi oružja, da niti avijoni, niti tankovi ne 
mogu zamijeniti ostala bojna sredstva. Sve vrste oružja 
podjednako su važne. Za vođenje rata potrebna je i pješa¬ 
dija i artiljerija i konjica i bojna flota i inžinjerska vojska. 
Uspjeh rata zavisi od pravilnih zajedničkih akcija svih 
rodova oružja na zemlji, u zraku i na moru. Ta uzajamna 
akcija svih bojnih sredstava i donosi pobjedu u pojedinim 
bitkama, u velikim ofanzivama i defanzivama i u ratu u 
cjelini. 

Podsjetimo se na veliku bitku ispod Gvađalahare, u 
ožujku g. 1937. čiji je uspjeh bio baš u toj uzajamnoj koor¬ 
dinaciji sviju rodova oružja. Artiljerija je razbijala uništa- 
vajućom vatrom pozicije neprijatelja. Piloti su ih zatim 
podvrgli najžešćem bombardovanju. Zatim su se tankovi 
bacili u navalu. Uništivši točke vatre neprijatelja, oni su 
otvorili put pješadiji. Pješadija se bacila za tankovima i 
izbacila je neprijatelja iz zaklona i on je počeo da uzmiče. 
Avijoni su proganjali vojsku u bijegu proređujući je kosom 
vatrom iz mitraljeza. 

Zašto vojni specijalisti mnogih zemalja tako uporno 
i kao da se takmiče, nasuprot stvarnosti, žele da pronađu 
jedno takvo oružje, koje bi moglo da zamjeni sve ostalo? 
Zašto se sanja o takvom ratu, koji bi se mogao završiti u 
nekoliko dana pomoću mašina i vrlo malog broja ljudi? 

Osnovni je uzrok tome -—■ strah. Strah pred neophođ- 
nošću da se naoruža narod, koji u pozicionom, dugotraj¬ 
nom ratu može da krene nepoželjnim putem, tražeći izlaz 
iz rata. Vojni specijalisti sa užasom spominju pozicioni rat, 
koji je na kraju doveo do rasula i uništenja Rusije, Nje¬ 
mačke i Austro-Ugarske. Sudbinu rata nije odlučila pobje¬ 
da na betoniranim Luđendorfovim i Hinđenburgovim lini¬ 
jama, koje nisu bile tako loše iako su znatno zaostajale za 
savremenim linijama Maginot, Sigfried i drugih linija, duž 
granica suvremenih država. 

Ne će mašina odlučiti sudbinu budućega rata, nego, 
kao i uvijek, čovjek koji upravlja sa mašinama, s njegovom 
željom da pobijedi ili da se riješi patnje. U budućem ratu. 
morat će se ratovati ne samo protiv prvoklasnog naoruža¬ 
nja ma koje bilo vojske zemalja koje se napadnu, nego i 
protiv čovjeka koji ne voli rat, protiv naroda koji rat ne 
želi. I taj rat, kao i prošli Svjetski rat mogao bi lako da po¬ 
stane i postat će vjerojatno grobnica mnogih imperija, 
koje ga danas tako užurbano spremaju i srljaju u nj, kao 
što no reče Mažuranić: 

»I vidi se mrijet im se ne će 

AT jest nešto što ih naprijed kreće ...« 

Martin Butković 

NEKOLIKO RIJECI 
0 PERSPEKTIVAMA NAPRETKA 
NAŠE SELJAČKE DOMOVINE 

Hrvatska je agrarna zemlja. No takva oznaka nije 
dovoljna, da se okarakterizira iscrpno i precizno ekonom¬ 
ski karakter i stupanj razvoja jedne zemlje. Stoga moramo 
dodati, da je Hrvatska zemlja malog seljačkog posjeda. 

To znači da se pretežni dio stanovništva bavi zemljo¬ 
radnjom i to ne na kapitalistički način proizvodnje, nego 
— kako se to obično naziva — na predkapitalistički. Ne¬ 
ma u našoj poljoprivredi (»na selu«) klasičnih lica kapi¬ 
talističke poljoprivrede: vlasnika zemlje, zakupnika-kapi- 
talista i poljoprivrednog radnika. Takva je pojava kod nas 
iznimka. 

S druge strane se opet izgubila predominacija feu¬ 
dalnog velikog posjeda i uz neke feudalne ostatke i prela- 
zne oblike, stvorio dominantnim seljački parcelami posjed. 

Ne ćemo ovdje ulaziti u prikazivanje načina stvaranja 
tog parcelarnog posjeda, te ćemo izostaviti i činjenicu, da 
agrarna reforma (koja je trebala likvidirati feudalni po¬ 
sjed u korist seljačkog parcelarnog) još ni danas nije do¬ 
vršena. Pokušat ćemo pokazati (s onim slabim podaci¬ 
ma, s kojima raspolažemo) dinamiku ovog seljačkog po¬ 
sjeda i prikazati opće prilike pod kojima se ta dinamika 
zbiva. 

(Već u samom uvodu valja napomenuti, da nikakvih 
pouzdanih statistika za ovaj posao nema, te da se sve 
brojke i tabele mogu upotrijebiti samo kao podaci, koji 
pokazuju u grubim crtama opće tendencije, a nikako 
stvarno stanje. To naročito vrijedi za službene statistike. 
Najpouzdanije su ankete, koje su vršili pojedini struč¬ 
njaci i t. d. 

Uz ovu nepouzdanost statističkih podataka treba is¬ 
taknuti još i nepotpunost statistike (rađena iz fiskalnih, 
vojnih i sličnih razloga, pa mnoge »rubrike« nedostaju ili 
nema među njima pravilne povezanosti), te promjene poli¬ 
tičkog uređenja, koje dovode da imamo do neke godine 
podatke za Hrvatsku i Slavoniju i to po županijama, a 




onda za Savsku banoivnu, a negdje tek prosjek za čitavu 
državu i t. d. Tako nije moguće dobiti — bez velikih poteš¬ 
koća — ni približno točnu sliku stvarnog stanja). 

I. 

Uspoređujući statistike možemo primijetiti, da sve 
manji procenat ljudi kod nas živi od poljoprivrede. 

Usporedimo li statistike iz 1921. i 1931. (jer novijeg 
popisa stanovništva nema) dobijamo ovu tabelu stanov¬ 
nika po glavnom zanimanju (po ing. agr. Maksim Gora- 
nović »Profesionalna i socijalna struktura sela u Jugo¬ 
slaviji«, Beograd 1938, str. 6.): 


(Tabela br. 1) 



Privredna grana 

31. I. 1 

921 

31. XII. 

1931 


i | u o 0 


U O/o 

1) Poljoprivreda 
šumarstvo i 
ribarstvo 

9,215.514 

78,9 

10,670.565 

76,5 

2) Industrija i 
zanati 

1,157.758 

9,9 

1,533.052 

11,0 

3) Trgovina, kre¬ 
dit i saobraćaj 

508.799 

4,3 

675.966 

4,9 

4) Javna služba, 
slob. zanima¬ 
nja i vojska 

443.530 

3,8 

567.836 

4,1 

5) Druga zanima¬ 
nja, bez zani¬ 
manja i bez oz¬ 
nake zanim. 

359.189 

3,1 

486.619 

3,5 

Ukupno 

11,631.767’) 

100,0 

13,934.038 

100,0 


Kako se iz tabele vidi 1921. je 78.9%; svega stanovni¬ 
štva živjelo (u glavnom) od poljoprivrede, a 1931. 76,5%. 
Kod svih ostalih rubrika se zapaža procentualni porast. 

Još je veći procentualni pad lica koja u poljoprivredi 


zarađuju. To se može vidjeti iz ove tabele. 

*) Tu je naznačen samo popisani dio pučanstva, dok ga 
je ukupno bilo 11,984.911. Stoga bi valjalo korigirati rubriku 
porasta. 

(Tabela je iz istog izvora kao gornja sa str. 8.) 
(Tabela br. 2) 


Privredna grana 


1) Poljoprivreda 
šumarstvo i 
ribarstvo 


2) Industrija i 
zanati 

3) Trgovina kre¬ 
dit i saobraćaj 


4) Javna služba, 
slob. zanima¬ 
nja i vojska 


5) Druga zanima¬ 
nja, bez zani¬ 
manja i bez 
ozn. zanim. 


3. I. 1921. 


31. III. 

1931. 

j | U 0/0 

5,098.888 

76,2 

717.002 

10,7 

272.349 

4,1 


4,6 

288 609 

4,? 


Porast 


Ukupno 6,033.111 100,0 6,682.615 100,0 649,504 10,8 


Kako vidimo procentualni pad broja lica, koja u po¬ 
ljoprivredi zarađuju je brži, nego pad broja lica, koja žive 
u glavnom od poljoprivrede. 

K ovim tabelama valja dodati, da one ne pokazuju 
sasvim točno odnose glavnih zanimanja. Tako na pr. po 
anketi zagrebačke Trgovinsko-industrijske komore 50% 
ukupnog broja radnika sa područja te komore su seljaci, 
sezonski radnici. Ti su seljaci u ovim tabelama uvršteni u 
rubriku poljoprivrede, jer se popis obavljao upravo u 
mrtvoj sezoni (siječanj i ožujak). 

(Jednu ilustraciju pojave, da seljaci traže zaradu iz¬ 
van svoga posjeda i to u relativno velikom broju pružaju 
i podaci, koje je priopćio Dr. Tanay u »Gospodarskoj slozi« 
od 1. IX. 1939. za srez požeški, a prema kojima se od uku¬ 
pno istraženih 667 domaćinstava pomaže nadnicom 345). 

Kako vidimo postoji tendencija, da značenje poljopri¬ 
vrede u čitavoj državi opada. Nemamo pri ruci podataka 
za Hrvatsku, ali možemo ustvrditi, da i za nju vrijedi ista 
tendencija. (U b. savskoj banovini 1931. živi svega 75,3% 
stanovništva od poljoprivrede, što je niže od državnog pro¬ 
sjeka. U b. primorskoj 83,5%' što je iznad prosjeka). 

n. 

Već smo u uvodu spomenuli, da kod nas prevlađuje 
seljački parcelami posjed. 

Uspoređujući statistiku iz 1921. s onom iz 1931. vidi¬ 
mo, da se broj domaćinstava iz naše prve grupe (poljo¬ 
privreda, stočarstvo, šumarstvo i ribarstvo) povećao od 
1,741.092 u god. 1921. na 1,963.403, t. j. za 222.311 ili za 
12,8%,. (Po ing. Goranović 1. c. str. 9.). Taj je porast na¬ 
stao u glavnom zbog dijeljenja postojećih domaćinstava, 
jer je broj novih domaćinstava nastalih uslijed agrarne 
reforme relativno malen (oko 40—50.000, što čini svega 
petinu prirasta). 2 ) 

1931. je površina Jugoslavije bila ovako podijeljena 
po posjedima (ing. Goranović »Naš seoski posed i teh¬ 
nika« Beograd, 1938, str. 4.): 

(Tabela br. 3) 



0,01-0,50 

158.904 

0,51 -1,00 

175.532 

1—2 

337.429 

2 5 

676.284 

5-10 

407.237 

10—20 

174.068 i 

49.314 

50 100 

5.156 

100 200 

1.099 

200-500 

494 

preko 500 

208 


8,0 43.410 0,4 

8,8 135.760 1,3 

17,0 514.372 4,8 

34,0 2,287.570 21,5 

20,5 2,*73.155 27,0 

8,8 2,380.826 22,3 

2,5 1,388.570 13,0 

0,3 338.076 3,2 

0,1 147.868 1,4 

0,0 146.549 1,4 

0,0 389.824 3,7 


Ukupno 1,985.725 100,0 10,645.980 100,0 


2) Po ing. Goranović 1. c. str. 14. 

(Ova statistika nije posve iscrpna, jer je po podacima 
katastra i Ministarstva poljoprivrede ukupna poljoprivre¬ 
dna površina Jugoslavije veća. Ona iznosi 13,721.419 ha, 
a ne 10,645.980 ha. No to je za naše svrhe sporedno). 

Iz statistike se vidi da približno trećina (33%) po¬ 
sjeda (od 0—2 ha) ima svega 6,5%; ukupne poljoprivredne 
površine u Jugoslaviji. Dvije trećine (67% ) posjeda (od 
0—5 ha) obrađuju ukupno 28%, površine. 

Sada ćemo još razgledati kako su ta gospodarstva 
snabdjevena potrebnim priborom. 

Po Komadiniću (»Problem seljačkih dugova«, Beo¬ 
grad 1934. str. 57.) su u Hrvatskoj gospodarstva bila ova¬ 
ko snabdjevena konjima i volovima: 

(Tabela br. 4). 

Broj konja na gospodarstvo: 

preko 

0—2 ha 2—5 ha 5—10 ha 10-20 ha 20-50 ha 50 ha 

Hrvatska 0.17 0,21 1,69 1,34 4 5,35 

Dalmacija 0,1 0,33 — — — — 

(Tabela br. 5). 

Broj volova na gospodarstvo: 

preko 

0—2 ha 2—5 ha 5—10 ha 10-20 ha 20-50 h 50 ha 

Hrvatska 0,83 1,27 0,76 1,74 5,5 17,5 

Dalmacija — — — — — — 

To znači da je na 1 ha zemlje dolazilo konja i volova: 

(Tabela br. 6) 

0—2 ha 2—5 ha 

konja volova konja volova 

Hrvatska 0,14 0,67 0,16 0,41 

Dalmacija 0,14 — 0,08 — 

10—20 ha 20 -50 ha 

konja volova konja volova 

Hrvatska 0,11 0,12 0,16 0,14 

Dalmacija — — — — 

Kako se vidi broj stoke raste sa veličinom gospodar¬ 
stva. Drugačije je ako promatramo broj stoke na hektar, 


5-10 ha 
konja volova 

0,27 0,12 

preko 50 ha 
konja volova 

0,05 0,06 

ali nas to ovdje ne zanima. Da bismo sliku upotpunili, do¬ 
dajemo da po Komadiniću (1. c. str. 57) u državi ima go¬ 
spodarstava bez stoke po kategorijama u % : 


Bez konja 
Bez volova 


(Tabela br. 7) 

43,05 

17,46 

93,8 

61,17 

44,66 

41,86 

30,36 

27,77 


7,14 

7,14 


Nemamo statistike kako je razdijeljen ostali inventar. 
Ilustraciju nam pruža za hrvatsko selo Dr. S. Dubić: (»Pri¬ 
log istraživanju seljačkog gospodarstva, Križevci 1933. 
cit. po dru Prangeš »Die sozialokonomische Struktur der 
jugoslavischen Landwirtschaft, Berlin 1937. str. 109 i si.). 


(Tabela br. 8) 

Vrijednost zgrada po gospodarstvima 



(Tabela br. 9) 

Vrijednost mrtvog inventara (sprave i mašine u Din) 




















Ali još bolju sliku pruža Dubićeva tabela sprava (cit. 
po Koma d iniću 1. c. str. 58.). 


(Tabela br. 9a) 


Veličina 

Iz ovih podataka smo mogli dobiti nekakvu sliku o 
životu seljaka posjednika. Međutim kod nas imade i selja¬ 
ka bez zemlje. Tražeći njihov broj ing. Goranović 3 ) ga iz¬ 
vodi tako, da od ukupnog broja domaćinstava odbija broj 
u statistici iz 1931. navedenih samostalnih proizvođača i 
zakupaca (1,769.948), te dolazi do broja 193.455. Najveći 
broj ovih seljaka bez zemlje da otpada na Dunavsku bano¬ 
vinu (55,4%; od svih), a najmanje na Bosnu, Srbiju i Dal¬ 
maciju. 

Kako smo vidjeli 2 / 3 svih gospodarstava obrađuju 
ukupno 28%; poljoprivredne površine u državi. Svi su ti 
posjedi ispod 5 ha. Preko V 3 tih posjeda je bez konja, a 
preko polovica je bez volova (vidi tab. 7). Inventar je slab 
(usporedi tabele br. 4, 5, 6, 8 i 9) i za gospodarstvo rela¬ 
tivno skuplji, nego na većim gospodarstvima (to se vidi 
po tome da je vrijednost ili količina po ha veća nego kod 
velikih gospodarstava). 

Možemo zaključiti ovaj dio s time, da je kod nas pro¬ 
ces gomilanja zemlje i potrebnog inventara u ruke malog 
broja posjednika u punom toku. 


»Prof. i soc. str. i t. d.« str. 11 i si. 


m. 

Kako se može živjeti s malim posjedom i onakvim 
inventarom na njemu ? To će nam pokazati tabela naprav¬ 
ljena prilikom ispitivanja postanka seljačkih dugova. 


(Tabela br. 10) * 

Od ukupne sume zaduženja pojedine kategorije gospodar¬ 
stva išlo je (u ,%:) na 



Bez 

10—20ha 

20—50ha| 

preko 

50ha 

Kupovina 

zemljišta 

8,82 

16,11 

21,22 

32,36 

28,19 

49,36 

71,86 

Kupovina stoke 

1,87 

3,67 

6,66 

5,81 

3,57 

2,09 

0,32 

Podizanje zgrada 

7,75 

14,97 

16,53 

13,34 

14,52 

8,98 

12,38 

Izdaci na privredu 

10,49 

5,91 

6,85 

3,44 

9,21 

7,44 

11,45 

Izdaci na održanje 
kuće i porodice 

26,78 

15,28 

16,15 

9,50 

5,87 

4,60 

0,33 

Razduženje 

2,87 

12,42 

12,00 

26,84 

25,88 

25,69 

3,62 

Ishrana 

41,42 

31,64 

20,59 

8,71 

12,76 

1,84 

0,04 


Komadinić sasvim opravdano primjećuje da je ovoj 
tabeli svaki komentar suvišan. Samim čitanjem se jasno 
vidi da je t. zv. potrošni kredit (ishrana, održanje kuće i 
porodice) veći što je gospodarstvo manje. Ako se k tome 
doda, da broj dužnika opada sa porastom veličine zemlji¬ 
šnog posjeda i da je ukupna suma duga najveća kod po¬ 
vršina od 0—10 ha (66,20%,), onda se može reći da 7 S 
naših gospodarstava ne mogu živjeti od svojeg gospodar¬ 
stva. 

Posljedica je toga da seljaci idu na »sporedna« zani¬ 
manja, t. j. ispomažu se tako, da idu kao nadničari (kao 


*) Komadinić, 1. ć. gtr. 51. 

što navodi Dr. Tanay) ili da idu na rad kao sezonski rad¬ 
nici. Tako po Komadiniću (op. cit. str. 58.) ima u državi 
227.155 seljaka, koji najraljuju svoju radnu snagu, od čega 
31.633 u b. Savskoj banovini, a 14.982 u b. Primorskoj. 

Interesantan je i ovaj način rješavanja toga proble¬ 
ma, kako ga pripovijeda Frangeš (op. cit. str. 117.). De¬ 
šava se da sitni seljaci (naročito u Vojvodini) svoje zem¬ 
ljište dadu u zakup drugome, a sami se najme kao radnici 
zakupniku. 

Druga je posljedica da u državi 51,31%' svih gospo¬ 
darstava nema dovoljno hrane do druge žetve. U b. Sav¬ 
skoj banovini iznosi taj postotak 49,06, a u b. Primorskoj 
94,62. (Po Komadiniću). 

Ne ćemo ovdje ulaziti u pitanje poljoprivrednih rad¬ 
nika. Navest ćemo samo njihov broj. 


(Tabela br. 11)* 


Profesija u poljoprivredi 31. Ili. 1931. 


Samostalni i zakupci 

1,769.948 

Činovnici i namještenici 

7.289 

Radnici 

25.930 

Nadničari i sluge 

452.429 

Šegrti 

168 

Pomoćni članovi porodice 

2,639.922 

Kućna posluga 

3.202 



Od najamnog rada u poljoprivredi zarađivalo je 1931. 
488.850 ili 9,6% od lica, koje zarađuju. Velik broj od tih 
otpada na Vojvodinu. 

Nije nam ovdje potrebno govoriti o visini nadnice, 
koju ova lica primaju. Zgodnije je da samo naznačimo 
neke tendencije. Frangeš cijeni da je u Dunavskoj banovini 
bilo oko 60.000, a u ostalim oko 20—30.000 poljoprivrednih 
radnika neuposleno (1. c. str. 90.). Za ove radnike kaže 
Frangeš (str. 116), da gotovo beziznimno potječu iz re¬ 
dova malih i najmanjih seljaka. O njihovim nadnicama 


•) Ing. Goranović „Prof. i soe. itd.“ str. II. 

dala je jedna anketa iz 1932. ove podatke: 9561 radnik je 
u pređašnjoj godini zaslužio 16,383.074, što znači na čo¬ 
vjeka po radnom danu 5,71 Din. Ali od te sume je moralo 
živjeti i 32.700 članova porodice, te je na lice došlo dnevno 
svega 1,06 Din. (Frangeš, str. 116). 


Nakon ovih podataka ćemo morati unijeti još neke 
bitne momente u opću karakteristiku naše domovine. Nije 
više dovoljno kazati kako smo seljačka zemlja u kojoj 
prevladava mali parcelami posjed. 

Utvrdili smo općim podacima, da poljoprivredna za¬ 
nimanja gube na svojoj važnosti i da postoji tendencija 
procentualnog porasta drugih zanimanja. To znači, da se 
sve više ostvaruje u društvenim razmjerima podjela rada, 
a sve više slabi (po tendenciji) pretežno autarhično se¬ 
ljačko gospodarstvo. 

Utvrdili smo statistikom posjeda i njegove opreme, 
da većina posjednika kod nas ne može živjeti samo od 
svoje zemlje, te da nema dovoljno hrane niti za vlastito 
održanje do druge žetve, nego da mora tražiti sporedna 
zanimanja. Ta su sporedna zanimanja redovito nadniča- 
renje kod bogatijih posjednika, sezonski radovi u indu¬ 
striji i t. d. Stvara se tako priliv tržištu radne snage i to 
ekonomskom prisilom golog održanja života. Prihodi toga 
dijela pučanstva imaju tendenciju, da se isplaćuju u 
novcu*), jer se samo novcem mogu kupiti sva potrebna 
sredstva za život. Tim se procesom stvaraju kupci 
sredstava za potrošnju, te se time potražnja te robe 
proširuje. Istovremeno se povećava broj prodava¬ 
laca radne snage, što je jedan od bitnih uslova razvoja 
kapitalizma. Autarhičnost seoskog posjeda se kida. Kod 
sitnih seljaka (većine) — kako smo vidjeli — iz nužde, 
a kod onih koji imaju više proizvoda, nego što ga sami 
mogu potrošiti uslijed razvijanja unutarnjeg tržišta. 
Sitni posjed baca na tržište radnu snagu, a veći robu 
(žito i t. d.). 

*) O napolici kao prelaznom obliku đo najamnog rada, 
ovdje nećemo govoriti. Važne su samo tendencije. 

Avramović je za predratnu Srbiju izračunao ovako 
sudjelovanje na tržištu sa proizvodima: 


ha 

'% troši se u kući 

%■ za prodaju 

0—1 

89 

11 

1—2 

81 

19 

2—5 

80 

20 

5—10 

79 

21 

10—15 

78 

22 

15—30 

74 

26 

30—50 

68,5 

31,5 

50—70 

59 

41 

(Komadinić, 1. 

c. str. 59). 



Iako su ovi podaci iz predratnog vremena, te vrijede 
samo za Srbiju, ipak se može reći da oni prikazuju opću 
tendencu. I iz tabele br. 10. se može vidjeti tendenca veli¬ 
kih (za naše prilike) posjeda, da kupuju novu zemlju, što 
znači svakako tendenciju porasta sudjelovanja na tržištu, 
a ne možda kupovanje zbog iskorištavanja za pokrivanje 
vlastitih potreba. 

Kako smo vidjeh kod nas se već stvorilo kapitalistič¬ 
ko unutarnje tržište i među seljaštvom, te je velika većina 
seljačkih posjeda jako povezana i ovisna o tom tržištu. 
Postoji osim toga tendenca, da se to tržište sve više 
proširuje. 

Iako u poljoprivredi od najamnog rada živi onako 
priličan (za naše prilike) broj ljudi, još se ipak ne može 
govoriti o stvaranju kapitahstičkog načina proizvodnje 
na selu. Postoji za to tendenca u onom gornjem sloju, 
koji je već nagomilao zemlju u svoje ruke. No nije nam 
ovdje važno da o tome govorimo. 

Ako uzmemo u obzir da kod nas ima oko 700.000 
osiguranih radnika — ljudi koji žive isključivo od najam¬ 
nog rada, onda nam ne treba ništa teoretizirati, pa da 
uočimo, kako se kapitalizam razvio u industriji, trgovini 
i bankarstvu. 

V. 

Nakon što smo pokazali, kako je i naše seljaštvo 
povezano i ovisno o razvijanju i kretanju tržišta, te time 
kapitahzma, valja konačno pogledati kakve su smjernice 
kretanja kapitahzma i kakve su perspektive naših seljaka 
u tom okviru. 

Ići ćemo redom. Najprije ćemo pogledati kako stoji 
sa seljacima producentima za tržište. 

Agrarna kriza. Poslije rata započela je u svi¬ 
jetu agrarna kriza, koja traje (čas jače, čas slabije) sve 
do danas. Ona je — kao i druge »normalne« krize — 
kriza hiperprodukcije. To znači, da se proizvodi više, nego 
što tržište može konzumirati. Agrarna kriza traje dulje 
od »običnih«, jer je (u društvenim razmjerima) uloga 
sitnog (nekapitalističkog) producenta mnogo veća, a kod 
kapitalističkih producenata je organski sastav kapitala 
mnogo niži nego u ostahm granama proizvodnje. Stoga 
je čitav ciklus dulji, nego industrijski. Ali i izlaz iz krize 
je mnogo teži. U industriji izlaze poduzeća iz krize na 
taj način, da za samog trajanja krize ograniče proizvod¬ 
nju, a onda pojeftine proizvodnju usavršavajući tehniku. 
Ovaj način nije u poljoprivredi moguć (barem ne u većoj 
mjeri). U. S. A., Francuska i b. Čehoslovačka su pokušale 
ograničiti poljoprivrednu proizvodnju u vrijeme svjetske 
krize 1929-33. (koja je još pooštrila agrarnu krizu). Kod 
nas je bila obratna pojava. 1925. god. je bilo 1,784.824 ha 
zemlje zasijano pšenicom, a 1934. g. 2,102.083*). Kako 
je cijena pšenici padala, sitni su producenti morah po¬ 
većavati količine pšenice za tržište, ako su željeli da im 
novčani prihodi ne padaju u istom razmjeru. Novčani 
prihodi nisu smjeh tako padati radi plaćanja dugova i 
poreza, a i nabavke životnih sredstava, koje ne proizvode 
sami. Ta pojava vodi opet do daljeg padanja cijena uslijed 
povećane ponude. S druge strane prihodi seljaka-produ- 
cenata tim padom cijena padaju. Pada time njihova ku¬ 
povna snaga i tržište robe, koju oni kupuju, se suzuje. 
To opet pogoršava opću krizu (o čemu govorimo malo 
kasnije). 

Kako smo rekli, agrarna kriza neprestano traje. I 
sada (neposredno prije ratnih sukoba) se govorilo, da je 
svijet prenatrpan pšenicom (a pšenica određuje cijenu i 
ostahm proizvodima). Usprkos ratnih rezervi količine 
stokirane pšenice su rasle. Nema izgleda, da se nešto 
izmijeni. Prelaz na drugu vrstu kulture (na stočarstvo) 
je isto tako bezizgledan. 

*) Frangeš, 1. c. str. 28. 

Taj svjetski pad cijena poljoprivrednih proizvoda 
reflektira se i na našem tržištu. Pokušaji Prizada su samo 
ubrzali pauperizaciju i raspadanje sela. Njima su se mogla 
koristiti samo velika gospodarstva i pretršci. Mali seljak 
je prodavao žito ispod Prizadove cijene (iza žetve, kad 
je trebao novac), a kupovao po Prizadovoj (kad nije više 
imao svoga). Tako su se od ruine čuvala velika gospo¬ 
darstva, a mala propadala. 

(O ratu kao jednoj vrsti solucije — svakako ne u pri¬ 
log naroda — nećemo ovdje govoriti.) 

Opća kriza. Nauka o konjunkturi u poslijeratno 
doba je prisiljena konstatirati »nemirno« doba. Nema 
klasičnih konjunkturnih ciklusa. Sumnja se čak i u ko¬ 
njunkturni polet u USA prije 1929 (prof. Lescure). Iza 
1929. nema više u USA poleta. Industrijska proizvodnja 
više nikada ondje nije dostigla niveau iz 1929. Slično je 
(iako bolje) i u drugim kapitalističkim zemljama. Glavna 
je karakteristika da se može proizvesti više, nego tržište 
može konsumirati i da se tržište ne može bitno proširiti* 
Javlja se kronična nezaposlenost. 

Izgledi na novi polet (u pravom smislu riječi) nisu 
nikakvi, jer bi obnova fiksnog kapitala s usavršenjem 
mehanizma proizvodnje još jače pojačala problem tržišta, 
pa investicije izgledaju sasvim nesigurnima. 

A kod nas tobožnji polet u 1936-38. nije uspio zapo¬ 
sliti niti sve radništvo. Usprkos Zenice itd. te porasta 
broja osiguranih radnika ostaje u lipnju 1938. u državi 
preko 40.000 nezaposlenih, a u b. savskoj banovini preko 
9.000*). Ni naša industrija nije doživjela poleta, nego 
samo olakšanje i časomični, skroz »nervozni« polet. 

Kretanje nadnica je također »nervozno«, a njihov 
prosječni niveau se kreće oko golog održanja života. 

Ne treba biti stručnjak, pa da se uvidi da je moguć¬ 
nost apsorpcije radne snage po kapitalističkoj industriji 
minimalna i skroz nestalna, a za onaj priliv s našeg sela 
svakako premala. Izgledi na boljitak su sasvim crni. 

Možemo zaključiti, da se dalje razvijanje kapita¬ 
lizma u našoj domovini vrši u teškim okolnostima i da te 
okolnosti ubrzavaju raspadanje seljaštva, te vode do rui¬ 
niran ja srednjeg posjeda (uslijed niskih cijena), do pau- 


*) Po »Indexu« g. Arthura Benka Grada od 1. X. 1938* 

perizacije sitnog seljaka (niske nadnice i nezaposlenost) 
i stvaraju »latentnu« prenapučenost, koja ima slabog iz¬ 
gleda na kruh i odliv u industriju, trgovinu itd., a koja 
pokazuje tendenciju, da se pretvori u kroničnu. 

VI. 

Sve ovo što smo u prednjem stavu naveli, su opće 
tendencije i obilježava put, kojim bi se razvoj kretao kad 
bi se tok dogođaja prepustio samome sebi. Stvar među¬ 
tim nije tako crna, ako se uzme u obzir da je hrvatsko 
seljaštvo jedno od najorganiziranijih na svijetu. U tom 
slučaju valja poznavati opću zakonitost događaja, da 
bismo se mogli orijentirati i da bismo mogli pronaći naj¬ 
bolji put k boljitku. 

Moramo odmah naglasiti, da put, kojim treba ići i 
izgled na uspjeh ovisi o snazi pokreta, o njegovoj organi¬ 
ziranosti, odlučnosti da provede svoje namjere, spretnosti 
u borbi, da iskoristi prave momente i nađe nove savez¬ 
nike i t. d. 

Odmah možemo reći, da se nameću dva puta, na prvi 
pogled jednako moguća. Prvi, da se podigne produk¬ 
tivnost sitnog posjeda i taj što više zatvori (postaje 
autarhičan), da bi što manje bio ovisan o kapitalizmu i 
spriječi dalje prodiranje kapitalizma na selo. Drugi 
da se seljak otvoreno upusti u borbu sa kapitalom i da 
nastoji u toj borbi pobijediti. 

a) Mi držimo, da je prvi put ne samo teži, nego da 
je upravo nemoguć. Iz navedenih statistika smo vidjeli 
kako je sitni posjed (koji čini većinu) slabo snabdjeven 
osnovnim inventarom za obrađivanje zemlje. S druge 
strane opet broj izdržavanih lica (t. j. onih, koja ne »za¬ 
rađuju«) relativno raste (može se vidjeti uspoređivanjem 
naše tabele br. 1 i 2). Mjere za zaštitu i stvaranje takvog 
posjeda bi bile: zaštita od prinudne prodaje posjeda i 
otvaranje kredita za nabavku potrebnog inventara i pri¬ 
bora (poljoprivredno oruđe, gnojiva itd.). O zaštiti od 
prinudne prodaje govorimo kasnije, jer je to i jedna od 
mjera u borbi proti kapitala. 

Pitanje kredita tu ostaje bolna točka. Nećemo ovdje 
ulaziti u istraživanje koliki je postotak lihvarskog kredita, 
bio (naročito kod malih posjednika), ali možemo ustvrditi,, 

da je mali procenat kredita bio do sada kapitalistički 
uložen, što znači da bi kamati i amortizacija odnosili 
samo dio viška proizvoda. Veći dio kredita je značio odu¬ 
zimanje svega viška i preko viška, a o nemogućnosti pla¬ 
ćanja pisane su kod nas tone članaka i knjiga. Takav 
kredit je samo pravio pritisak na seljaka, eventualno od¬ 
gađao njegovu ruinu, da ga onda jače stisne. Ruinirao 
je seljačkog dužnika i ekspropriirao, a nije stvorena mo¬ 
gućnost da se ovaj drugdje zaposli. Takav kredit čak 
nije ni ubrzavao razvitak kapitalizma. Pitanje kredita je 
dakle vezano s izgledima na budućnost, s relativno sigur¬ 
nim izgledom na mogućnost plaćanja. To pak pretpostavlja 
da bi kredit imao služiti ostvarenju takvog gospodarstva 
koje bi iz viška proizvoda moglo otplaćivati dugove. Kako 
se ti dugovi plaćaju novcem, to takav kredit vodi opet 
do tržišnog gospodarenja, te opet čini gospodarstvo tržiš¬ 
nim producentom, a istovremeno se po autarhičnoj ten¬ 
denciji potražnja na tržištu smanjuje. Tako se tržište 
sužava, a ponuda raste. Perspektiva (naročito uslijed kro¬ 
nične agrarne krize) ostaje crna, jer nema izgleda za 
otplatu duga. 

No kredit igra — naravno — i značajnu ulogu u 
borbi seljaka sa kapitalom. 

Iako su ovo samo grube crte, nećemo ulaziti detalj¬ 
nije u utopistički karakter ovakvog pokušaja. 

b) Drugi, gore nabačeni put nam se čini realnijim 
i boljim. 

Ne treba izgubiti iz vida, da se osnovi kapitalizma 
(t. j. podjela rada, tržište robe, te tržište radne snage) 
razvijaju na selu silom ekonomske nužde, da u svakom 
konkretnom slučaju takav proces pretstavlja napre¬ 
dak za pojedinog aktora. Seljak ide na zaradu jer sam 
nema dosta, pa da si pomogne i t. d. Zaustavljati taj tok, 
znači suprotstavljati se ne samo tendenciji, nego i njenom 
nosiocu — onom, koji od nje ima neku neposrednu korist. 
Put borbe s kapitalom, njegovom zakonitošću stoga može 
i mora povući već načeti tok procesa i samo ga valja pra¬ 
vilno usmjeriti i dobro voditi. 

Kako smo već naveli konkretni tok borbe se može 
odrediti tek poznavanjem snage pokreta. Bez toga se 
mogu dati samo opće smjernice. 


1. ) Zaštita od oduzimanja kruha. Seljak velik dio 
svoga truda tako reći poklanja društvu. To ide u obliku 
poreza, niskih cijena njegovih proizvoda, visokih kamata 
na dugove, velike zakupnine, visokih cijena proizvoda, 
koje kupuje i t. d. Tu je možda najosjetljiviji. Osim toga 
mu se oduzimaju i sredstva za takvo održanje života 
zbog dugova, a ne osigurava mu se ni s koje strane ni¬ 
kakav opstanak. Stoga se samo po sebi razumije, da treba 
isisavanju tim putem stati na kraj: poduzeti sve zaštitne 
mjere, počam od smanjivanja poreza, podizanja cijena 
agr. proizvodima, uništavanja spekulanata glađu (pre- 
kuipci) — zaštita posjeda u svim oblicima (pa makar od 
okućja do nacionalizacije zemlje). 

To je pitanje golog održanja života. 

2. ) Borba za budućnost. Naveli smo kako seljak (na¬ 
ročito sitni) mora ići »na zaradu«, te kako tu nalazi pre¬ 
zasićeno tržište radne snage i niske nadnice. Seljak pro¬ 
ducent, opet ne nalazi kupca za svoje proizvode te i sam 
prestaje biti kupac drugih proizvoda. Nema stoga napret¬ 
ka poljoprivrede. 

Rekli smo i to da i opća agrarna kriza nastaje uslijed 
toga, što je proizvedeno više robe, nego što tržište može 
konzumirati. Tržište se opet suzuje uslijed snižavanja 
nadnica, otpuštanja radne snage, snižavanja plaća, pada 
cijena proizvodima sitnih producenata i t. d. Svako povi¬ 
šenje nadnica i plaća, te svako povećanje broja radnika 
stvara kupce robe za potrošnju i direktno pomaže svim 
seljacima, koji moraju da zarađuju izvan svoga posjeda, 
kao i onima koji prodaju svoje proizvode (kojima cijena 
raste). 

Pita se kako postići da se nadnice povećaju i veći 
broj ljudi zaposli i kako spriječiti utjecaj vanjskih cijena 
na agr. proizvode? 

U svjetskim razmjerima je jasno zašto opada konsum- 
ptivna snaga tržišta (t. j. smanjuju se nadnice i prihodi 
sitnih klasa). To je stoga što je razlog proizvodnje profit. 
Radi održanja profita se otpušta radna snaga i snizuje 
nadnica, te se proizvodnja (koja ima težnju prema besko¬ 
načnosti) sudara sa granitima tržišta. 

Kod nas je slično. Industrija sirovina je vezana s 
vanjskim tržištima, (i drž. nabavkama) te proizvodi kako 
joj se isplati prema vanjskim cijenama. Za unutarnje 
tržište je nije briga. Stoga niske nadnice. Industrija 
potrošnih sredstava se također ne brine previše za unu¬ 
tarnje tržište. Glavna joj je briga da u postojećem trži¬ 
štu istisne sitnog producenta (obrtnika i malog industri¬ 
jalca), pa opet niske nadnice — krize tržišta nastoji iz¬ 
bjeći kartelom i t. d. U tim poslovima nisu imali nikakve 
zapreke. Vladala je samovolja. 

Posao je tu težak. Valja samovolji stati na kraj i 
pravilnom politikom pristupiti industrijalizaciji i to indu¬ 
strijalizaciji kod koje neće vladati samovolja i isključivo 
profit. Svako slabljenje ovih profitnih težnji, je danas 
jedan napredak. Put slobodnog kapitalizma više nije 
moguć. 

Bez sumnje vanjske cijene utječu i na naše. U pita¬ 
nju cijena je osnovna politika prošlog režima se oslanjala 
na izvoz, nastojeći vani naći izJazka za »suvišak« žita 
Ta je politika u biti vodila pogoršanju položaja. Naveli 
smo kako je to išlo u prilog većim producentima, a sitnim 
nikako. Ti veći se mogu izvući nalaženjem stranog trži¬ 
šta (preskačemo gubitak države s Prizadom), ali time 
je onima koji su tjerani sa zemlje samo »ođmognuto«. 
Cijena se popela (a oni moraju kupovati) i a njima nema 
zarade. 

Stvaranjem unutarnjeg tržišta sa osiguranjem zarade 
mi bi smo postajali manje ovisni o vanjskim cijenama, a 
visinu cijene i standard života producenta bismo lakše 
branili. 

Osiguranjem egzistencije i kredit dobiva sasvim 
drugu ulogu. 

vn. 

Da zaključimo. U prvo* vrijeme kapitalizma, je njegov 
razvitak ubrzavao raspad parcelarnog posjeda, ali je i 
seljaštvo bilo tada bolje zainteresirano na razvoju kapi¬ 
talizma. 

Danas i kod nas kapitalizam isto tako ubrzava ras¬ 
pad parcelarnog posjeda, ali ne stvara širokih mogu¬ 


ćnosti razvoja proizvodnih snaga. Danas i seljak mora 
stupiti u borbu s njim, ako ne želi da zapadne u još goru 
bijedu. Pred t im e se ne mogu zatvarati oči. 

* 

Iako smo u eri rata, držimo da ovo neće biti suvišno 
jer seljaštvo nije nikako zainteresirano u međusobnim 
obračunavanjima među t. zv. »velikim silama«, a ovakva 
njegova ekonomska politika, dala bi mu i siguran pogled 
na organizaciju istinske politike mira i samoobrane. 

Dr. Vladimir Bakarić 



Pavle Popović: Drvorez 














RADNIČKO ZAŠTITNO ZAKONODAV¬ 
STVO U TEORIJI I PRAKSI 

Radničko zaštitno zakonodavstvo je proizvod današnjeg 
društva, u kome je to zakonodavstvo i donešeno. Prema tome, 
kako se razvijalo građansko društvo, nastajalo je i radničko 
zaštitno zakonodavstvo. 

Nasuprot Srednjem i Starom vijeku, kada za one koji su 
radili nije postojalo zaštitno zakonodavstvo, moderno radničko 
zakonodavstvo izgleda prava blagodat, uskrsnuće produktivne 
klase. Rekli smo »izgleda«. Ova riječ ima i svoj smisao. U 
Srednjem i Starom vijeku — naročito u njihovoj ranoj dobi — 
nije postojalo zakona, koji propisuje na što sve ima pravo rob 
ili kmet, ali je postojao običaj i moralna obaveza vlađajućih 
klasa prema podređenoj klasi. Običaj i moral, iza kojih 
nije stajao paragraf, ali koji je u praksi više značio 
nego današnji paragraf. Rob je od gospodara dobivao 
stan, hranu, odijelo i ostale najnužnije potrebe, kmet je 
bio štićen od stranih napadača. A đanias... koliko ima 
modernih slobodnih radnika — iza kojih stoji bezbroj para¬ 
grafa — a koji su i bez stana, odijela i najelementarnijih život¬ 
nih potreba! Moderni zakonik, novo doba, — ali bit nepromije¬ 
njena. Slobodan radnik — za razliku od potlačenog kmeta i od 
obespravljenog roba — slobodan je od svih sredstava za pro¬ 
izvodnju, a kad ne radi, slobodan je i od prava na život. 

Radničko zaštitno zakonodavstvo — ma kako ono bilo mo¬ 
derno — u kapitalističkim državama postoji zato, da održi rad¬ 
ničku klasu sposobnu za rad i da održi ravnotežu klasnog trenja 
između poslodavačke i radničke klase. Jer zakonska je zaštita 
radnika došla kao neposredna posljedica pritiska radničkoga 
pokreta na uzroke njihovog masovnog propadanja. 

Pravnici i poslodavačka klasa misle, da su donošenjem za¬ 
kona o zaštiti radnika riješili radničko pitanje. Sa stanovišta 
poslodavačke klase to je shvaćanje razumljivo, ali sa stano¬ 
višta radničke klase to nije neko definitivno rješenje radničkog 
pitanja. To je samo djelomično ograničenje poslodavačke moći 
u korist radnih slojeva — ne potpuno rješenje. Zato se rad¬ 
ništvo i bori za novo društvo, gdje ne će zakon regulirati odnos 
između rada i kapitala, nego gdje će se ukinuti nadnični sistem 
uopće. Iz ovog ne proizlazi, da radnici ne trebaju voditi računa 


o svom zaštitnom zakonodavstvu. Naprotiv, treba da se bore 
za njegovo poštivanje i poboljšanje. I najmanja zaštita je bolja 
od nikakove. 

Ono što zavarava mnoge — inače .dobronamjerne ljude — 
je to, što je obično zakonima i uredbama gotovo u tančine regu¬ 
liran radnički najamni odnos. Tamo se točno kaže, koja prava 
ima radnik, a koja poslodavac, %itve dužnosti ima jedan, a 
kakve drugi. Čovjek da se upravo diVi toj preciznosti i »objek¬ 
tivnosti« ! Pogledajmo bar djelomično ovo pitanje, najprije teo¬ 
rijski, a poslije ćemo se dotaknuti i njegove prakse. 

U zakonskim propisima se kaže jasno i precizno: tko je 
poslodavac, a tko posloprimac; da poslodavac mora pristojno 
plaćati svog posloprimca kad mu radi, koliko je normalno rad¬ 
no vrijeme, kakvi higijenski uslovi trebaju biti u radnim pro¬ 
storijama, da se prekovremeni rad plaća više od normalnog, da 
radnici imaju pravo birati povjerenike, koji trebaju štititi 
interese radnika i t. d. Sve ima u tim propisima, ali nema to, da 
se ispita koliko radnik, kad radi, pridodaje vrijednosti onom 
produktu, kojeg izrađuje, t. j. koliko nove vrijednosti radnik 
dodaje svojim radom staroj vrijednosti, koja se nalazi u novo 
proizvedenom produktu. I, da li je radnik dobio toliku plaću, 
koliko iznosi novostvorena vrijednost, vrijednost koju je radnik 
stvorio svojim radom. Kad bi htjeli to ispitivati, onda bi to bez 
ikakovih poteškoća i ispitali. Roba vrijedi toliko, koliko je u 
njoj utrošeno društveno prosječno potrebnog radnog vremena. 
Jedinica mjere za vrijednost robe je utrošeno radno vrijeme u 
sirovinama, sitnom priboru, amortiziranju mašina, zgrada i u 
novo dodanoj vrijednosti, kojom je produkt završen. Idući tim 
putem, doći ćemo do toga, da je 8 sati radnikova rada vrijedno 
8 sati. Radnik bi po ovom računu trebao dobiti toliku plaću, 
koliko je on uistinu vrijednosti stvorio. Ali po tom računu po¬ 
slodavcu u rubriku njegovog profita ne bi došlo baš ništa. Pre¬ 
ma tome ovaj račun sa stanovišta poslodavaca ne vrijedi. Pre¬ 
ma ovom računu ovakav način proizvodnje u ovom društvu ne 
bi mu davao pečat kapitalističkog društva. Kad bi bilo tako, 
onda ne bi trebalo zakona koji bi štitio radničku klasu, zakona 
koji bi regulirao stupanj izrabljivanja, jer radničke klase i iz¬ 
rabljivanja uopće ne bi bilo. 

Čitavo građansko pravo zasnovano je na pravu pojedinaca, 
da se takmiče tko će se više obogatiti. Ali sticati bogatstva 
mogu samo oni, koji pored spretnosti, posjeduju još i osnovno 
bogatstvo. Dakle, koji posjeduju kapital. Jer kapital je ona 

vrijednost, pomoću koje se stvara više vrijednosti. Kapital 
nema te magijske moći da sam rađa profite. On se ulaže u pro¬ 
izvodnju, tamo radnik njime radi, staroj vrijednosti dodaje 
novu, od koje vrijednosti radnik dobije jedan dio u obliku plaće, 
a jedan dio se pretvara u profit poslodavca, t. j. vlasnika tog 
kapitala. 

Prema tome, stvoriti pravo za radnike znači obespraviti 
poslodavca; stvoriti pravo za ovoga (kao što je danas i stvo¬ 
reno) znači obespraviti radnike. U tome baš i jeste protivu- 
rječnost građanskog prava. Protivurječnost, koja je našla svoje 
riješen je na taj način, da se plaća radnika ne odre¬ 
đuje po učinku njegova rada, nego prema osnovnim po¬ 
trebama njegova života. A te potrebe nemaju savršeno 
nikakve veze s učinkom njegova rada. Granica radničke plaće 
je vrlo rastezljiva i prema gore i prema dolje. Prema dolje mi¬ 
nimum, potreban radniku da ipak može izdržati na radu i da 
momentano ne pogine; prema gore se može penjati dok ne is¬ 
crpi svu onu vrijednost, koju je radnik svojim radom stvorio. 
Najidealnije bi za poslodavce bilo, kad radniku uopće ne bi 
dali ništa; a za radnike kad bi potpuno posjedovali plodove 
svoga rada. Razlika je samo u tome, što bi u prvom slučaju 
nestalo radničke klase, a to znači čitavog društva, koje počiva 
na višku rada radnika; a u drugom slučaju nestalo bi poslođa- 
vačke klase, a to znači, društvo bi se oslobodilo od uskih okvi¬ 
ra, i moglo bi poletjeti u nečuveni progres. 

Pogledajmo sada, praksu današnjeg Radnog prava. Već 
smo ukazali na precizne propise radničkog zaštitnog zakono¬ 
davstva. Propisi su precizni, a ima i dosta lijepih paragrafa. 
Ali ti su propisi vrlo često samo mrtva slova na papiru. »Po- 
štivaju« se toliko, da bi čitava armija poslodavaca trebala teško 
odgovarati. Već smo kazali da su ti propisi donešeni pod pri¬ 
tiskom radničkog pokreta. Ako nema pritiska i za provađanje 
tih propisa, onda se oni niti ne provode u život. Krše se nemilo¬ 
srdno, a da se ipak nikome od kršitelja ne dogodi ništa. Treba 
samo ispitati zašto dolazi, kod nas na pr., do štrajkova, pa bi 
se saznalo, da su svi išli samo za tim, da se zakonski propisi 
unesu u kolektivni ugovor. Kolektivni ugovori postaju zakon¬ 
ski propisi, jer su sklopljeni na bazi Zakona o zaštiti radnika, 
ali i oni se gaze, ako iza njih nema organizirane radničke svi¬ 
jesti, koja putem akcija prisiljava poslodavce da se drže date 
obaveze. 

Da se vratimo na nepoštivanje zakonskih propisa, Svuda 
tamo gdje radnici nisu organizirani i gdje radnici preko orga¬ 
nizacije nisu sklopili kolektivni ugovor, u 99 posto slučajeva se 
radi više od normalnog radnog vremena, ne plaćaju se preko¬ 
vremeni satovi sa 50 posto više, ne plaća se bolesnička sedmica 
(t. j. prvi tjedan bolesti treba da se plati kao da je radnik 
radio, ma da nije radio i ma da je primio hranarinu od Okruž¬ 
nog ureda), ne priznaju se radnički povjerenici, žene i djeca 
rade noću, uposluju se djeca ispod 14 godina, higijenski uslovi 
nisu u skladu s propisima, nisu postavljene zaštitne naprave, 
naučnike se tuče i goni po raznim poslovima, plaće su ispod 
najnužnijih životnih potreba i t. d. Sve ovo po Radnom pravu 
ne bi smjelo biti. Bilo je vrlo mnogo štrajkova, koji su trajali 
i po više nedjelja, samo zato, što su radnici podnijeli prijedlog 
kolektivnog ugovora, kojim je bilo predviđeno samo ono što u 
zakonu postoji: radno vrijeme, prekovremeni satovi, priznanje 
radničkih povjerenika, sloboda organiziranja, bolesnička sed¬ 
mica i si. (Dakle, borili su se za ono što bi i bez borbe moralo 
biti —- po zakonu). 

Eto, to je u kratkim potezima teorija i praksa radničkog 
zaštitnog zakonodavstva u ovim društvenim odnosima. Nije 
zabadava svakom radniku poznata parola: »Koliko snage to¬ 
liko prava«. Snagom se može prisiliti poslodavca da poštiva 
zakonske propise, kao i to da se mijenjaju i popravljaju sami ti 
propisi. I još mnogo više. 

Sve je ovo zato, što u ovom društvu svaki ima pravo da 
brani svoje interese, (tako bi barem trebalo da bude!). Poslo¬ 
davci svoje profite, svoj kapital, svoje vlasništvo koje je ujed¬ 
no i uzrok svemu tome. Prema tome, radnik bi trebao imati 
bar to pravo da brani svoje privatno vlasništvo — radnu snagu. 
To pravo mu se mora dati i po postojećim zakonima, za to se 
pravo mora boriti radnička klasa, potpomognuta od svih na¬ 
prednih i slobodoumnih pokreta i ljudi. Pravo na udruživanje, 
pravo na akciju, pravo na slobodu akcije za veću plaću, jer 
pored te veće plaće još uvijek ostaje i dosta velik profit. 

No, mi pored ovih zahtjeva ne zaboravljamo na nepobitnu 
istinu: pravo pravo stvorit će se tek onda, kad uopće ne bude 
prava; ili, pravo pravo se može stvoriti u društvu, gdje se za 
sredstva za proizvodnju ne će moći reći da su »tvoja« ili »mo¬ 
ja«, ali gdje će svatko doći u posjed punog ploda svoga rada, 
gdje će svatko biti u mogućnosti, da slobodno i individualno 
troši ono što je zaradio. Dakle, današnje Radno pravo slobodno 

se može nazvati Radno nepravo, a pravo Radno pravo — ono 
je problem današnjih napora i njihov plod u budućnosti. 

Dali smo prikaz zakonske zaštite u teoriji i praksi samo u 
koliko se ono odnosi na zaštitu radnika u samom procesu proiz¬ 
vodnje, u radionicama i tvornicama. O zakonskoj zaštiti rad¬ 
nika za slučaj bolesti, nesreće, starosti i iznemoglosti, besposlice 
i si. ne ćemo ovdje pisati, jer je to problem za sebe. To je pro¬ 
blem, koji se ne može rješavati kolektivnim ugovorima, nego 
neposrednim sudjelovanjem radničke klase kod donošenja tih 
zakona. O tome problemu dalo bi se mnogo reći, ali mi se za 
sada zadržavamo samo na ovome. 

Đuro Špoljarić 



P. Popović: Ribari pred krčmom (drvorez) 

TOK I ISHOD ENGLESKO- 
SOVJETSKIH PREGOVORA 

Neočekivan obrat, s kojim su završili ljetošnji prego¬ 
vori u Moskvi: s njemačko-sovjetskim paktom o nenapa¬ 
danju, a ne s englesko-francusko-sovjetskim sporazumom, 
kako se očekivalo, toliko je izmijenio situaciju u svijetu i 
od tolikog je značaja za stvar napretka ili nazatka u bu¬ 
dućnosti, da mu je vrijedno razgledati uzroke i, po moguć¬ 
nosti, posljedice. U prvom redu znači to razgledati tok pre¬ 
govora, koji su se vodili između Engleske i Francuske s 
jedne i Sovjetske Unije s druge strane; stvar ne tako ni 
teška, dok u historiji sigurno nije bilo međudržavnih pre¬ 
govora, koji bi se vodili tako javno, uz sudjelovanje tako¬ 
reći milijuna, kako se to desilo s tim englesko-francusko- 
sovjetskim pregovorima. 

I što nam oni kažu, prođemo li ih, u najkraćim crta¬ 
ma, fazu po fazu? 

Posljednji čin evropske drame, koja je započela još 
tamo negdje dolaskom nacionalnog socijalizma na vlast, a 
nastavlja se s ovom novom ratnom katastrofom, započeo 
je sam ove godine 15. travnja aneksijom Češke Reichu. 
Ta aneksija je srusila rujanski Miinchenski sporazum i 
protiv nje su odmah dignule prosvjed potpisnice tog spo¬ 
razuma, Engleska i Francuska, a s još energičnijom no¬ 
tom prosvjedovala je protiv aneksije i Sovjetska Rusija. 
Istodobno je ona već 18. ožujka, slično kao godinu dana 
prije (17. ožujka) povodom aneksije Austrije, predložila, 
da se radi zajedničkog otpora protiv napadača sastane u 
Bukureštu konferencija, na kojoj bi imala sudjelovati 
Engleska, Francuska, Poljska, Rumunjska, Turska i 
SSSR. Kad je Engleska odbila taj prijedlog o konferenciji 
i namjesto ove predložila javnu deklaraciju spomenutih 
sila protiv napadača, SSSR je i na to pristao. Međutim, 
nije došlo ni do te deklaracije, jer su se za to, iz obzira 
spram Njemačke, nećkale Poljska i Rumunjska, odnosno 
i zato, jer je Poljska, strahujući od Njemačke radi Danziga 
i koridora, više od kakve općenite deklaracije volila za se 
dobiti konkretne garancije, koje je od Engleske i dobila 
31. ožujka. Dvije nedjelje kasnije, 13. travnja — poslije 

talijanske okupacije Albanije — Engleska je dala garan¬ 
cije i Turskoj i Grčkoj, a odmah zatim, 15. travnja, zapo¬ 
čela sa Sovjetskom Rusijom pregovore, koji su od te naj¬ 
jače evropske velevlasti imali načiniti i najjači oslon ga¬ 
rancija, danih Poljskoj, Turskoj i Grčkoj. 

Već predlažući konferenciju u Bukureštu, Sovjetska 
Rusija je imala za cilj pun i čvrst vojni savez sviju ili bar 
glavnih država, interesenata mira, sve na bazi kolektivne 
sigurnosti i uzajamnosti. U tom smislu ona je odlukom od 
22. travnja proširila i produbila prijedlog, koji joj je o sa- 
radnji, u zajednici s Francuskom, stavila Engleska, a o 
čemu su se već vodili pregovori u Moskvi, Londonu i Pa¬ 
rizu. »Pred engleskom vladom — pisao je o tom u »Poli¬ 
tici« od 30. travnja dopisnik P. Milojević — nalazi se čitav 
niz konkretnih i dalekosežnih predloga, po kojima je so¬ 
vjetska vlada uslovila svoju punu saradnju u bloku bez- 
bednosti«. 

Međutim, već 4. svibnja mora taj isti dopisnik da 
javi svom listu: »Engleska vlada nije u celini prihvatila 
sovjetske predloge... — rusko-engleski vojni savez, koji 
bi obuhvatio uzajamne garancije bezbednosti i svih bal¬ 
tičkih država«. Istaknuvši, kako se svakom izravnom sa¬ 
vezničkom odnosu s Rusijom protive i Poljska i Rumunj¬ 
ska, g. Milojević je dodao: »Međutim, od Sovjetske Rusije 
se traži, da se bez recipročnih garanti ja (uzajamnih jam¬ 
stva) unapred obaveže da u slučaju konflikta pruži vojnu 
pomoć istočnim državama, ako tu pomoć te države traže 
i to u formi koju one budu smatrale pogodnom za se«. 
A značajno je ovo: u to isto vrijeme, kada je engleska 
vlada, sama tražeći ruske garancije za Poljsku i Rumunj¬ 
sku, odbila garancije zahtjevane od Rusije za njene druge 
pogranične države na Baltiku — u to isto vrijeme, baš 
4. svibnja, Chamberlain je ustao u parlamentu i ponudio 
recipročne garancije — Njemačkoj. 

Dan kasnije, 5. svibnja, javile su novine, da je dota¬ 
dašnji dugogodišnji sovjetski narodni komesar za vanjske 
poslove, Litvinov, dao ostavku, a njegovo mjesto zauzeo 
predsjednik sovjetske vlade, Molotov. »Nije isključeno, 
da je držanje engleske vlade povećalo sumnju u iskrenost 
i punu gotovost Engleske na saradnju sa Sovjetskom 
Rusijom« — pisao je tim povodom drugi jedan dopisnik 
»Politike«, g. Petrović, tumačeći ujedno pad Litvinova kao 


politički pritisak Moskve na London. Ma što da je bilo 
uzrokom promjene u sovjetskom narodnom komesarijatu 
vanjskih poslova, tek, već 10. svibnja donijela je službena 
sovjetska telegrafska agencija TASS povodom nastav- 
ljenih pregovora ispravak, u kome je također rečeno, da 
»po engleskom protuprijedlogu od 8. svibnja Sovjetska 
Unija mora odmah da pruži pomoć Engleskoj i Francu¬ 
skoj u slučaju da one budu uvučene u rat zbog pomoći 
Poljskoj ili Rumunjskoj. Ah se u tim prijedlozima ništa 
ne pominje da bi Engleska ili Francuska morale sa svoje 
strane da pruže pomoć Sovjetskoj Uniji, ako bi ova bila 
uvučena u rat ispunjavanjem obaveza, koje je primila 
na sebe«. 

Istoga dana Chamberlain je u parlamentu proglasio 
obavijest Tassa nesporazumom, ali je odmah na pitanje, 
ne odbacuje li engleska vlada a priori vojni savez sa So¬ 
vjetskom Rusijom, rekao pitijski, da ne može odgovoriti 
na hipotetička pitanja ... Za nj je pitanje o vojnom savezu 
s Rusijom bilo hipotetično pitanje, drugim riječima, on 
još uvijek nije htio taj savez, pa je pri tome ostao i 19. 
svibnja, kada je opet u parlamentu izjavio: »Nama je 
stalo do toga da brzo postignemo sporazum, ali ja molim 
Donji Dom da ima na umu da u tom pogledu mi ne poku¬ 
šavamo da stvorimo savez između nas i drugih država, 
već da nađemo put i način da se odupremo napadu...« 
A Chamberlainov istup tog dana komentirao je opet u 
»Politici« od 20. svibnja g. Milojević: »U svom današnjem 
govoru g. Chamberlain je učinio izvesne sugestije o uslo- 
vima pod kojima bi engleska vlada bila gotova na spora¬ 
zum s Nemačkom. Ovo ukazivanje g. Chamberlaina sma¬ 
tra se da nije bez svake veze s englesko-sovjetskim prego¬ 
vorima. Govor g. Chamberlaina protumačen je tako da 
engleska vlada ne želi da se žuri sa zaključenjem saveza 
s Rusijom, da bi dala mogućnosti Nemačkoj da u među¬ 
vremenu učini kakav gest, koji bi izmenio situaciju i od¬ 
stranio nužnost englesko-sovjetskog saveza«. 

Gest s njemačke strane je uistinu i došao: samo tri 
dana kasnije, 22. svibnja, bio je u Berlinu potpisan nje- 
rnačko-talijanski politički i vojni savez, naviješten već 
uostalom Milanskim paktom, koji su 7. svibnja sklopili 
u Milanu grof Ciano i Ribbentrop. 

Engleski ministar vanjskih poslova, lord Halifax, 
odlučniji, kažu, pristaša saveza s Rusijom, bio je tada u 

Ženevi, gdje je pomoću svog francuskog kolege, Bonneta, 
tražio kompromisnu formulu za sporazum s Rusima, 
predstavljenima tamo u poklisaru - Majskom. Požurivši u 
London, on je 24. svibnja prisustvovao tajnoj sjednici 
engleske vlade i vjerojatno tu on najviše pridonio za¬ 
ključku, da se pristane na vojni savez, koji je tražila Ru¬ 
sija. »Najvažnija politička odluka engleske vlade poslije 
svjetskog rata« nazvala je, po g. Milojeviću, engleska 
štampa taj akt svoje vlade. No značajno je opet — po 
istom g. Milojeviću — bilo, da je sjednica parlamenta, na 
kojoj je Chamberlain saopćio tu odluku, bila »ispunjena 
sumnjičenjem Chamberlaina da ne sprovodi iskreno novu 
politiku, na koju se vlada obvezala pred parlamentom i 
javnošću«, odnosno, »da usprkos prihvatanja saveza s 
Rusijom, jedan deo vlade ne napušta ideju o približavanju 
Nemačkoj«. A za to sumnjičenje imala je tad engleska 
opozicija i jedan vrlo konkretan razlog: kako se iznijelo 
baš na istoj sjednici parlamenta, Engleska Narodna 
Banka je uz punu »pasivnost« vlade ustupala Njemačkoj 
5 milijuna funti, koji je bio deponiran u toj banci, a pri¬ 
padao Češkoj. 

29. svibnja bio je konačno Molotovu u Moskvi predan 
tekst engleskog prijedloga o vojnom savezu. Na taj pri¬ 
jedlog odgovorio je već 1. lipnja Molotov javno na sjednici 
Vrhovnog Sovjeta. U svom govoru on je pozdravio novu 
politiku Engleske i Francuske da pristupe aktivnoj politici 
protivljenja napadačima. Sovjetska Rusija — reče on — 
smatra da je potrebno stvarati blok država za borbu 
protiv napadača, blok, koji mora imati obrambeni karak¬ 
ter. No stvaranje tog bloka s Engleskom i Francuskom 
mora imati i karakter automatske, hitne i stvarne pomoći, 
uz uzajamne garancije. Uz uzajamne garancije! Ahilova 
peta pregovora od početka do kraja! Jer eto, što reče Mo¬ 
lotov dalje doslovno: »U ovim prijedlozima — mislio je 
nove prijedloge zapadnih država o vojnom savezu — pri¬ 
znaju već ove države za Sovjetsku Uniju načelo uzajam¬ 
nosti. Ovo je, zaista, korak naprijed. Ali je taj korak po¬ 
praćen tolikim primjedbama, sve do navođenja nekih od¬ 
redaba Pakta Društva Naroda (Molotov je tu podrazu¬ 
mijevao 16. §, koji predviđa prethodno savjetovanje), da 
on može ispasti kao fiktivan korak. Što se tiče pitanja o 
garancijama zemljama Srednje i Istočne Evrope, novi 

prijedlozi nisu napredovali, ako se posmatra s gledišta 
uzajamne pomoći. Po njima Sovjetska Unija ima da ukaže 
pomoć svim onim zemljama, kojima su Engleska i Fran¬ 
cuska već dale garanciju. Ali se u njima ništa ne govori 
o pomoći s druge strane trima zemljama duž sjevero¬ 
zapadne granice Sovjetske Rusije, koje ne bi bile u stanju 
da se same odupru napadu«. 

Pod tim trima državama Molotov je podrazumijevao 
tri baltičke države, Estonsku, Letonsku i Finsku, za So¬ 
vjetsku Rusiju od 'bitne važnosti, jer je iz njih najkraći 
put na Lenjingrad, taj jedini sovjetski pomorski izlaz 
na Baltik. 

Na taj Molotovljev istup pred Vrhovnim Sovjetom 
odgovorio je Chamberlain 7. lipnja u Donjem Domu. Od¬ 
govorio s time, da Engleska ne može dati baltičkim drža¬ 
vama garancije, prosto stoga, što ih ove države same ne 
žele. Nota bene, baš te iste države su toga istoga dana 
potpisale u Berlinu pakt o nenapadanju s Njemačkom ... 
Ipak, da »uskori« pregovore, engleska vlada odlučuje da 
u Moskvu pošalje naročitog svog predstavnika kao prego¬ 
varača. Izbor pada na sira Williamsa Stranga, jednog od 
onih, koji je u rujnu prošle godine pratio Chamberlaina u 
Berchtesgaden i Godesberg i važio kao jedan od glavnih 
njegovih savjetnika za miinchensku politiku, kojom_ je 
Rusija bila sasvim mimoiđena, iako je bila saveznica Če- 
hoslovačke. Sada je baš na tog čovjeka pala dužnost, da 
u duhu sasvim suprotne politike privede uspješno koncu 
pregovore s Rusijom... A značajno je i još nešto drugo: 
u isto to vrijeme, 8. lipnja, sasvim u starom duhu — i 
dosljedni sad da na političkoj čaršiji poslije poklona na 
lijevo učine odmah i poklon na desno, — Chamberlain i 
Halifax, jedan u Donjem Domu, drugi u Gornjem Domu, 
nuđaju Njemačkoj pregovore o životnom prostoru ... 

Strang dolazi u Moskvu 14. lipnja i zajedno s tamoš¬ 
njim engleskim i francuskim poklisarom započima s Mo- 
lotovom pregovore, koji se uz sve nove i nove instrukcije 
engleske vlade protežu kroz cio mjesec, bez rezultata. U 
čemu su poteškoće? 

1. srpnja, jednim člankom u moskovskoj »Pravdi«, 
objasnio je to predsjednik odbora za vanjske poslove, 
Žđanov, otkrivši bez okolišanja, da su pregovori dospjeli 
u ćor-sokak. Kroz cijelo vrijeme pregovora, reče Ždanov, 

»britanska i francuska vlada nisu drugo ni činile, nego 
samo na vještački način umnožavale teškoće, da izazovu 
utisak kao da između Velike Britanije s jedne strane i So¬ 
vjetske Rusije s druge strane postoje ozbiljne nesuglasice 
o pitanjima, koja bi sa malo dobre volje, u slučaju ako 
bi se iskreno želilo zaključenje sporazuma, bila bez teškoće 
riješena«. Glavnom preprekom u pregovorima označio je 
i Ždanov pitanje garancija i automatske pomoći Leton- 
skoj, Estonskoj, Finskoj, odbivši odmah tvrdnju, da bi 
nepristajanje tih država na garancije moralo za Englesku 
biti zaprekom da prihvati sovjetske zahtjeve. Engleska je, 
reče on, davala garancije pojedinim državama uvijek, kad 
je smatrala da je to u njezinom interesu, ne čekajući pri 
tom da odnosna država traži te garancije. Tako je ona 
netražene garancije dala Litvi_ i Holandiji; Holandiji, 
uostalom, za koju ona, kao i za Švicarsku — sve u znaku 
protuusluge, ako bi sama pristala na davanje garancija 
baltičkim državama — traži garanciju Sovjetske Unije, 
iako zna, da Sovjetska Unija nema s tim državama, Ho- 
landijom i Švicarskom, uopće diplomatske odnose. »Sve 
ovo potvrđuje, zaključio je Ždanov, da Velika Britanija 
ne će da zaključi pakt sa Sovjetskom Unijom na bazi 
jednakosti i uzajamnosti, nego bi htjela da u tom paktu 
Sovjetska Rusija predstavlja robota, koji bi na svojim 
leđima trebao ponijeti cio teret svih obveza«, »vaditi za 
drugoga kestenje iz vatre«. 

»Spekulacija, kako bi javnom mnijenju u svojim zem¬ 
ljama predstavili da su pregovori nemogući zbog sovjet¬ 
ske upornosti i da tako na drugoj strani otvore put za 
poravnanje s napadačima«, tako je na koncu Ždanov na¬ 
zvao traženje pregovora sa strane Engleske i Francuske, 
ne izrekavši s time, uostalom, ništa drugo nego što je 
engleskoj vladi stalno predbacivala vlastita njena opozi¬ 
cija kod kuće. 

»Manchester Guardian« i »Daily Herald« nisu pro¬ 
našli nimalo sretnim naknadno englesko traženje sovjet¬ 
skih garancija Holandiji i Švicarskoj. Ove države su, 
uostalom, same javno otklonile te garancije, pa tako u 
toj točci engleskoj vladi, ako je želila da ostane dosljedna, 
nije drugo preostajalo nego da i sama napusti svoj zahtjev. 
No zar je s time pristala da sama dade garancije baltičkim 
državama, koje su za savez s Rusijom bile toliko važne? 


424 


Garancije tim državama imale su biti dane za slučaj 
direktnog i indirektnog napadaja, to jest, i za onaj slučaj,, 
koji se već pokazao mogućim u drugim zemljama, da se 
s jednom državom može likvidirati i iznutra, iskorišće- 
njem u njoj svojih pristaša, stvaranjem sebi poćudne 
vlade. Što je karakteristično, sa sovjetskim zahtjevom 
da se baltičkim zemljama dadu garancije i za taj drugi 
slučaj, saglasila se ne samo engleska opozicija (Dalton 
u Donjem Domu 1. kolovoza), nego nekoliko dana još 
prije, u jednoj polemici s »Tempsom«, i sam jedan ruski 
emigrantski list u Parizu, organ bivšeg ruskog ministra 
vanjskih poslova Miljukova, »Posljednje Novosti« (od 25. 
srpnja). Ipak, kako reče g. Milojević u »Politici« od 20. 
srpnja, engleska vlada nije htjela pristati na taj zahtjev 
»da sovjetska vlada ne postane arbiter situacije na 
Baltiku«. 

Dok tako nikako nije moglo doći do definitivnog spo¬ 
razuma s Rusijom, demokratske države su došle na misao, 
da se potpiše prethodni sporazum barem o onome, u čemu 
se postignula saglasnost, a istovremeno su pristale na 
sovjetski zahtjev, da se osim političkih povedu i vojnički 
pregovori. Do tog pristanka došlo je 26. srpnja, i opet 
značajno, samo tri četiri dana poslije toga, kako su se 
u Londonu sastali engleski ministar Hudson i njemački 
državni tajnik dr. Wohltat, kojom prilikom je prvi dru¬ 
gome stavio »novu ponudu za mir«, obećavajući Nje¬ 
mačkoj zajam od milijardu funti, ako bi se izjavila sprem¬ 
nom za sporazum s Engleskom. 

Englesko-francuska vojna misija stigla je u Moskvu 
11. kolovoza i naišla tu na toliku spremnost za rad, da 
se radni raspored stvorio još na banketu, danom od so¬ 
vjeta u čast tih gosti, a sjednice se potom držale čak i po 
dva puta na dan. Kroz cijelo vrijeme pregovora nije ni 
s jedne ni s druge strane pala nijedna službena izjava, 
pogotovo ne takva, koja bi se ticala tih pregovora. Uoči 
njih, još 3. kolovoza, izjavio je još jedino Halifax u Gor¬ 
njem Domu, da ruska vlada ide predaleko u pitanju ne¬ 
izravnog napadaja na baltičke države i da ne pristaje na 
potpis kakvog privremenog sporazuma nego traži da se 
pregovara do zaključenja konačnog sporazuma u svim 
pojedinostima. No ako nije bilo nikakve druge službene 
izjave za vrijeme vojnih pregovora u Moskvi, čulo se ipak 

i javljalo, da je baš u vrijeme ponovnog sastanka Ribben- 
trop-Ciano i Ciano-Hitler u Salzburgu i Berchtesgadenu 
(11. — 13. kolovoza) bio kod Hitlera komesar Lige Na¬ 
roda u Danzigu, Burcharđt, i to po znanju engleske vlade. 
»Times« je povodom tog sastanka pisao 16. kolovoza, da 
je »uvjerenje diplomatskih krugova, da su obje strane 
sklone na mimo rješenje danciškog pitanja«, a u isti mah 
pisao i o potrebi svjetske konferencije, na kojoj bi se ima¬ 
lo riješiti pitanje životnog prostora i kolonijalnih zah¬ 
tjeva pojedinih država. Istovremeno su iz Rima dolazile 
vijesti o mogućnosti kompromisa, ako se sastanu na kon¬ 
ferenciju Velika Britanija, Francuska, Njemačka, Italija 
i eventualno Poljska. Konačno, što se još tiče raspolo¬ 
ženja u Engleskoj, o tome je značajne vijesti poslao »Po¬ 
litici« od 19. kolovoza drugi njen londonski dopisnik, g. 
A. Vidaković. On se u svom dopisu osvrnuo na »živu, 
oštru, žučnu« debatu, koja se u engleskom parlamentu 
razvila povodom toga, što je Chamberlain tražio da se 
ljetni praznici tog parlamenta odgode do 3. oktobra; 
istaknuo je nadalje, kako je i sam Churchil, ne pouzda¬ 
vajući se u Chamberlainovu »nepogrešivost u rasuđivanju 
situacije«, energično tražio da parlamenat ostane na oku¬ 
pu, i protumačio to sam bojažnju i sumnjom opozicije, 
da se Chamberlain »baš u trenutku kada se očekuju odlu¬ 
čujući potezi u Evropi« htio »da oslobodi parlamentarne 
kontrole u vođenju pregovora s Rusijom, za koje opozicija 
veli da g. Chamberlain nije naročito zagrijan, i drugo, 
da ako se prilike pokažu: pogodne, započne jednu ponovnu 
akciju tipa Berchtesgađen-Gođesberg-Miinchen«. 

Novi Miinehen, nova konferencija u duhu nekadanje, 
a na kojoj bi po talijanskim vijestima imale sudjelovati 
Engleska, Francuska, Njemačka, Italija, i eventualno Polj¬ 
ska,. a opet ne Sovjetska Rusija, s kojom su se inače 
vodili tako dugi pregovori? 

_ 19- kolovoza stigla je, uostalom, prva službena vijest 
o tim pregovorima, i to povodom glasova, da je na njima 
došlo do poteškoća, budući da je Rusija od Engleske i 
Francuske tražila pomoć i na istoku, u slučaju rata s 
Japanom. Sovjetska egencija TASS priznala je poteškoće, 
no ustvrdila,, da je spor izbio na jednom sasvim drugom 
pitanju. I nije se još doznalo na kojem, a došao je 22. ko¬ 


lovoz i s njime ono, što su novine nazvale moskovskom 
• »senzacijom« i »bombom«: vijest o sklopljenom trgova¬ 
čkom sovjetsko-njemačkom ugovoru, a i o sovjetsko-nje- 
mačkom paktu o nenapadanju, koji se imao sklopiti po 
dolasku Ribbentropa u Moskvu, a koji se i sklopio 24. 
kolovoza. 

Kolikogod je taj događaj iznenadio, njega objašnjava 
sav tok pregovora i način, kako su te pregovore o savezu 
s Rusijom vodile demokratske države, naročito Engleska. 
Poslije tog događaja, iako su engleske i francuske agen¬ 
cije javljale, da se u sovjetskim diplomatskim krugovima 
u Moskvi drži, da sklapanje pakta o nenapadanju s Nje¬ 
mačkom ne mora biti razlog za prekidanje pregovora s 
Engleskom i Francuskom, ti pregovori su prekinuti, en- 
glesko-francuska vojna misija napustila je Moskvu, a u 
brzo sazvanom engleskom parlamentu nazvao je Cham¬ 
berlain sklopljeni pakt s Njemačkom velikim za nj i ne¬ 
prijatnim iznenađenjem, te spočitnuo sovjetskoj vladi, da 
nije nikako obavijestila englesku vladu o separatnom 
vođenju pregovora s Njemačkom. 

Moglo bi se pitati, da li je Chamberlain obavijestio 
sovjetsku vladu i potražio njezino mišljenje, kada je u 
rujnu letio u Miinehen, a dva tri dana prije toga dobio od 
te vlade riječ i sam to dao javno proglasiti, da će ga 
Rusija s oružanom silom poduprijeti u obrani Čehoslo- 
vačke? No i ovo su činjenice: 

Još 30. svibnja, dakle u vrijeme, kad se Engleska 
konačno »odlučila« na savez s Rusijom, donijela je agen¬ 
cija United Press vijest, da se Chamberlain odlučio ubr¬ 
zati zbliženje s Rusijom, jer se u diplomatskim krugovima 
pročulo, da bi Njemačka mogla stupiti u vezu sa Sovjet¬ 
skom Rusijom. Stvarno, još 1. lipnja, u svom govoru^ pred 
Vrhovnim Sovjetom, navijestio je sam Molotov službeno 
mogućnost nastavka trgovačkih pregovora s Njemačkom. 
Poslije toga, 14. lipnja, dakle već u vrijeme odlaska 
Stranga u Moskvu, javljalo se, kako se mnogi pariški 
listovi slažu u tom, da se iz izvješaja stiglih u posljednje 
vrijeme Foreign Officeu vidi jasno, đa bi Reich iskoristio 
svaki nesporazum, koji bi se mogao pojaviti između Ve¬ 
like Britanije i Rusije. 23. lipnja javilo se iz Londona, da 
se u Moskvu vratio njemački poklisar von Schulenburg 

i da je tu u ime jedne već došle njemačke trgovačke dele¬ 
gacije stalno u vezi s Molotovom i da je »nakon svakog 
razgovora između Engleza, Francuza i Rusa, stavljao 
njemački prijedlog o njemačko-ruskim ođnošajima«. 28. 
lipnja pisao je sam »Temps«, francuski poluslužbeni 
organ, da je po engleskim vijestima njemačka vlada po¬ 
nudila Rusiji pakt o nenapadanju, gospodarske kredite i 
obećanje, da se ne će miješati u poslove baltičkih država. 
I dok je to Chamberlainu moralo biti poznato, zašto mu 
je samom bilo tako teško dati garanciju tim državama, 
zašto uopće nije pokazao više volje i odlučnosti, da pre¬ 
govori s Rusijom, svrše s uspjehom i s punim, jednako¬ 
pravnim za obadvije strane sovjetsko-englesko-francu- 
skim savezom? 

Osim da samo zastrašuje Njemačku s tim pregovo¬ 
rima, kombinacija mu je u tom specijalnom pitanju mogla 
biti, da ostane sam bez vlastitih obveza, dođe li kada do 
toga da radi baltičkih država izbije sukob između Sovjet¬ 
ske Unije i Reicha. To bi bilo u skladu s onim, što je u 
»Politici« još 19. svibnja predviđao g. Milojević, da zapad¬ 
nim demokracijama ne bi bilo ništa prijatnije nego da 
se, kako on reče, »dvije glavne totalitarne sile«, i baš na 
pitanju baltičkih država, »uhvate za gušu i iskrve«. Pak¬ 
tom o nenapadanju između Njemačke i Sovjetske Rusije 
ta mogućnost je zasad otklonjena, težište rata prebačeno 
je s istoka na zapad, među same kapitalističke države.. 
Da li bi i do tog rata moralo doći, da je došlo do silne 
koalicije u englesko-francusko-sovjetskom savezu? Vje¬ 
rojatno ipak bi, jer bi još uvijek postojala mogućnost, da 
na strani Njemačke uđe u rat Japan i poradi povezane 
s tim britanske flote na istoku lakše uđe u rat i Italija. 
S te strane uzeto je i samim demokratskim državama 
dobro došao pakt o nenapadanju između Njemačke i So¬ 
vjetske Rusije, jer s njime su ostali neutralizarani Japan 
i Italija. U Rusiji se uvijek tvrdilo, da je pakt protiv 
Komitema zapravo pakt protiv demokratskih država; 
razbijanjem tog pakta paktom o nenapadanju s Njema¬ 
čkom, Sovjetska Rusija je poslužila ne samo sebi nego i 
demokracijama na, zapadu. No tko je došao u najteži po¬ 
ložaj? Beckova Poljska, koja je to sebi mnogo i mnogo' 
sama skrivila sa svojom dugogodišnjom krivom politi¬ 

kom, i spram svojih susjeda na istoku i jugu, i spram 
svojih narodnosti, pa i spram vlastitog naroda, a konačno 
i svojim držanjem spram englesko-francusko-sovjetskih 
pregovora u Moskvi. Protumačivši, da je pakt o nenapa¬ 
danju s Njemačkom bio posljedica sloma tih pregovora, 
a ne obratno, maršal Vorošilov je u jednom intervjuu 
od 27. kolovoza objasnio i onu tešku nesuglasicu ili kako 
sam reče: »nesavladljive nesuglasice«, poradi kojih su 
pregovori s Engleskom i Francuskom došli u definitivni 
ćorsokak. Po njemu je to bilo zbog odbijanja Poljske, da 
sovjetsku vojsku pusti na svoje zemljište, preko kojeg 
je ta vojska mogla jedino doći u dodir s napadačem; 
odnosno, kako i opet reče Vorošilov: bilo je to zbog otvo¬ 
rene izjave Poljske, »da njoj nije potrebna vojna pomoć 
Sovjetske Rusije i da ona ne će primiti tu pomoć«. Za¬ 
pravo, za takav stav Poljske čulo se već mnogo prije. 
Još 25. svibnja javila je Poljska telegrafska agencija 
PAT, da Poljska nema razloga ometati englesko-sovjet- 
ske pregovore u Moskvi, jer ti pregovori ne traže od nje 
nikakve obveze. Da li se tu možda mislilo na obvezu,^da 
ona pomogne Rusiji, ako se to pokaže potrebno? Očito 
ne, jer Rusija to stvarno od nje nije tražila kroz cijelo 
vrijeme pregovora. Odsutnost obveze bila je u tom, kako 
se to javilo na dan prije, 24. svibnja: da je poljski poklisar 
u Londonu, grof Račinski, predao engleskoj vladi »veto, 
od kojeg Poljska ne će odstupiti«, veto protiv puštanja 
sovjetskih četa na poljsko tlo. Jedino, na što je Poljska, 
po istim vijestima, bila spremna, bila je »ekonomska i 
voino-tehnička saradnja između Poljske i Sovjetske Ru¬ 
sije«. 

Kako je poznato, iz citirane ovdje izjave Vorošilova 
proizlazilo je odmah jasno, da Sovjetska Unija može s 
Poljskom trgovati, pa joj prodavati i ratni materijal i 
sirovine usprkos pakta o nenapadanju s ^Njemačkom; to 
je, reče on, stvar trgovine, a Poljska već otprije ima sa 
Sovjetskim Savezom ne samo pakt o nenapadanju nego i 
trgovački ugovor, kao i s Njemačkom. No usprkos toga, 
do čega je došlo? 

Predstavlja već sasvim drugu temu ono. što se desilo 
u samo nešto preko dvije nedjelje rata: raspad Beckove 
Poljske, raspad na njene sastavne dijelove, uglavnom 

poljski, ukrajmsko-bjeloruski i njemački. Pokazalo se, da 
narodnosna Poljska kraj onog režima, koji je u njoj vla¬ 
dao, nije bila u. stanju izdržati prvi jači nalet jednog 
protivnika; jednog, jer sigurno se, ukoliko se to tiče polj¬ 
skog naroda, ne može govoriti o dva. Intervencija od 17. 
rujna došla je tada, kada je već takva Poljska, kakva 
je bila do jučer, pod njemačkim pritiskom pala; radilo 
se, nadalje, o spašavanju i pravu velikih, više od dvanaest 
milijuna jakih ukrajinskih i bjeloruskih manjina u Polj¬ 
skoj na ujedinjenje sa svojom matičnom narodnom jez¬ 
grom u SSSR. A da to sve konačno ne može biti zlo ni po 
sam poljski narod dokaz je u tom, da je ono prodiranje, 
s kojim se preko njegovih leđa pošlo na istok, definitivno 
zaustavljeno s tim pokretom jedne velike, prijateljske 
sile na zapad. 

A. Cesarec 


UMRO JE ČOVJEK KOJI JE »STVORIO« JOSEPHA 
CONRADA 

U Engleskoj je umro Ford Madox Ford, čovjek koji je 
»stvorio« slavnog pisca Josepha Conrada. Kao što ‘ie poznato 
Joseph Conrad bio je Poljak i pravo mu je ime bilo Juzef Kor- 
szeniowsky. Svoju književnu djelatnost on je započeo dosta 
kasno: prvi svoj roman »Almayerovu ludnicu« (koja je pre¬ 
vedena i na hrvatski) objavio je kad inu je bilo trideset i osam 
godina. Engleski jezik on tada nije znao savršeno. Ford Mađox 
Ford, novinar, urednik i izdavač mnogo je pomagao iz prvi- 
ne mladome književniku, nakon što je odmah zapazio njegov 
snažni talenat. Zajedno s Fordom, Conrad je napisao knjige: 
»Ađventures« i »Romance«. 

Kasnije je Ford Madox Ford stajao u središtu književ¬ 
nog života Engleske. Posljednjih trideset godina on je bio i 
jedna od najpoznatijih ličnosti u novinarskim krugovima. Bio 
je urednik »Engleskog časopisa«, tog značajnog povremenog 
izdanja, u kojem su se pojavili prvi radovi tada još nepozna¬ 
tih pisaca: Lawrenca, Wirginije Woolf i Jamesa Joycea. Po¬ 
slije rata uređivao je »Transatlantski časopis« u Parizu, gdje 
su se štampali radovi prvih francuskih pisaca. 

Bio je autorom knjige, koja je .poslije rata u Engleskoj 
i Francuskoj doživjela velik uspjeh. U njoj je sabrao svoje 
ratne utiske i misii o ratu. Zvala se je: »Dosta parada«. 


FELJTON 


STENDHAL I NJEGOVO VRIJEME 

Francuski beyleisti imaju na Istoku Evrope jednog ve¬ 
likog suradnika i konkurenta — ako se tako može reći. To je 
Anatolij Vinogradov, koji već čitav niz godina s puno ljubavi 
i marljivosti proučava život i rad Stendhalov. U romanu »Tri 
boje vremena« Vinogradov je prikazao tog genijalnog umjet¬ 
nika onakvim, kakav je bio u zbilji i kakovim ga kroz skoro 
cio vijek nisu znali i vidjeli. Ova umjetnička biografija Stenđ- 
halova postala; je u kratko vrijeme veoma popularnom knji¬ 
gom, doživješi nekoliko izdanja. Maksim Gorkij dospio je još 
pročitati to djelo i ocijenio ga veoma visoko, napisavši mu sam 
predgovor. 

Sad je Vinogradov izdao novu knjigu »Stendhal i njego¬ 
vo vrijeme«. To je potpuno nova, puna svježine i nepoznatog 
materijala, povijest života Henri Beylea. Vinogradov se nije 
držao metode onih biografa, koji svu pažnju usredotočuju na 
kronici života. On je proširio temu. Stendhala on nije dao iz¬ 
dvojeno iz suvremene socijalne stvarnosti, nego naprotiv, sav 
njegov život i stvaralački rad pokazao je u tijesnoj i neraz¬ 
dvojnoj vezi s tadanjim društvenim događajima. On je nacr¬ 
tao konkretan historijski položaj i realne uslove u kojima je 
živio i radio Stendhal. Pokazao je osnovne snage, koje su 
izbacile na površinu velikog klasika svjetske literature. Neo¬ 
bično težak i složen zadatak stajao je pred istraživačem. Jer 
Stendhal se rodio uoči sloma feudalnog društva. Njegovo dje¬ 
tinjstvo je osvjetljeno plamenom borbe između starog i novog 
stroja. On je proživio gigantski polet i slom građanske revo¬ 
lucije. 

Beyle se odgojio na djelima enciklopedista. Počeo ih je 
čitati još u djetinjstvu. Prihvatio je materijalističku ideolo¬ 
giju s njenim neustrašivim realizmom, sa stremljenjem k znan¬ 
stvenom shvaćanju prirode i društva. »Uporanj moj bijaše — 
pisao je kasnije Stendhal — samo moj zdrav razum, koji je 
vjerovao u knjigu Helvetiusovu »O umu«. Baš to vjerovanje 
u zdrav razum, odricanje bilo kakve mistike, objašnjenje svi¬ 
jeta sa stajališta materijalizma XVIII. vijeka, neiskorenjiva 
mržnja prema svakoj reakciji — to su glavne osobine Stend- 
halovog pogleda na svijet, koji se uobličio na samom početku 
njegovog svijesnog životnog puta. 

Vinogradov obara legendu ,koju su stvorili zapadni kri¬ 
tici —• a koja je otud došla, u nekoliko predgovora i članaka, 
i k nama — da je Stendhal bio esteta-aristokrat, bonapartist 
i snob. Potanko raščlanjujući odnos prema Napoleonu, Vino¬ 
gradov dolazi do potpuno obrnutih zaključaka. Stendhal je bio 
uvjereni demokrat, koji je svom svojom dušom mrzio đespo- 
tizam i takav je ostao do konca svog života. Čestitost i ka¬ 
rakter učiniše ga nemilosrdnim historikom i sucem građansko¬ 
ga društva. Beyle je brzo progledao i uvidio, da je »mali ka- 

pral« izdao Revoluciju i oduzeo narodu slobodu. U svojim auto¬ 
biografskim zapisima Stendhal priznaje, da je živio u osamlje- 
nosti » ... od godine 1803. do 1806., nikom ne povjeravajući 
svoje namjere i mrzeći tiraniju Napoleonovu, koji je ukrao slo¬ 
bodu Francuskoj.« Tu Beyle priznaje, da je učestvovao u uroti 
Moreaua, koja bijaše uperena protiv Napoleona. 

U svojoj knjizi Vinogradov donosi veoma zanimljive od¬ 
lomke iz bilježaka Beylea o Napoleonu. Te bilješke nisu dosad 
bile objelodanjene nigdje, pa ni u samoj Francuskoj. Ti zapisci 
bacaju svijetlo na ona mjesta u životopisu Stendhalovu, koja 
su bila predmet najvećih iskrivljavanja i historijskih falsifi¬ 
kata. Iz bilježaka neoborivo izlazi, da Stendhal ne samo nije 
bio poklonik Bonaparta, već obrnuto: da ga je prezirao. 
»Glavno nastojanje Napoleonovo — piše tu Stendhal — bijaše 
da ponizi građansko dostojanstvo čovjekovo, a još glavnije — 
da mu spriječi razumno misliti...« 

Osobitu vrijednost Vinogradovljeve knjige čine pisma, 
koja je Stendhal pisao svojim francuskim prijateljima iz Mo¬ 
skve godine 1812. Nijedno od njih nije stiglo naslovniku. Sva 
korespondencija dospjela je u štab ruske vojske. Vinogradov 
ju je otkrio kopajući po starim arhivima. Govoreći o svojim 
utiscima iz Moskve, Stendhal se u svojim pismima zaustavlja 
više puta na raskoši, koja vlada u dvorcima ruskih plemića. 
Točno ukazuje na to kako su nastala njihova bogatstva: govori 
o stotini pomješčika, koji drže u ropstvu milijune seljaka. 
Veoma oštro izražava se o ruskom caru, gledajući u njem 
najvećeg feudalca. »Ruska vlast — piše on — to je poseban 
oblik istočne despocije«. U tim pismima očito probija Stend- 
halov demokratizam i ljubav za slobodu. 

Svi biografi Stendhalovi, kao po dogovoru, prelaze šut¬ 
njom jedan veoma značajan razmak vremena u njegovom 
životu — naime godine njegovog sudjelovanja u nacijonalno- 
oslobođilačkoj borbi talijanskog naroda, poznatoj pod imenom 
carbonarskog pokreta. Dokumenata i historijskih dokaza iz 
te periode ima malo. No Vinogradov je ipak sakupio nesum¬ 
njive dokaze, koji govore da je Beyle pripadao carbonarima. 
Poslije dolaska Bourbona, Stendhal je napustio domovinu. Na¬ 
stanivši se u Milanu, on je ušao u organizaciju carbonara i 
razvio veliku djelatnost. Austrijska policija dugo je proga¬ 
njala Beylea, koji se krio pod raznim izmišljenim imenima. 
Ona ga je osudila na smrt i samo je sretna slučajnost spasla 
pisca od ruke krvnikove. 

Velik dio knjige posvećen je prikazu Stendhala-pisca, 
osnivača realističkog romana. Autor uvodi čitatelja u labora¬ 
torij piščev, izlažući povijest nastajanja skoro svih njegovih 
knjiga. 

Vinogradov razrađuje i karakterizira i estetiku Stendha¬ 
lovu. Stavivši svoj veliki um i sjajni talenat u službu oslobo¬ 
dilačke stvari, Stendhal je odlučno ustao protiv starih kanona 
umjetnosti. »Glupi žanr francuske škole više ne odgovara su¬ 
rovom ukusu francuskog naroda, kod kojeg se počela razvi¬ 
jati žeđ za energičnim djelovanjem«. Romantizam Beylea je 


napredan, realističan. On ne vuče umjetnika.u p ćliieno 

ga zove da pogleda u budućnost. »Zlatni vije , 3 3 P 

predanje smatra prošlošću historije, zapravo»je P nii'al- 

Svoje estetske poglede Stendhal je plovio u_ 
nim djelima, koja su pravi umjetnički 

društva. Bio je nemilosrdan u svom oštrom, analitičkom rea 
lizanu, koji je pronicao do dna događanja. Za epigraf besmrt 
iiom romanu »Crveni i crni«, uzeo je rijeci Dantonove. »Istina, 

možda i gorka, no samo istina«. a . 

Maksim Gorkii, u divnom svom članku o Stendhalu, 
ukazao je na jednu osobitu crtu njegovog karaktera: zanos za 
književni rad. Gorkij naziva francuskog klasika pjesnikom * 
apologetom stvaralačke energije. Knjiga Anatolija Vinogra¬ 
de va daje jasnu sliku o neobičnoj snazi i neslomljivoj energiji 
Stendhalovoj. On je rad smatrao kao funkciju zdrave volje. 
»Lađa života popustit će vjetrovima i olujama, ako nema ra¬ 
dom stečenog opterećenja«. Njegova deviza bijaše: »Ni jedan 
dan bez pisanja«. Baš ta zaljubljenost u rad, to preziranje 
lijenosti, ta apologija stvaralačkog rada, po mišljenju Vmo- 
gradova i jeste glavni uzrok današnje popularnosti Stendhala 

u RuS g3^ ndlial j e p 0r i cao sadašnjost u ime budućnosti, koju 
je mutno predosjećao. U svojim knjigama on se obraćao ne 
toliko suvremenicima (»Ovo djelo nije imalo nikakvog uspje¬ 
ha...« piše u svibnju g. 1826. na početku Predgovora novog 
izdanja svoje knjige »O ljubavi«), koliko ljudima budućih po¬ 
koljenja, koji ne će poznavati ni fizičkog, ni duhovnog rop¬ 
stva. Govorio je u šali: »Mene će citati godine 1935.« Rijeci 

se njegove obistiniše. .. v _ , . 

Doista, djela njegova,, kao sto slikovito reče Gorkij, bi- 

iahu pisma u budućnost. „ , 


»HRVATSKI RADNIK« O KNJIZI Dra ANDRIJE 
ŠTAMPARA: »ZDRAVLJE I DRUŠTVO« 

Iz vrlo opširnog prikaza u »Hrvatskom radniku« od 3. 
V TTT . o. g. donosimo samo dva mala odlomka: 

»Štamparova knjiga »Zdravlje i društvo« spada među ona 
popularno-znanstvena djela, koja su namijenjena svim društ¬ 
venim razredima i u kojima će svaki čitalac naći nešto za sebe. 
Ona je produkt dugogodišnjeg rada, po kome je hrvatski uče¬ 
njak (dr. Štampar) poznat u tri glavna kontinenta. Ističemo 
vrlo lijepu opremu i obilje zanimljivih slika iz zemalja, koje su 
opisane u knjizi. Zbog svega toga ova knjiga, iako je napisana 
za naše općinstvo, donosi materijal, koji je vrijedan za sve dr¬ 
žave, ako im je na duši gospodarski i zdravstveni napredak 
njihovih naroda.« 

»štamparovoj knjizi »Zdravlje i društvo« treba posvetiti 
pumi pažnju i preporučiti je svim ozbiljnim radnicima za 
opće dobro«. 

ROMAEV BOLLAND KOD NAS 


v Malo ima imena, koja danas toliko vežu srca i umove 
čitavog svijeta, koliko ime Romain Rollanda. Veliki pisac 
francuske zemlje poznat je i voljen i od onih koji možda nikad 
nisu pročitali ni jednog retka njegove umjetničke proze. To 
su om, koji su_ ležeći na dnu čuli kako njegov moćan glas, 
glas velike savjesti čovječanstva, prodire kroz debele zidove, 
tražeći pravdu i humanost. 

Možda izgleda neobično, da se u prvi red stavlja baš ta 
slava jednog književnika. Nego stvar je u tome što to 
ne stavljamo mi, već ovo naše vrijeme. Zar nismo svojim 
očima vidjeli, kako je stari Knut Hamsun poderao pred nama 
i pred svim budućim pokoljenjima divnu liriku svojih knjiga 
— pijujuei na zatočenog, bolesnog, opljačkanog i na smrt osu¬ 
đenog Carla Ossietzkoga ? Tko će moći sutra braniti knji- 
^.® v „ nos ^ Knuta Hamsuna? Tko će onima koji j o š ne pro¬ 
čitaše ni jedne njegove stranice moći sutra dati njegove knjige 
kad ga vidješe na djelu? 

. .. Nikad se još nije tako povezivalo čovjeka i pisca, djela 
i rijeci, ko danas. ' 

. >:> N e utječe _ čovjek na čovjeka riječima, nego ličnošću 
svojom. Jean Cnstoph je proučavao život. On ie polagano 
prodirao, kao proljetno vrijeme kroz stare zidove i zatvorene 
prostore obamrle kuće. Velika vlast duše nad dušom«. 


Tako je ^predosjećao Rollanđ svoj put. Od m uzik ologa 
i estete, od učenika Tolstojevog i Ganđhijevog do stanovišta 
na koje je Konačno stao put ne bijaše lagan. Od licejskili raz¬ 
govora i drugovanja s Faulom Claudelom, budućim katoličkim 
lirikom i ambasadorom u V/ashingtonu, do prijateljstva i 
opsežne korespondencije s Maksimom Gorkim odista je daleko. 

Ali čestitost i dosljednost bijahu oduvijek njegova glav¬ 
na svojstva. Ona su mu pomogla da raskine spone koje ga 
vezivanu _s prošlošću, s društvom iz kojeg je ponikao. 

Čestitost i tvrdoglava upornost u borbi za svoja prava, 
to su glavna svojstva i Kole Brenjona junaka slavne Rollan- 
aove knjige, koja je konačno i kod nas prevedena.-) 1 

U liku Kole Brenjona »rezbara po zanatu i vajara«, Rol- 

l^m d t+f„. SaZ i e ° s 7® °f eblne galskog čovjeka; on je odraz snage 
oiektiva, krcat dunom, vedrinom, zajedljivošću i obješenja- 
i 1 c ?7 Jek P un Inkavštine, koja je potrebna da se 
i t ±>ren J°P J J e burginjonski seljak, ne pojedinac, 
bk - n eg? jedan izvučen iz mase. Neiscrpne snage 
sunčane vedrine leže u njemu, još iz poganskih vremena: 
’R'nii'b'rT.. .gosloven neka je dan kad sam došao na ovaj svet ! 
n-oliko li je slavnih stvari na toj našoj okrugloj spravi i sve 


napisao £ Rn? : »Kola Brenjon«, preveo i predgovor 
belove naor^ P Sdar ‘°r C .’ 1: ; da ^ e » Bibl ioteka dobitnik! No- 
1939 straSa 359 Urednik A leksandar Vidaković, Beograd 


ih pozdravi! Gledati ih je radosno, a okusiti slasno! Veliki 
bože! Kako je život dobar! Ma koliko ga se nakljukao, mori 
me glad pusta i sve mi voda ide na usta. Mora biti da sam 
bolestan: ma u koje doba dana mi rastu zazubice pred postav¬ 
ljenim. stolom neba i sunca«. 

Stari je krivobožac Kola Brenjon: 

»Uzalud mi već vekovima trebimo iz njihovih polja i 
njiva, iz potoka, šuma, duhove i vile; i uzalud duvamo, da 
nam obrazi pucaju i pluća, duvamo, duvamo da ih razdu- 
vamo, u te paklene buktinje, da bi se, u gustini vasionske 
noći sinje, javila svetlost pravoga i istinoga boga, duhovi 
zemlje se nisu mogli uništiti, ni gadna praznoverja mnoga, 
niti ta duša materije. Stari hrastovi panjevi i ukleti vilinski 
kamen još uvek progone ovo đavolje seme. A koliko li smo 
ih samo polomili, posekli, prestrugali, sagoreli, iščupali! Tre¬ 
balo bi prevrnuti svaku grudu zemlje, svaki kamen, i kobni 
znamen, čitavo tle galsko, tu našu majku, da bi se najzad 
potpuno istrebili vragovi koji su joj ušli u telo i svi njihovi 
tragovi. Pa ni to ne bi pomoglo! Ta prokleta priroda ti izmiče 
između prstiju; otsečeš joj' šape, a njoj izrastu krila. Na sva¬ 
kog ubijenog boga, rodi ih se deset. Za ove moje glupane 
je sve bog i sve đavo. Veru ju u vukodlake, u belog bezglavog 
konja i crnu kokoš, u veliku zmiju-čoveka, đavolana i vra- 
golana, i u patke-veštice ... Ali mi nitko još ne kaza kakav li 
izgled posred svih tih nakaza, tih istresaka preživelih iz No¬ 
jeva kovčega, može imati krotki sin preblage Marije i pobož¬ 
nog drvođelje?« 

Sav je od zemlje Kola. 

Dobričina je on i veseljak i voli da pije, jer kao što kaže 
stara galska riječ »Ko dobro pije, bez boga nije«. A biju ga 
i nevolje sa svih strana: podavanja caru i popu, ratni pohodi, 
kuge, ognjevi. Sve on to trpi i gura se hrabro, ali kad dođe 
vrijeme zna da progovori hrabro, silnicima u oči: »...Ali 
bih ipak hteo da znam da li iko u Francuskoj vidi i one koji 
vole svoje vinograde i polja i sve što bi pod zub htela staviti 
kraljevska volja! Svako neka radi svoje. Jedni jedu, a drugi 
... druge pojedu. Politika je veština jesti. Šta bismo s njome 
mi ubogi siraci? A nas ima svuda. Politika vama, a nama 
naša gruda! Imati innenje... nije naše. Ništa ne znamo i te 
nas stvari plaše. Ta^šta mi znamo sem da, kao Adam, praotac 
nam stari *-— (i vaš je bio, kažu; ja lično u to ne verujem, 
ali ne rnari, ^ da prostite; možda vam je samo onako neki 
rod...) — šta mi znamo sem, rekoh, da oremo zemlju, da 
od nas zatruđni i zanese plod, da joj kopamo bedra i vadimo 
joj drob, ^ da sejemo pšenicu i zob, da krešemo i kalemimo 
lozu, da žnjemo^i u snopove vežemo žito i mlatimo mu zrno, 
da muljamo grožđe^i pravimo vino crno, da hleb mesimo, da 
cepamo drva, da tešemo kamen, da krojimo sukno i kožu, da 
kujemo gvožđe,_ da stružemo, deljemo, urezujemo i meljemo, 
da jazove pravimo i puteve gradimo, da zidamo gradove sa 
crkvama sabornim, da rođenim rukama čelo zemlje krasimo 
vrtovima zornim, da na zidovima i na drvenim pločama 

rascvetavamo čarobne igre svetlosti, da svlačimo sa lepih 
golih tela, belih, kamenu koru koja ih steže i veže, da iz za- 
sede hvatamo zvuke u zraku i da ih zarobljujemo u zlatno 
mrke violine duplju ili u moju sviralu šuplju, da, najzad 
zavladamo francuskom zemljom dobrom, vatrom, vazđuhom 
i vodom, sa te četiri glavne sile i da ih, čile skupimo u družbu 
i stavimo vama na zabavu i službu..., a šta bismo još i mogli 
znati i kako bismo smeli sebi pravo dati da se pačamo u 
stvari javne, u velikaške kavge slavne, u svete kraljeve želje, 
u igru politike i svake druge metafizike? Ne treba, gospodine, 
prdeti iznad stražnjice. Glupi smo, sumnje nema, rođeni da 
nas uvek neko lema. Imate pravo! Ali koja nam pesnica naj¬ 
bolje pristaje i koja batina leđima najmanje bola zadaje ... 
pitanje o tom boju, gospodine, prenaša pamet moju! I da ka¬ 
žem pravo ni ono ni ovo ne privlači me zdravo! Da odgovo¬ 
rim, tako mi neba, morao bih uzeti batinu u ruku, odmeriti 
ih obe i ogledati je kako treba. A ovako strpljenja! Trpi, trpi, 
jer si nakovanj. I trpi dogod nakovanj jesi, a kad postaneš 
čekić, udri i zatresi...« 

Pojava »Kole Brenjona« — »najčudesnije knjige naših 
dana«, kako je nazva Gorkij — velik je dobitak za našu knji¬ 
ževnost. Neka bude i za naše književnike. 

Milan Bogdanović dao je majstorski prijevod. 

Knjizi je još dodana duboka i snažna novela »Pjer 
i Lisa«. Marijan Jurković 

PJESME U PROZI ZDENKE JUŠIĆ-SEUNIK 

Nakon dva romana, Zdenka Jušić-Seunik izdala je knjigu 
pjesama u prozi.*) 

U tankoj ovoj zbirci jedva da smo našli tri, ili, četiri 
strane gdje probija lirika iz teksta šturog, jednoličnog i po¬ 
dosta banalnog. Te tri, četiri strane, to su mjesta gdje je žena 
dala živ doživljaj ustreptalo, bez cenzure (Pjesma ljubavi, 
Poslije mnogo godina, Pismo). 

I zar treba još uvijek, godine 1939., uvjeravati naše liri¬ 
ke da njihov rječnik više danas ne može biti rječnik Đure 
Arnolda — (»na istoku plavi zora« — str. 180, »kad zakri- 
ješte u noći crne utvare« — str. 24., »taj je izlog divno 
osvijetljen i prepun najfinije robe« — str. 15.) ? 

M. J. 

PJESME IVANA CAĆE-a 

Ovih dana izišla je iz štampe knjiga pjesama i crteža od 
seljačkog pisca Ivana Čaće na koju ćemo se u slijedećem broju 
opširnije osvrnuti. Knjiga se naručuje kod štamparije »Grafi¬ 
ka« Zagreb, Gunđuiićeva 24. Cijena knjizi 10 dinara. 


*) Zdenka Jušić-Seunik: »Dani nemira«, pjesme u prozi, 
Zagreb 1939., strana 54. 

ČITAJUĆI NAŠE ČASOPISE I LISTOVE 

»Seljačka sloga«, glasilo istoimenog društva u Zagrebu 
donosi u svom rujanskom broju članak Ivana Kuzmica, pred¬ 
sjednika, ogranka SS, pod naslovom »Što veća sirotinja, to jaci 
borac na naše ideje«. Među ostalim tu se kaže: «Jest život u 
Zagori je oČBjan. Narod živi u malim od kamena zidanim kuci- 
čama. A kuća je zapravo ovakva: od 1 metar i 80 cm do 2 
metra je visoka, pozidana u suvo ili bez žbuke, a pokrivena je 
ševarom ili kamenom pločom. Pokućtvo se sastoji od kreveta,, 
koji je većinom od granja, a podignut je od zemlje malo ili ni¬ 
malo, kamin ili ognjište je nasred kuće, te su oko njega kre¬ 
veti. Kuća nema nikakve otvore osim vratiju, kuda se. ulazi, 
a nema ni dimnjaka, te je svaka kuća puna čađe. U kuci je re¬ 
dovno i škrinja, u kojoj osobito nevjesta drži svoju robu — 
odijelo. Pokućstvu pripadaju i mali stolčići u visini od 15 do 20 
centimetara za sjedenje, a ima gdjegdje i koja sjedalica iste 
visine. To je sve pravljeno od granja, a sve to kao i drugo pra¬ 
ve si sami ukućani. Nijedna kuća nema stola. Kuhinjsko po¬ 
suđe se sastoji od jedne bakre ili lonca, tanjuri i žlice su drve¬ 
ni, vodu drže u bremama, koje žene nose na leđima, a brema 
je pravljena od drva, te su i obruči na njoj drveni. Spavaju na 
slami, ili kukuruzovoj ili žitnoj, a pokrivaju se suknenim su- 
kancima, ili tko ima blaga, otka si biljac. Eto takav je u kratko 
opisan život našega zagorskog dalmatinskog seljaka. Pa ipak 
za tu sirotinju može se kazati ono, što sam metnuo na početak 
ovoga članka: što veća sirotinja, to jači borac za naše ideale.« 

»Pregled«, Sarajevo posvećuje znatan dio svog dvobroja 
za kolovoz i rujan uspomeni srpskog zemljoradničkog prvaka 
pokojnog Jovana M. Jovanovića. U članku »Pogledi na doga¬ 
đaje i posljednji napori Jovana M. Jovanovića« piše Lazar 
Trklja i ovo: »Pok. Jovanović. prateći razvoj međunarodne si¬ 
tuacije, bio je svestan teškog geografsko-strateškog v položaja 
naše zemlje, njenog privrednog značenja za mnoge države, kao 
i toga da je njena teritorija bila vekovna raskrsnica puteva 
između istoka i zapada na kojoj su se ukrštavali interesi mno¬ 
gih velikih osvajačkih naroda. Stoga je smatrao za iluziju da 
ćemo u jednom opštem sukobu ostati neutralni i po strani, pa 
je iskreno zastupao mišljenje da treba da ostanemo verni sta¬ 
rim saveznicima. Bio je pristalica što bržeg uspostavljanja 
normalnih odnosa sa Rusijom.« 

»Hrvatska smotra«, Zagreb donosi u svom rujanskom 
broju prikaz talijanskog prijevoda knjige Merežkovskoga: 
»Dante«. Spomenuvši najprije da posveta Merežkovskoga glasi: 
»Benitu Mussoliniju realizatoru proročanstva — ova knjiga q 
Danteu proroku«, prikazivač D. Ž.(anko) piše: »Merežkovskij 
je mnogo zanimljivih stranica posvetio Mussoliniju, s kojim je 
u dva maha razgovarao o Danteu. Duce ga je toliko impresi¬ 
onirao, da piše, kako mu se čini, da je »Mussolini jedini čovjek 
na svijetu, koji mudro prosuđuje svjetsku važnost Dantea.« 

»Život«, časopis što ga izdaje Kolegij Družbe Isusove u 
Zagrebu, donosi u svakom svom broju pregled izišlih knjiga. 
Sve se knjige točno razvrstavaju u četiri grupe: ABC i D 
be f e kaze: »Djela se pod A ne kose s katoličkom istinom i 
ćudoređem ona pod B se kose djelomično, ona pod C sasvim 
djela pod D su cisto tehničke naravi.« U dvobroju ovog čašo- 

na strani 383. nalazimo u grupi 
C knjigu. Nusic B. »Pokojnik«, pozorišno delo, Beograd 1938 

SilStlSad? SVake *&£ -oll. 

teći« r?zn?Xi^Žl- Čini -° je su ačini!i Policijski organi »fiti- 
dosadašnje rezime. Od protuzakonitih hapšenja, 
premetačina pa do premlaćivanja i ubistva ljudi, čiji ie jedini 

mc> °de^ < đa°bf ^sp SU b ° ril i za demokraciju i slobodu. Nalazi¬ 
mo pak da bi se vec sada trebalo da preduzmu izvesne mere 

drugim' 3 puteviml! 0kaŽU ^ 86 U unutraš Ajoj našoj politici pošlo 

1. Smjesta otpustiti iz državne službe, bez Drava na i»n. 
ziju, sve službenike policijske koji su svesno gazili zakon slu¬ 
žeći se prilikom izviđaja nedopuštenim sredstvima: batinama 
mućenjima, pretnjom ubistva, pa čak i ubistvom. 

pri takvl^fi/vilc.^ 116 S ' a ™° one , k ?. ji SM direktno učestvovali 
preporuč^aU đ J ’ VGC * ° ne ’ kojl su taj sistem tolerirali i 

sranima" pute “ javnosti proglas svim policijskim or- 

Za nt Fadu ? PotP« 1108 « treba da drže zakona. 
Za utvrđivanje prekršaja zakonskih ne treba se služiti i suviše 

P° Siavnjači i zatvorim™'već tre- 
ba tražiti jasne i nesumnjive dokaze. U policiju treba da dođu 
sposobni ljudi sa kvalifikacijama, a ne mangupi čiie su iedm« 
sposobnosti to, što mogu da premlaćuju vezane ljude" 

3 . Slobode ljudi ne sme da budu lišeni sem u slučaievi- 

fenie° J sIobode trehf"^ 0 P redv >d eo - z a svako bespravno li- 
Sno.<< Cba odgovorno lice da bude najstrožije kaž- 

TKO KOČI 

redovno izlaženje »IZRAZA«? To su oni pretplatnici koji na- 

za potrebno h® Saljl i ob / ovu Pretplate, a ni ne nalaze 

za potrebno, da nas obavijeste, da im časopis ne šaliemo To 

1 ® t 7 ° 1i 5 ako , oni povjerenici, kojima smo do sada slali redovno 
od svakog broja po vise komada, ali nam ni nakon brojnih 
naših opomena nisu do danas poslali obračun. Neki su nam 
duzm i po vise stotina dinara i kada skupimo sva njihova du¬ 
govanja zajedno, izlazi vrlo lijepa svota novaca. Nama štampa¬ 
nja ne da. ni jedan primjerak badava, a neki naši povjerenici 
misle, da im mi možemo slati časopis badava. Svima koji nam 
nisu obračunali prvih šest brojeva, obustavili smo daljnje sla- 
znn’rfp njihova imena ćemo objaviti u slijedećem broju/ da se 
znade, koji koce redovno izlaženje našeg časopisa. 

VJESNIK 

„HRVATSKE NAKLADE", BROJ 7-8 


ČITAONICA »HRVATSKE NAKLADE« 

Otvaramo čitaonicu u prostorijama »Hrvatske naklade«. 
Dva su razloga koji su nas potakli na to: 

Da pružimo našim zadrugarima što više pogodnosti. Pri¬ 
stup u čitaonicu je članovima zadruge posve besplatan. U čitao¬ 
nici ćemo držati redovno nekoliko naših većih dnevnika i više 
tjednika kao i razne časopise. Kada saznamo za raspoloženje 
i želje naših članova, nabavit ćemo i one listove i časopise, 
koje možda još sada nemamo, a koje naši zadrugari zatraže. 
Kasnije ćemo prema odazivu i interesu članstva osnovati i 
biblioteku. 

Drugi je razlog, što bismo htjeli uspostaviti što tjesniji 
kontakt sa naška članovima, koji će tako moći ne samo pro¬ 
čitati mnoge novine i časopise, nego će biti uvijek informirani 
o radu zadruge, o svim njezinim novim izdanjima, časopisu 
i t. d. Rado ćemo uvijek primiti svaku dobronamjernu kritiku, 
prijedloge, a i pomoć naših zadrugara. Ako se pokaže veći 
interes za našu čitaonicu, mogli bismo od vremena do vremena 
upriličiti sastanke članova sa diskusijama o dosadašnjem i 
budućem radu. Mogli bismo osnovati različite radne odbore, 
koji bi se brinuli za promicanje interesa naše zadruge, uopće 
da unesemo malo više života i dinamike u rad zadruge. A to 
ćemo postići ne samo, ako aktiviziramo mnoge članove, koji su 
do sada još uvijek neaktivni, nego ako prikupimo što više 
novih članova i stavimo rad zadruge na što širu osnovicu. Zato 
bi svaki zadrugar trebao da nam u krugu svojih prijatelja 
nađe barem jednog novog člana, svaki pretplatnik »IZRAZA« 
da nam nađe još jednog pretplatnika, povjerenici da nam 
redovno plaćaju svoje dugove. Mi smo svjesni toga, da rad 
naše zadruge još uvijek nije na onoj visini, na kojoj bi morao 
biti. No kada će svi članovi jednako aktivno da sudjeluju u 
ostvarivanju programa naše zadruge kao neki, onda ćemo 
zajedničkim snagama postići mnogo veće i bolje rezultate 
nego do sada. I zato i ovaj puta pozivamo sve naše stare kao 
i nove članove, da nas potpomognu u našem radu i našim 
nastojanjima. 

Ravnateljstvo »Hrvatske Naklade« 

LA SUDA STELO 

organ esperantskog pokreta u našoj državi donosi u posebnom 
propagandnom izdanju na našem jeziku u broju od septembra 
o. g. niz vrlo dobrih članaka o ulozi i značenju međunarodnog 
jezika. U uvodniku piše dr. Ivo Lapenna između ostaloga: »Isti¬ 
na je da postoji još vrlo mnogo područja, na kojima Espe¬ 
ranto još nije prihvaćen u većim razmjerima, ali toj činjenici 
nikako ne smijemo tražiti uzrok u samom jeziku_ i njegovoj 
strukturi, već u vanjskim okolnostima, koje nemaju nikakove 
veze sa jezikom kao takovim i koje su izvan domašaja espe¬ 
rantskog kolektiva. Međutim nema nikakove sumnje, da će se 
jednom i te prilike u svijetu srediti. Doći će vrijeme, kad će i 
najširim slojevima biti omogućeno živo učestvovanje u među¬ 
narodnom životu, a onda će i međunarodni jezik u punom opse¬ 
gu izvršiti svoju ulogu. Što više on će ne samo tehnički omo¬ 
gućiti izmjenu misli, već će i sa svoje strane znatno doprini¬ 
jeti idejnom zbliženju čovječanstva, kao što to već i danas 
čini, samo, dakako, u mnogo manjim razmjerima.« 

Nabavite naše knjige 

Društveni razvitak Hrvata, rasprave i eseji sveuč. prof. 
dra Tomašića, strana 124, din. 10. — Održanje seljačkog 
posjeda, znanstveni rad sveuč. prof. dra Mirkovića, strana 
116, din. 10 — Mati, roman Maksima Gorkog, strana 378,. 
din. 20 — Flacius, studija prof. dra Mirkovića, strana 213, 
din. 20 — Novele Augusta Cesarca, 154 strane, 10 din. — 
Zdravlje i društvo, zdravstvene prilike u svijetu i kod nas, 
socijalno-medicinska razmatranja poznatog stručnjaka 
sveuč. prof. dra Štampara, 276 strana sa 40 slika, 35 din. 
(izvan Zagreba 38 din). 

Knjižarama i povjerenicima dajemo 25% popusta. 

K ADA BI 

svaki pretplatnik »IZRAZA« našao samo jednog pretplatnika, 
časopis bi mogao svojim opsegom i prilozima biti mnogo veći 
i bolji, te prema tome još jeftiniji. Do Vas stoji, da se to ostva¬ 
ri. Molimo sve pretplatnike, kojima je sa 6-tim brojem istekla 
pretplata, da što prije obnove pretplatu, jer ćemo im u protiv¬ 
nom slučaju obustaviti slanje časopisa. 


Vlasnik i izdavač: »Hrvatska Naklada«, zadruga s o. j., Za¬ 
greb, Frankopanska 7. dvor. 11. Tele!on 22-383. — Odgovorni 
urednik: Josip Pavičić, Frankopanska ulica 7. — Časopis 
izlazi mjesečno. — Godišnja pretplata 60 din. — Štamparija 
» Graiika «, Zagreb, Gundulićeva ulica 24. — Za štampariju 
odgovara: Slavko Kovačić, Zagreb, Domjanićeva ulica 9. 

